
www.diRibuc.ro 


EDITURA „CULTURA ROMÂNEASCĂ*, S, A. R. — BUCUREŞTI 


PETRE PANDREA 




hi]* 

PSIHANALIZA 

JUDICIARA 



MCMXXXIV 


CULTURA ROMÂNEASCĂ S. A. R. — BUCUREŞTI 


www.digibuc.ro 









De acelaşi autor : 


Germania hitleristă 

(Documente. Idei. Oameni) 

Editura „Adevărul* 1 Preţul 80 Lei 


Va apărea în curând: 

Filosofia juridică a 

lai Simeon Barnuţiu 


www.digibuc.ro 


Profesorului meu 
G. G. MIRONESCU 


www.digibuc.ro 


Psihanaliza judiciară 

CAP. I 

Interpretarea textelor şi interpretarea 
psihologiei omului delicvent 

Nu este vorba In paginile ce urmează de o impo¬ 
sibilă aplicaţie In Drept a sistemului de gândire a lui 
Sigm. Freud, în care Libido are un rol central, ci mai 
mult de o aplicaţie la interogatorul judecătoresc a 
mijloacelor tehnice de sondare a suiletului uman, găsite 
de şcoala psihanalitică. Nu ne interesează deci, dis¬ 
cuţia, dacă este exagerată sau nu importanţa dată 
instinctului de reproducere, deşi faima lui Freud are 
întâmplător la bază această picantă polemică. Şcoala 
psihanalitică — al cărui incontestabil şef e profesorul 
dela facultatea de medicină din Viena — are o im¬ 
portanţă cu mult mai mare prin metodele nouă pe 
care le aplică în analiza conştientului şi a subcon¬ 
ştientului. Aceasta este adevărata sa glorie, partea 
rodnică, nedifuzată cu trâmbiţi şi surle, şi probabil 
singura care va rămânea. O aplicaţie a acestor me¬ 
tode de investigaţie psihologică, cu interes mai mult 

practic, este psihanaliza judiciară. Ţelul ei este să ci¬ 
vilizeze interogatoriile judecătoreşti, atât de brutale şi 
de inumane, punând la îndemâna tuturora un manual 
de regule şi exemple, cu ajutorul cărora ciomagul şi 
bicepsul să fie înlocuite cu subtilitatea şi inteligenţa 
omului din veacul XX. 

* * * 

Pentru o bună distribuire a justiţiei, două condiţii 
sunt indispensabile: interpretarea exactă a textului ce 
trebue aplicat şi interpretarea faptei şi a sufletului 
acuzatului. O bună interpretare a textelor şi o rea in¬ 
terpretare a subiectului, asupra căruia cad consecin¬ 
ţele legii, aceasta este — în general — situaţia jus¬ 
tiţiei actuale. 

Pentru o mai echitabilă interpretare a textelor, o 
strălucită falangă de jurişti, ca Saleilles, Geny, Jos- 
serand, au dus o luptă acerbă şi au învins inerţia 
şi anchiloza, defecte specifice servitorilor zeiţei Themis. 
Vechile cadre ale codului Napoleon au fost sfărâ¬ 
mate, iar litera infailibilă a fost găsită plină de greşeli 
şi în contradicţie cu aspiraţiile şi nevoile contempo¬ 
rane. Codul are astăzi situaţia pe care trebue s’o 
aibă oricând o legislaţie, situaţia unui mijloc pentru 
atingerea unui scop ideal: justiţia. „Par le code, mais 
au-delâ du code" este deviza spiritului nou în Drept. 
Dar, în afară de text, trebue să ţinem seamă şi de 
acuzat, pentru a avea o sentinţă în conformitate cu 
spiritul codului şi cu cerinţele dreptăţii. Psihanaliza 
judiciară răspunde acestei nevoi. Ea este o nouă dis¬ 
ciplină ştiinţifică, îngăduind investigaţiuni utile în me¬ 
canismul sufletesc al delicvenţilor pentru a preciza 
vina şi a putea face astfel dozajul pedepsei. 

Enrico Ferri a făcut cândva observaţia că, cu cât 
gradul de civilizaţie este mai înalt, cu atâta Crimele 
sângeroase, violenţele şi brutalităţile dispar, fiind in- 
locuite cu crima rafinată, cu furtul quasi-legal, cu es¬ 
crocheria savantă şi uimitoare. Asasinul se subţiază 
şi, in locul toporului rustic, se întrebuinţează — de 
pildă — otrava, dulce şi fină, cu consecinţe lente 
şi extrem de îndepărtate. In locul banditului, avem 
pe cavalerul de industrie, gentleman cu cea mai 
aleasă politeţă, şi pe escrocul cu sclipiri geniale în 
darea „loviturilor". Dar, in vreme ce crimele se civi¬ 
lizează, mijloacele de descoperire a lor rămân tot ru¬ 
dimentare. Psihanaliza judiciară poate fi o metodă 
fecundă în mânile unui magistrat, pentru aflarea ade¬ 
vărului, cu ocazia comiterii unei crime, a unui delict, 
sau chiar cu prilejul luării unui interogator într’un 
proces civil. 

Când memoria ezită; când cuvintele—mai ales cele 
proprii—sunt schimonosite; când avem erori de scris 
sau de lectură, toate devierile mecanismului sufletesc 
sunt pentru un psihanalist ipoteze şi indicaţii care 
conduc la o mai bună cunoaştere a celui analizat. 
Psihanaliza nu este, aşa dar, numai o metodă de 
vindecare a boalelor nervoase, cum mai ales a ima¬ 
ginat-o cunoscutul profesor dela facultatea de medicină 
din Viena, ci şi o bună cale de investigaţie jude¬ 
cătorească. Se ştie importanţa enormă a psihologiei 
în cercetările judecătoreşti. Un bun magistrat — în 
chestiile penale cu deosebire — este un bun psiholog 
din instinct, prin îndelungată reflexie sau laborioase 
cercetări. Găsirea unei noi metode ştiinţifice — psiha¬ 
naliza judiciară — echivalează deci cu invenţia unei 

noi arme pe care s’o pui la îndemâna împărţitorului 
de dreptate, în lupta zilnică ce o duce împotriva 
făcătorilor de rele care pun în pericol din ce în ce mai 
mult tihna cetăţenească şi o viaţă normală socială. 

Cercetarea delicventului, pentru mărturisirea faptelor 
sale, se face şi astăzi în mod cu totul barbar. Bătaia 
şi schingiuirea, care se practicau de inchiziţia medie¬ 
vală, sunt şi acuma uneori în cinste, spre cea mai 
mare ocară a inteligenţei anchetatorului. Violenţa, care 
apărea ca mijlocul sigur de a determina pe criminal 
să facă mărturisiri complecte, este pentru psiha¬ 
nalist de o inutilitate evidentă. Investigaţii, conduse cu 
cea mai ştiinţifică rigurozitate, pun la îndemână tutu¬ 
rora mijloace ingenioase şi subtile în sondarea sufle¬ 
tului uman. 

Din cercetarea atentă şi minuţioasă a declaraţiilor 
unui inculpat se pot trage concluzii extrem de pre¬ 
ţioase. Oricât de prudent ar fi cel căruia i se ia in¬ 
terogatorul judecătoresc, oricâte precauţiuni ar lua el, 
adevăratele sale preocupări apar în detalii insignifiante 
în aparenţă, dar de o incontestabilă semnificaţie pentru 
un psihanalist. Ceiace criminalul vrea să ascundă este 
ca o rană internă care se exteriorizează prin febră, 
ameţeli, anemie, etc... Un medic va pune diagnosticul 
după aceste simptome neliniştitoare. Cu ajutorul psiha¬ 
nalizei judiciare, vom încerca să arătăm simptomele 
după care un judecător îşi va spune părerea asupra unui 
delicvent Nu este nevoie de operaţie chirurgicală 
pentru a descoperi natura maladiei interne. Tot astfel 
nu e nevoie de bătaie şi violenţă pentru a face 
pe acuzat să-şi mărturisească vina. Unul, două sau 
mai multe interogatorii, atent urmărite; analiza lor la 

microscopul metodei celei noi pe care o preconizăm, 
în interogatorul judecătoresc, vor îi suficiente pentru 
a găsi adevărul pe care inculpatul zădarnic caută să-I 
ascundă. Gândul ţinut în umbră este un element per¬ 
turbator al mecanismului său psihologic. Intre ceiace 
ascunde şi între ceiace vrea să spună, se petrece o 
luptă. Rezultatul este o deviere şi o tulburare sufle¬ 
tească, reflectată prin comiterea unui lapsus, prin ui¬ 
tarea sau prin deformarea cuvintelor. Cercetarea lor 
îormează materialul psihanalizei judiciare. 


CAP. II 

Fundamentele psihanalizei judiciare 

Metodele întrebuinţate până acuma în interogatoriile 
judecătoreşti constau în sforţarea de a face pe delic¬ 
vent să-şi mărturisească singur vina. 

Trebuiau deci găsite posibilităţi de a-lpune în con¬ 
trazicere cu sine însuşi şi, în faţa probelor, să spună 
în mod forţat, dar conştient, ceiace a făcut. Pentru a 
ajunge la acest rezultat se dădea inculpatul pe mâ- 
nile subalternilor, care, după corecţiunile de rigoare, 
îl determinau să mărturisească fapte, de multe ori 
imaginare, pentru a scăpa de „arta“ anchetatorilor. 
Psihanaliza judecătorească rupe cu acest trecut odios. 

Fundamentele care îi îndreptăţesc stabilirea ei ca 
disciplină juridică aparte sunt următoarele: 1. existenţa 
subconştientului ce se exteriorizează prin detalii ca¬ 
racteristice, interpretabile într’un anumit sens; 2. exis¬ 
tenţa fenomenului numit refulare-, 3. actele sufleteşti, 

la care conştientul nu a luat parte, sunt supuse unui 
determinism riguros, hazardul fiind inexistent în viaţa 
sufletească. La ultimul punct nu vom relua vechea dis¬ 
cuţie a determinismului, a existenţei sau inexistenţei 
liberului arbitru, deşi Ferri obişnuia să spună cu 
dispreţ că „il cosidetto libero arbitrio", ar fi „una 
pura illusione metafisica“ (I nuovi orizzonti, pg. 5). 
Desigur că există o infinitate de fapte — de obiceiu 
cele de mai mică importanţă — care primesc o mo¬ 
tivare conştientă. Dar, pe lângă fapte cu motivare 
conştientă, sunt altele ca: erorile de scris şi de lec¬ 
tură, lapsus-urile, etc., care n’au o motivare decât în 
subconştient. Studiul acestor fapte, scăpate de sub 
controlul conştiinţei, formează obiectul interogatorului 
psihanalitic. In rezumat, psihanaliza judecătorească se 
bazează pe interpretarea subconştientului, pe când 
toate celelalte metode se bazau mai mult pe conştient. 

Psihanaliză însemnează analiza conţinutului sufle¬ 
tesc al omului; e sinonimă cu expresia de analiză 
psihologică, dar are ceva cu totul nou, ca metodă, şt 
marchează o etapă în cercetările asupra fenomenelor 
sufleteşti; de aceia şi nevoia de a găsi alt termen 
pentru aceste cercetări asupra subconştientului, con¬ 
siderat ca rezervoriu primordial din care se alimen¬ 
tează acţiunile şi activitatea individului. 

După cum în feluritele ţesuturi organice se petrec 
acţiuni şi reacţiuni de care conştientul are numai în 
mod nelămurit date şi informaţiuni (prin tonus-ul vi¬ 
tal şi în cazuri excepţionale, atunci când sunt deran¬ 
jamente), tot astfel şi în conştinţa noastră nu avem cu¬ 
noştinţă decât de un număr restrâns de fapte. Cea 
mai mare parte din ele îşi urmează cursul lor neştiut 

şi numai din când In când apar la iveală, asemenea 
subpământenei pânze de apă, care rare ori ţâşneşte 
sub formă de izvoare. Procesul psihic desenează cele 
mai capricioase arabescuri, exteriorizându-se In acte 
de-o obscuritate patentă, care pun în nedumerire pe 
spectatorul obişnuit. Fr. Wittels a analizat un caz 
dintre cele mai tragice din câte cunoaşte istoria freu¬ 
dismului. Un tânăr a leşinat de emoţie pe când asista 
la „Cadavrul viu“ al Iui Tolstoi. Leşinul s’a repetat 
la „Aida u Iui Verdi şi Ia drama „Bunica" a Iui GrilI- 
parzer. Suferea apoi de înnăbuşeală, de spaimă; nu 
putea suferi agenţii de poliţie, n’avea curajul de a 
trece podurile şi adeseori simţea impulsia să se arunce 
pe fereastră. După mari eforturi, Wittels a putut de- 
slega enigma, pe care bolnavul o ascundea cu cea 
mai mare grijă: întreţinuse relaţii vinovate cu sora 
sa care, fiind bolnavă de nervi, a căzut într’o noapte 
In catalepsie. Câteva ore, cât a durat accesul, a avut 
o frică grozavă, amestecată şi cu ruşinea că s’ar 
putea întâmpla ca părinţii s’o găsească în patul său. 
A avut însă noroc că s'a deşteptat mai înainte de a 
băga cineva de samă. Peste câţiva ani, când sora 
i-a murit, tânărul a fost convins, după anumite simp- 
tome pe care avusese ocazia să Ie observe altădată, 
că a căzut iarăşi în catalepsie, dar ceva mai înde¬ 
lungată. N’a spus nimic însă şi a lăsat s’o îngroape 
de vie. 

In viaţa noastră sufletească stăpâneşte încă legea 
talionului: ochiu pentru ochiu şi dinte pentru dinte. 
Nimic nu se ascunde fără o pedeapsă cumplită: este 
concluzia de o înaltă şi autentică moralitate a psiha¬ 
nalizei. Tânărul era, în conştiinţa sa, asasinul sorei 

îngropate numai în stare cataleptică. Trebue deci şi 
el să moară pentru a-şi expia greşala. E deci un 
„cadavru viu“; Aida, care a fost îngropată de vie, îi 
aminteşte tot de sora lui, iar piesa lui Grillparzer tra- 
tează despre un frate care îşi ucide sora. Avea fobia 
podurilor, fiindcă fac legătura între două maluri, sau 
simbolic, între viaţa de-aici şi viaţa de apoi, iar frica 
de agenţii de poliţie îi indica convingerea că a asa¬ 
sinat-o cu voinţă. Spaima actuală era un ecou al spai¬ 
mei din noaptea când sora lui căzuse în catalepsie, 
iar neputinţa de a respira e analoagă cu îngroparea 
de viu, care îţi împiedecă răsufletul. Procesul psiho¬ 
logic, care ajunsese la simptomele enunţate, n’a putut 
fi împiedecat de pacient, atât este de adevărat că noi 
nu facem altceva decât să ratificăm hotărîrile sub¬ 
conştientului. 

Încă o dovadă sezisabilă de existenţa subconştien¬ 
tului sunt cazurile patologice de dedublare a perso¬ 
nalităţii. In orice tratat de psihologie se descriu bolnavi, 
care o jumătate de zi au o anumită personalitate, 
comportându-se în consecinţă, iar în cealaltă jumătate 
îşi schimbă tot felul lor de a fi. 

Pentru a se scoborî în infern, Dante a avut nevoie 
de conducerea lui Virgil („tu duca, tu maestro, tu 
signore!“); pentru a se scoborî în regiunea obscură 
a subconştientului criminalului, judecătorul instructor 
are metoda psihanalitică. 

împotriva reprezentărilor subconştientului, criminalul 
duce o luptă înverşunată, şi imaginile care nu sunt 
primite în pragul conştiinţei se numesc refulate. Avem 
deci trinitatea inseparabilă: subconştientul, refularea 
şi rezistenţa. Concepţia lui Freud asupra acestor trei 

elemente, ca şi asupra vieţii sufleteşti în genere, este 
o concepţie esenţialmente dinamică. Nimic nu e stabil, 
nimic viabil nu e definitiv, înţepenirea în forme rigide 
fiind o anticipare asupra morţii. Doctrina lui Heraclit, 
care privea cu surâzătoare melancolie fluviul etern al 
vieţii şi continua devenire, primeşte noi confirmări în 
intuiţionismul bergsonian, ca şi în constatările freu- 
dismulului. In sufletul omului se sbat tendinţe contrarii 
şi avem un antagonism permanent între forţele interne. 
Regis şi Hesnard numesc psthodinamism această con¬ 
cepţie. 

Ceiace caută individul este în primul rând plăcerea. 
Dar, in adaptarea la realitate, principiul hedonic pri¬ 
meşte corecţiunile necesare. Experienţele făcute asupra 
realului sunt reţinute şi memorate pentru folosirea lor 
cu altă ocazie. Copilul, prin lovirea de zid, de exem¬ 
plu, capătă noţiunea de duritate şi, prin neplăcerea 
pe care i-o provoacă, va evita-o altădată. Tot dintr’o 
experienţă asupra realului cunoaştem că în viaţa so¬ 
cială sunt anumite chestiuni considerate tabu, aprobân- 
du-se sau desaprobându-se unele atitudini. Cei care 
se conformează regulilor prestabilite vor primi lauda 
şi favorurile colective. Cei care le înfruntă vor suferi 
coerciţiunile de rigoare. Astfel se aduc impedimente 
plăcerii pur individuale, silind-o să se pună în unison 
cu cea obştească. Dar dorinţele, exprimate sau nu, 
nu dispar prin simpla lor neîndestulare, ci, din colţul 
unde au fost izgonite, îşi continuă acţiunea. O acu¬ 
mulare a acestor dorinţe de acelaşi gen şi de specii 
diferite (impresii vizuale, olfactive, tactile, amintiri) 
formează un complex psihic. Unul dintre cele mai im¬ 
portante este, fără îndoială, complexul Oedip, după 

numele legendei greceşti, în care fiul îşi omoară tatăl 
şi se însoară cu mama sa. In .acest complex toată 
iubirea băiatului este fixată asupra mamei sale şi se 
teme, urăşte sau, în cel mai bun caz, respectă pe tată. 
Din această constatare se trag concluzii importante 
pentru analizarea nevrozelor. 

La complexurile psihice se adaugă afectivitatea, 
energie motrice care conduce viaţa sufletească. Intre 
complexuri poate fi uneori unire, alteori repulsii: va 
învinge acela căruia afectivitatea — dinamul vieţii psi¬ 
hice — îi va da mai multă forţă. De pildă, între com¬ 
plexul conservării speciei şi între complexul social 
este o luptă surdă. Deşi primul are o forţă mai mare, 
este silit să se restrângă, să-şi canalizeze energia pe 
alte căi, sublimând-o în opere de solidaritate socială: 
organizare, muncă, artă, ştiinţă, etc... 

înăuntrul aceluiaşi complex deosebim două aspecte: 
unul pozitiv şi altul negativ. E o ambivalenţă, o bi¬ 
polaritate a sentimentelor. Iubirea implică în sine ură, 
admiraţia dispreţ, şi trecerea dela una la alta se face 
uneori brusc. Revelaţia, drumul Damascului, etc... sunt 
expresii ce arată că în raportul de forţe s’a făcut o 
deplasare care a adus cu sine schimbarea atitudinii. 
Simpatiile şi antipatiile, care nu-şi au propriu zis o 
explicare raţională, sunt determinate de complexurile 
subconştiente. Ele lucrează fără aviz, şi noi nu avem 
cunoştinţă decât de concluziile lor care se impun — 
cel puţin momentan — fără voia noastră. Numai târziu 
ele vor fi verificate, admise sau respinse de elemen¬ 
tele raţionale din conştiinţă. 

Subconştientul este adevărata realitate a vieţii psi¬ 
hice, şi cunoaşterea lui ne dă cheia cu care deschidem 

multe compartimente secrete. Intre eul conştient, care 
îşi dă seama de realitatea externă şi se conformează 
cu ea, şi între subconştientul polimorf sunt raporturi 
dela domnitor la supuşi. Puterea celui dintâiu îşi are 
izvorul în marea masă care se lasă cu voie sau fără 
voie să fie condusă. Suveran model este acela care 
îşi exercită drepturile şi datoriile sale, fără ură şi fără 
părtinire, dând posibilitatea ca toate energiile să se 
desvolte în mod proporţional cu puterea lor. In cazul 
unei tiranii prelungite şi crude sau în cazul unei slă¬ 
biciuni prea vizibile, răscoala supuşilor e fatală. O re¬ 
fulare prea puternică ori o slăbire a zăgazurilor ce se 
opun tendinţelor brutale din subconştient aduce cu ea 
nevrozele, tulburările mintale la nevropaţi sau diferite 
deranjamente pasagere, la omul normal. 

Freud distinge,pe lângă conştient, încă două domenii: 
inconştientul şi preconştientul. Alţi psihologi le înglo¬ 
bează pe amândouă sub termenul generic de incon¬ 
ştient sau subconştient. In cadrul actual al cercetărilor 
psihologice credem că cea mai exactă diviziune ar fi 
una quadruplă: 1. conştientul, 2. preconştientul, 3. sub¬ 
conştientul şi 4. inconştientul. 

In inconştient sunt adunate experienţele şi trăsătu¬ 
rile fundamentale ale rasei. Instinctul de conservare 
individuală, de conservare a speciei, impulsiunile ata¬ 
vice şi toată memoria speciei, aici sunt depozitate. 
In subconştient avem experienţele, concluziile perso¬ 
nale şi toate complexurile emoţionale. La un loc dau 
tonul şi caracteristicile specifice individului. Pe când 
inconştientul e colectiv şi amorf, subconştientul e per¬ 
sonal şi destul de coordonat în linii generale. 

Subconştientul ţine samă numai de cerinţele sale 

individuale şi vine in conflict cu realitatea externă 
fizică sau socială. In cerinţele subconştiente, Libido, 
instinctul de reproducere, joacă rolul principal. Adler, 
discipolul Iui Freud, crede că nu Libido e axul central, 
ci instinctul eului (ein Ichtrieb) care vine in conflict 
cu viaţa socială. E un fel de nietzscheianism în voinţa 
cătră putere pe care o acordă individului. Pentru Jung, 
elanul vital are două curente: 1. introversiune (cătră 
eu) şi 2. extroversiunne (cătră viaţa exterioară). Când 
un curent capătă o putere exagerată, ajungând până 
Ia excluderea celuilalt, apar nevrozele (teză contrară 
freudismului care pune întotdeauna nevrozele în le¬ 
gătură cu Libido). 

Pentru a feri subconştientul de ciocnirea cu rea¬ 
litatea externă, avem conştientul şi preconştientul, in 
care nu intră dorinţe realizabile. La intrarea dintre 
subconştient şi preconştient (conştientul nefiind decât 
forma de-o clipă a preconştientului, asemeni amfitrio¬ 
nului care se întreţine rând pe rând cu invitaţii săi), 
există un gardian vigilent, dăruit şi instruit de educaţie 
şi de ambianţa socială. EI îndeplineşte două funcţiuni: 
1. să censureze tendinţele care vor să treacă în pre¬ 
conştient, şi de aici, când Ie vor veni rândul, să fie 
prezentate conştientului. Evident că nu orice nespălat 
poate fi prezentat amfitrionului şi mai ales amfitri¬ 
oanei ; 2. să opună rezistenţă atunci când musafiri 
nepoftiţi vor să treacă pragul cu forţa. Censurarea şi 
Rezistenţa împotriva unor anumite elemente nu este 
lipsită de urmări. (Saloanele, deschise la puţini, sunt 
cele mai invidiate şi mai duşmănite). 

Acumularea în prea mare cantitate a aspiraţiilor 
refulate poate fi asemănată cu acumularea unor aburi 

într’un vas prea mic. Supapele prin care ies, pentru 
ca vasul să nu facă explozie, sunt nevrozele în cazuri 
extreme, sau la omul normal: lapsusurile, uitarea, 
erorile, gesturi simptomatice, etc... Sarcina judecăto¬ 
rului de instrucţie şi a anchetatorului este de a pă¬ 
trunde în mod indirect în subconştient, unde censura 
a refulat crima sau delictul, pentru a apăra individul 
împotriva eventualei coerciţiuni. Dar acest gardian 
este supus oboselilor, scăpărilor din vedere şi negli¬ 
jenţelor inevitabile. Paznicii n’au excelat de altfel nici¬ 
odată întru îndeplinirea datoriei. Atribuţia judecătorului 
psihanalist este tocmai surprinderea acestor momente. 
Deaceia o condiţie esenţială a interogatorului psih¬ 
analitic este crearea unei stări de detentă, când delic¬ 
ventul să se supravegheze mai puţin, când censura 
să se anihileze, iar şirul gândurilor să nu mai fie supus 
restricţiilor, cum este de obiceiu în stare de veghe. 
Profir Petrovici, genialul judecător de instrucţie al lui 
Dostoiewski, care mânueşte metoda psihanalitică la 
delicvenţi, poate nu atât în detalii, cât în spiritul 
ei, caută atunci, când anchetează pe Rascolnicoîf, să-l 
facă să-şi părăsească atenţia, care-i era concentrată 
asupra eului său interior, şi să se îndrepte spre alte 
lucruri. Ii vorbeşte cu persistenţă enervantă despre 
chestii indiferente. Rascolnicoff, care era un coleric, 
sfârşeşte prin a se enerva şi a-şi ieşi din sărite co- 
miţând gesturi şi spunând lucruri foarte semnificative 
pentru ceiace căuta agerul Porfir Petrovici. 

Alt delicvent, la încercarea de a crea spiritul de 
detentă, poate să răspundă prin confienţă, simţind că 
i s’a luat o piatră grea de pe inimă, atunci,Când nu-1 
întreabă direct despre crimă, lucru la.care evident se 

aştepta. Dar, prin îndepărtarea atenţiei încordate, gân¬ 
dul, izgonit în subconştient, va izbucni printr’unul din 
acele gesturi care ne conduc spre efervescenţa inte¬ 
rioară. 

* 

* * 

Obiecţia cea mai serioasă, care se poate aduce psi¬ 
hanalizei judiciare, ca disciplină independentă de psi¬ 
hanaliza medicală, ar fi că, în ultimul caz, bolnavul 
are tot interesul ca să ajute pe medic să găsească 
motivele ascunse, care-i tulbură sistemul nervos, pe 
când delicventul va pune la contribuţie toată reaua 
lui credinţă şi toată şiretenia — uneori înăscută — 
pentru a se eschiva. 

Mefienţa faţă de analist n’o are însă numai delic¬ 
ventul, ci şi bolnavul. Wittels vorbeşte pe larg de 
impacienţa arătată de bolnavi, ca şi de curioasa lor 
încăpăţânare de a ascunde detaliile cele mai carac¬ 
teristice. Plângerea e unanimă la medici, şi cauza e că 
bolnavul îşi face în genere; din boală un culcuş din care 
cu greu îi vine să iasă. Pacientul se baricadează în 
sine şi nu ţine deloc ca gândul şi preocupările-i in¬ 
time să fie cunoscute şi de ceilalţi. Acelaşi lucru şi 
la delicvent. Repulsia de a mărturisi e numai tempo¬ 
rală, fiindcă nu trebue să se uite că omul este su¬ 
pus legii numită de Platon şi Nietzsche „eterna reîn¬ 
toarcere*. Ce-a fost vrem să mai fie: să mai simţim 
încă odată dulceaţa sau durerea unor vremuri apuse,, 
să repetăm emoţiile violente sau delicate prin care 
am trecut. Ce împinge pe criminal să viziteze locul 
unde a comis crima, dacă nu legea eternei reveniri ? 
Poliţiştii bătrâni ştiu din experienţă că, pentru a putea 

prinde mai uşor pe criminal, trebue să păzeşti locul 
crimei. O curiozitate, care nu ţine seamă de nici o 
primejdie, îl îndeamnă să reexamineze împrejurările 
în care a dat lovitura, să simtă încă odată sensaţiile 
otrăvite ale omorului. 

Reîntoarcerea pe urma paşilor făcuţi e o necesitate 
fundamentală a individului. Omul matur regretă copilăria, 
şi bătrânul suspină după frumoasele timpuri dela Aran- 
juez, după vigoarea tinereţii şi a maturităţii, pe veş¬ 
nicie pierdute. O forţă irezistibilă îndeamnă pe fiecare 
să peregrineze în Trecut. „Le retour eternei", impe¬ 
rioasa lege a sufletului uman, l-a făcut să-şi construiască 
dincolo o lume imaginară, o viaţă viitoare, şi tot ea 
probabil determină pe om să-şi iubească copilul, sânge 
din sângele lui, prelungire a vieţii sale, menită să se 
repete în etern. Pe lângă setea ineditului este deci şi 
porunca reîntoarcerii. Progres şi conservare, nou şi 
vechiu, revoluţie şi stabilitate, sunt feţele aceluiaşi su¬ 
flet. Amintirea îndeplineşte o funcţie identică. Deaceia 
încercarea de a ceti în sufletul delicventului este mult 
uşurată. Pe lângă tendinţa de refulare, subsistă şi vo¬ 
luptatea fatală a reîntoarcerii pe drumuri parcurse. Este 
exact că, pentru a ajunge la a doua etapă, trebue să 
trecem pe subt furcile caudine ale celei dintâi. Insă 
răbdarea şi abilitatea sunt două condiţii indispen¬ 
sabile pentru ca un judecător de instrucţie să mânuiască 
metoda psihanalitică. 

* * * 

Toţi bandiţii se delectează cu cetirea isprăvilor 
lor în ziare. Omorîtorii lui George Caîr au fost 
găsiţi întinşi pe iarbă verde, cetind Universul cu des- 

cripţia abominabilei crime. Iar Rascolnicoff, puţin timp 
după omorîrea bătrânei scorpii, se întoarce la locuinţa 
ei şi face o vizită amănunţită. Deşi camera era goală, 
recunoaşte, după urma lăsată pe tapete, un ungher 
unde era locul dulapului şi al icoanelor. întreabă pe 
vopsitori unde e pata de sânge şi trece în coridor să 
tragă clopoţelul. „Era acelaşi clopoţel, acelaşi sunet de 
tinichea! Sună odată, a doua oară,îşi aţinti urechia re- 
chemându-şi amintirile. Impresia grozavă ce o simţise 
înainte, la uşa bătrânei, îi veni şi acuma în minte cu 
o claritate şi o tărie mai pronunţată. La fiece dată se 
înfiora şi îşi făcea o plăcere tot mai mare.“ 

Se ştie apoi că bandiţii de rasă, care lucrează cu 
cel mai desăvârşit sânge rece şi care pregătesc crima 
până în amănuntele cele mai infime, scapă din vedere 
câte un lucru, cu o neglijenţă de necrezut şi în con¬ 
trast frapant cu pregătirea metodică a restului. Nu e 
neglijenţă, ci e un act simptomatic făcut de subconşti¬ 
ent şi care arată dorinţa de reîntoarcere. Criminalul înă- 
scut—de pildă—care omoară un om cum ar tăia un puiu 
de găină sau ar sparge un ou, calculează şi execută 
crima cu un calm sinistru. Darnici o altă categorie de 
criminali nu e mai avidă ca ei de a se reîntoarce la 
locul crimei, să vadă ce mai este. In acelaşi timp, tot 
ei sunt acei care fac greşeli curioase: îşi uită barda, 
căciula sau pălăria, etc. Ipoteza nervozităţii şi a fricii este 
aproape exclusă, dată fiind îndrăzneala, calmul şi cinis¬ 
mul cu care făptuesc omorurile. Singura explicaţie a ace¬ 
stor uitări este de a le considera ca acte simptomatice, 
(v. Capitolul VII). Atunci când uiţi ceva într’o casă 
arăţi dorinţa de a reveni. E. Jones spune că un medic 
poate măsura gradul de simpatie pe care îl au clienţii 

pentru dânsul, după numărul umbrelelor, galoşilor, zia¬ 
relor, fularelor etc., pe care Ie poate strânge în timp 
de o lună. Citez în acest sens ceiace îmi povestea un 
cunoscut: „Mai zilele trecute am făcut o vizită uneia 
dintre cele mai bune prietene de facultate, d-ra X. 
Mi-a vorbit cu oarecare entusiasm despre o carte pe 
care la plecare mi-a şi dat-o. Când am ajuns acasă, 
constat cu uimire că dispăruse cartea Am presupus 
c’am pierdut-o din neglijenţă pe stradă, deşi faptul mi se 
părea prea puţin verosimil. Câteva zile mi-am pus în gând 
s’o cumpăr, dar uitam cu regularitate matematică. Noroc 
însă că m’am întâlnit cu posesoarea cărţii, care mi-a spus 
c’am uitat-o pe fereastră, în vestiar. Acest gest arată— 
lucru de altminteri foarte exact — că ţineam să repet 
vizita pentru a lua cartea uitată." Deci, dorinţa de re¬ 
întoarcere într’un loc se manifestă prin uitarea unor 
obiecte acolo, care te obligă să te duci să le iei. Re¬ 
gularitatea cu care infractorul îşi lasă câte ceva, care 
îi aparţine, dovedeşte că simte nevoia de a reveni, 
lucru care e întărit—după cum am spus—şi de con¬ 
statarea poliţiei, că cea mai sigură şi mai uşoară oca¬ 
zie de a prinde pe făptuitor este supravegherea locului 
crimei, care exercită o „misterioasă" atracţie asupra 
lui. („Misterul" încetează dacă îl punem în legătură cu 
automatismul psihologic şi cu necesitatea eliminării 
toxinelor psihice). 

Dacă ţinem samă, deci, de tendinţa fundamentală spre 
repetire a ceiace a fost, tendinţă comună tuturor oameni¬ 
lor, interogatorul psihanalitic are dreptul să ia fiinţă. 
Censura obişnuită îl va opri dela confesiune, îl va su¬ 
praveghea la început, dar va fi curând slăbită de nevoia 
retrăirii a ceiace a fost, retrăire care mai are avantajul 

în plus de a elimina şi o toxină, care altfel va trebui 
să fie înghiţită prin refulare. Nu va fi o confesiune 
propriu zisă, conştientă, ci una inconştientă. In vorbele 
sale se va observa chiar că are lucruri pe care Ie oco¬ 
leşte. In felul cum ocoleşte punctul nevralgic, se exte¬ 
riorizează influenţa conştientului încă treaz, iar slăbirea 
censurii se vădeşte prin comiterea de lapsus-uri semni¬ 
ficative, acte simptomatice, etc., pe care Ie vom exa¬ 
mina în capitolele următoare. 


CAP. III 

Metodele în interogatorul judecătoresc 

Se cunosc până acuma două metode în interpretarea 
elementelor unei afaceri judiciare pentru tragerea con¬ 
cluziilor: 1. metoda faptelor materiale şi 2. metoda 
interpretării psihologice. 

Prima metodă constă în adunarea unui cât mai bogat 
material documentar. Cu cât materialitatea este mai 
evidentă şi mai palpabilă, cu atâta concluziile vor fi 
mai inebranlabile. Această metodă are două defecte: 
a) nu totdeauna se pot găsi dovezi materiale, şi b) 
faptele materiale nu sunt în toate cazurile concludente. 
Întâmplarea îşi are aici un rol care conduce la erori 
grosolane. Un exemplu edificator îl oferă episodul mis¬ 
ticului Micolai din „Crimă şi Pedeapsă" a Iui Dosto- 
iewski, care se denunţă pentru o crimă pe care n’o 
săvârşise, aducând dovezi convingătoare. însuşi Porfir 
Petrovici, abilul judecător de instrucţie, rămâne uimit. 
Inteligenţa sa, care mânuia Ia perfecţie metoda psiho- 

logică şi pe cea psihanalitică (înaintea lui Freud), l-a 
prezervat de comiterea unei dureroase erori judiciare. 
De altminteri, romanele marelui scriitor rus oferă un 
material documentar criminologie de primul ordin. Ferii 
—dacă nu ne înşelăm—a fost primul din şcoala nouă 
penală, întemeiată pe baze ştiinţifice, care a recunoscut 
intuiţia genială în trasarea tipurilor de criminali a lui 
Feodor Dostoiewski. Trebue adăugat că nu e numai 
intuiţie genială, ci şi o vastă experienţă căpătată în în¬ 
chisorile Siberiei. Se ştie că autorul „Fraţilor Karama- 
zoff" a fost condamnat la moarte, ca liberal. Cu puţin 
timp înainte de execuţie i s’a schimbat pedeapsa cu 
deportarea în Siberia. „Amintirile din Casa morţilor"» 
ca şi romanele ulterioare, cuprind o vastă colecţie de 
tipuri de criminali, găsiţi în concordanţă cu ultimele 
cercetări ale criminologiei ştiinţifice. Verosimilitatea 
psihologiei delicvenţilor e datorită nu numai timpului 
petrecut în Siberia, ci şi unei pătrunzătoare şi geniale 
autoanalize, condusă în spirit de creştin primitiv. Se 
spune — lucrul nu e pe deplin stabilit — că marele 
romancier, într’un acces de epilepsie, a violat o fetiţă. 
(Coşmarul lubriG al lui Svidrigailoff, din noaptea care 
a precedat sinuciderea, e probabil o reminiscenţă). îm¬ 
pins de remuşcări, şi-a mărturisit crima lui Turghenef» 
pentru al cărui caracter de altfel avea mare dispreţ. 
La sfârşitul spovedaniei a mai adăugat că acuma îl 
dispreţueşte şi mai mult. Rusul occidentalizat, Turghe- 
nef, rămăsese înmărmurit... 

Romanele lui Dostoiewski oferă, aşa dar, un mate¬ 
rial documentar de primul rang pentru psihologia de¬ 
licvenţilor. Una din părţile slabe, pe care o are metoda 
faptelor materiale în cercetarea judecătorească, e ară- 

tată cu elocvenţă în episodul amintit. Toate probele 
conchideau la vinovăţia lui Micolai şi, un moment, în¬ 
suşi Porfir Petrovici l-a crezut culpabil. Dar jude¬ 
cătorul de instrucţie, în care Dostoiewski a pus atâta 
inteligenţă, subtilitate, simţ al datoriei şi umană com¬ 
pasiune pentru vinovaţi, vedea bine că probele mate¬ 
riale erau în conflict cu cele psihologice strânse de dân¬ 
sul. Aceasta a doua metodă constă în interpretarea 
sufletului delicventului, punând însă accentul mai mult 
pe ceiace delicventul spune şi face în mod lămurit şi 
conştient, decât în interpretarea acţiunilor inconştiente. 
Porfir Petrovici a anticipat însă şi asupra metodei psih¬ 
analitice, atunci când interpretează leşinul lui Rascol- 
nicoff, vorbele spuse în delir, etc. 

Dostoiewski a avut, ca nimeni altul, înaintea lui Freud, 
intuiţia felului cum se exteriorizează subconştientul. 
Vom vedea în capitolul V, că uitarea unui nume este în 
legătură cu preocupările intime, primordiale. Iată însă 
un pasaj din care rezultă că Dostoiewski ştia aceasta: 
.„uite, dragă Rodia, — spune Rasumichin, prietinul lui 
Rascolnicoff — de când ai căzut bolnav s’a petrecut 
pe aici un lucru de care tu habar n’ai. Din ziua de 
când ai plecat dela mine, în chipul cum ai plecat, m’am 
supărat foc. Mă hotărîi să te găsesc negreşit şi să te 
spânzur. Am umblat şi am întrebat pe toată lumea de 
adresa ta Uitasem unde stai, pe simplul motiv că nici¬ 
odată n’am ştiut acest lucru. M’am dus la vechea ta 
gazdă din „Cinci colţuri", la casa Carlamoff, care, fie 
zis în treacăt, nici nu se chiamă Carlamoff, ci casa e 
a unui oarecare Buch. In fine, aşa te încurci câteodată 
în aceste nume proprii". (Crimă şi Pedeapsă, I, pag. 
214). 

Din ce cauză se încurcă Rasumichin în aceste două 
cuvinte care n’au nici o asemănare? Explicaţia este 
uşoară, când cunoaştem — în urma studiilor psihana¬ 
litice — că uitarea şi erorile sunt determinate de com- 
plexurile psihice. Rasumichin, în căutarea prietinului 
său, avea obsesia numelui „Rascolnicoff u . Sub influenţa 
lui a transformat pe elipticul Buch în lungul Carlamoff , 
care are o vădită asonanţă cu numele lui Rodion Ro- 
manovici Rascolnicoff. 

Alt caz de uitare îl găsim la pagina 412, volumul 
1. Pulheria Alexandrovna (mama lui Rascolnicoff), vine 
împreună cu fiica sa, Avdotia Romanovna, la Peters- 
burg. Amândouă fac neuitata vizită în mansarda în 
care Rodia îşi clocise crima. Pe când se aflau cu toţii 
acolo, soseşte şi Sonia, prostituata sfântă, ca să-l in¬ 
vite la parastasul lui Marmeladoff. La plecare, mama 
sa n’a putut s’o salute şi şi-a luat rămas bun numa- 
dela Rasumichin. Sora sa s’a înclinat însă, cu amabi¬ 
litate, în faţa prostituatei, iubită şi respectată de Rodioni 
In coridor, deşi îşi dăduseră mâna pentru plecare* 
Rascolnicoff uită aceasta şi-i spune: — „Dunio, adiol 
Dar dă-mi mâna 1“ Dunia îi răspunde: — „Dar ţi-am 
mai dat-o, ai uitat“. 

Uitarea ad-hoc era o formă sub care se arăta re¬ 
cunoştinţa lui şi dorinţa de a-i mai strânge încă odată 
mâna. Detalii de genul acesta abundă în „Crimă şi 
Pedeapsă" şi în toate romanele lui Dostoiewski, ceiace 
dovedeşte că psihanaliza şi interogatorul psihanalitic 
au fost practicate cu intermitenţă, iar astăzi nu se face 
decât o coordonare şi o sistematizare a unor adevăruri 
întrevăzute de mai multă vreme. 

De notat este că cele trei metode de investigaţie 

judecătorească (metoda faptelor materiale, metoda psi- 
hologică şi metoda psihanalitică) nu se exclud, ci se 
complectează. Dela caz la caz se poate vedea care 
dintre ele este mai folositoare, sau dacă nu cumva ar 
fi bine ca toate trei să fie puse la contribuţie. 


CAP. IV 

Importanţa lapsus-urilor la delicvenţi. 
Explicarea unui lapsus al „delicventului** 
politic I. G. Duca 

Comiterea unui lapsus într’o conversaţie sau intr’un 
discurs este destul de frecventă. Variaţia lor este iarăşi 
surprinzătoare: găsim inversiuni de cuvinte, antici¬ 
pări, substituiri (cele mai obişnuite) etc. Pentru a 
explica un lapsus, Meringer, care împreună cu C. 
Mayer au dat la iveală în 1895 un studiu aprofundat 
despre Lapsus-url şi erori de lectură, a emis ipoteza 
că sunetele limbagiului au o însemnătate psihică diferită. 
Silabele într’un cuvânt au deci o valoare inegală, şi 
pronunţarea unei silabe puternice anticipează asupra 
altora, sau are o puternică rezonanţă ulterioară care 
tulbură rostirea normală. 

Dar, pe lângă această inegalitate, trebue dat o deo¬ 
sebită importanţă în comiterea unui lapsus, aşa nu¬ 
mitelor imagini flotante care sunt în apropiere de cercul 
luminos al conştiinţei. Influenţa lor se resimte făcând 
să devieze curgerea normală a vorbirii, împestriţând-o 
cu cuvinte sau cu jumătăţi de cuvinte, fără niciun înţeles 
pentru ascultătorul obişnuit. Pentru cel iniţiat însă în 

tainele psihanalizei, neînţelesul devine evidenţă, des- 
coperindu-i-se printr’un lapsus adâncurile şi secretele 
vorbitorului. 

Un preşedinte al Camerei deputaţilor din Austria a 
deschis odată şedinţa cu următoarele cuvinte : „Dom¬ 
nilor, constatând prezenţa numărului reglementar de 
deputaţi, declar şedinţa închisă “. Sărmanul preşedintei 
Dacă a avut deputaţi tot atât de civilizaţi şi cu inte¬ 
ligenţa în gâtlej sau biceps, ca acei din anumite par¬ 
lamente balcanice, evident că cea mai vie dorinţă îi 
era nu să deschidă adunarea, ci s’o închidă, ca să 
scape de chinurile unui inelegant şi amuzical infern. 
Lapsus-ul poate fi interpretat şi astfel: cine ştie ce 
zâmbet, cu paradiziace promisiuni, aştepta pe bătrânul 
preşedinte la terminarea unei plictisitoare şedinţe. Ne¬ 
răbdarea de a sfârşi s’a relevat atunci înainte de a 
începe. Lapsus-ul deschide perspective infinite... 

In Noemvrie 1906, deputatul Lattmann din partidul 
naţional german a avut un lapsus care i-a ratat tot 
discursul. Infelicele deputat voia să arăte că partidul 
său, departe de a fi de o perpetuă şi desgustătoare 
servilitate faţă de monarh, ştie să aibă şi atitudini 
dârze. Conducătorii săi — printre care se prenumăra 
şi oratorul—n’au şira spinării de gumilastic, după cum 
îi atacă adversarii, ci sunt oameni cu caracter de 
stâncă. Dar să dăm cuvântul deputatului în chestiune: 

Deputatul Lattmann (part. naţ.-german): „In această 
chestiune a adresei, trebue să ne plasăm pe terenul or- 
dinei de zi a lucrărilor noastre. Astfel, Reichstagul are 
dreptul de a face să parvie împăratului o adresă de 
felul acesta. Credem că unitatea dorinţelor şi a ide¬ 
ilor poporului german cere de asemenea ca să fim de 

acord asupra adevărurilor pe care vrem să le cunoască 
împăratul. Şi, dacă trebue să împlinim asta, ţinând so- 
coteală de sentimentele noastre monarhice, suntem în 
drept să o facem cu spinarea aplecată (rilckgratlos) 
(Ilaritate sgomotoasă care durează mai multe minute). 
Domnilor, vream să zic nu cu spinarea aplecată (ruck¬ 
gratlos), ci fără menajamente (riickhaltlos) şi sper că 
etc. etc.“. 

Realitatea şi credinţele intime au fost mai puternice 
decât ceiace voise să spună onoratul reprezentant al po¬ 
porului — comiţând fără să vrea semnificativul lapsus. 

Cancelarul von Biilow era prin 1907 capul unei 
camarile iresponsabile ce conducea pe fostul Kaiser. 
Existenţa camarilei a fost involuntar mărturisită într'un 
discurs din Noemvrie 1907. Cancelarul spunea: „în 
ceiace priveşte prezentul, noua îndrumare inaugurată 
de Wilhelm II, nu pot decât să repet ceiace am spus 
acum un an, că e inexact şi injust de a vorbi de un 
cerc de consilieri responsabili care inspiră pe împărat 
(exclamaţii vii: iresponsabilii)... vream să spun con¬ 
silieri iresponsabili. Scuzaţi acest lapsus linguae". 
(Ilaritate). 

Un semnificativ lapsus politic a comis I. G. Duca. 
In toamna anului 1925 a avut loc la Caracal o întru¬ 
nire politică a partidului liberal, unde Duca a fost 
declarat şef al organizaţiei locale. întrunirea a mai 
marcat şi o schimbare de front a d-lui Istrate Micescu, 
faţă de propriul său partid. Strălucitul avocat s’a îm¬ 
păcat cu această ocazie cu partidul liberal în care se 
considera pus la index. I. G. Duca a rostit o cuvân¬ 
tare, relevând sclipitoarele însuşiri ale d-lui Istrate Mi¬ 
cescu, comiţând însă un lapsus : în loc de „fiu adoptiv “ 

al judeţului oltean care 11 alesese deputat şi In care 
îşi făcuse „fief"-ui său electoral, l-a numit „fiu natural “ 
al Romanaţului. 

Duşmanii lui Duca au insinuat atunci că doctorul în 
drept dela Paris n’ar mai putea să facă deosebirea dintre 
situaţia juridică a copilului adoptiv, cu care se asemăna 
situaţia d-lui Istrate Micescu, în tandreţe cu Romanaţul, 
şi situaţia copilului natural. Avem de-aface, fără în¬ 
doială, cu o răutate pur şi simplu, fiindcă nu-ţi trebue 
ştiinţă juridică recentă pentru a vedea deosebirea dintre 
aceste două noţiuni, cu conţinuturi diferite. 

Dacă întrebuinţăm însă metoda de investigaţie psihana¬ 
litică, lucrul este limpede. D. Istrate Micescu a avut 
în familia partidului liberal situaţia unui copil natural. 
Inteligenţa şi priceperea sa juridică n’au fost utilizate, 
după cum se cuvenea. Banchetul de la Caracal, or¬ 
ganizat mai mult pentru dânsul, care se răzleţise de 
partid, era un fel de ospăţ în cinstea reîntoarcerii 
copilului rătăcit. Banchetul mai arăta şi dorinţa părin¬ 
ţilor familiei politice liberale, de a ridica pe fiul natural 
la rangul de fiu adoptiv. 

Duca avea să anunţe legitimarea fiului natural în 
familia liberală şi era oareşicum naşul. Dar lucrurile 
acestea nu se puteau spune pe faţă. Nu se putea 
mărturisi exilarea quasinemotivată a unei distinse 
inteligenţe. Când Duca voise să spue că d. Istrate 
Micescu a devenit fiul adoptiv al partidului liberal 
romanaţean, se gândea că până acuma a avut situaţia 
nefericită a copilului natural. Gândul desagreabil a fost 
refulat. Dar, când a venit timpul să facă învestitura 
solemnă, formula de „fiu adoptiv* s’a transformat în 
„fiu natural*, trădând astfel un gând intim, nu numai 

al său, ci şi al altora care luau parte la banchet. Iată 
deci, cum, prin metoda psihanalitică, ajungem să ghi¬ 
cim ceva din mecanismul sufletesc al unui „ delicvent“ 
politic. 

In lucrarea lui Meringer şi Mayer asupra „Lapsus¬ 
urilor şi erorilor de lectură" se găsesc sezisante exem¬ 
ple. Iată câteva: a) „Ru. vorbeşte de anumite procedee 
pe care le califică de «porcării» (Schweinereien). Cău¬ 
tând însă să se exprime sub o formă atenuată, spune: 
«dann sind aber Tatsachenzum Vorschwein gekom- 
men». El voia însă să zică «dann sind aber Tatsachen 
zum Vorschein gekommen» (atunci au ieşit însă fapte 
la iveală). Mayer şi eu (Meringer) eram prezenţi şi 
Ru. confirmă că, pronunţând ultima frază, se gândea 
la cuvântul «porcării»". Asemănarea care există între 
„Vorschein" şi „Schweinereien" explică suficient acţiu¬ 
nea celui din urmă asupra celui dintăiu, precum şi de¬ 
formarea care i-a pricinuit-o. 

b) întreb pe R. v. S. cum îi mai este calului său 
bolnav. El îmi răspunde: „ja, das draut... dauert 
vielleicht noch einen Monat" (asta o să mai dureze 
poate încă o lună). Cuvântul „draut" îmi pare inex¬ 
plicabil, litera r a cuvântului corect neputând să pro¬ 
ducă astfel de efect. Atrag atenţia lui R. v. S. asupra 
acestui lucru, care îmi explică imediat că vorbind se 
gândea: „e o tristă poveste" (das ist eine traurige 
Geschichte). Se gândise deci la două răspunsuri care 
8’au unit într’unul singur prin intermediul a două cu¬ 
vinte (draut provenind din fuziunea lui dauert cu 
traurig). (Freud, „Psychopathologie de la vie quoti- 
dtenne“ pag. 64—65). 

Este de remarcat, deci, că un lapsus se comite de 

cele mai multe ori, nu din cauza asemănărilor pur 
acustice dintre două cuvinte, ci din pricina unui gând 
ţinut ascuns sau din pricina unei stări sufleteşti ge¬ 
nerale în contradicţie cu ceiace spune. Analiza unui 
lapsus este de o evidentă importanţă în găsirea ade¬ 
vărului ascuns de acuzat. Nu este nevoie ca, între 
înţelesul cuvântului care trebuia pronunţat şi între cel 
care s’a pronunţat, să fie o înrudire. Un lapsus nu e 
absolut necesar deci să se refere la crimă prin înţe¬ 
lesul lui direct. O pacientă a d-rului Freud a închiriat 
odată o cameră mobilată unui francez. Aceasta i-a 
amintit că la 14 ani a jucat un rol în piesa „Kurmărker 
und Picarde". Aflându-se la Viena, în str. Hasenau- 
erstrasse, de unde trebuia să ia tramvaiul, s’a gândit 
că, dacă ar fi fost franţuzoaică, ar. fi pronunţat 
Asenauerstrasse, fără h, fiindcă Francejii nu pronunţă 
pe h, la începutul unui cuvânt. Mergând apoi la tra¬ 
tament, spuse doctorului că este aşa de răcită, încât 
nu mai poate respira pe nas. Dar, în loc să zică 
corect „durch die Naşe atmen*, subt influenţa lui 
Asenauerstrasse, provocată de francez, spune „durch 
die Ase natmen “. Evident că francezul preocupa mult 
pe pacientă care îşi arăta interesul refulat printr’o 
banală şi prozaică conversaţie cu doctorul. Tot astfel, 
într’un lapsus dintr’un interogator cu criminalul—lapsus 
fără legătură directă cu crima—judecătorul poate des¬ 
cifra ceiace îl interesează. 

Un caz de momentană amnezie, urmat de lapsus, 
e următorul: o pacientă a lui Freud nu*şi poate aminti 
partea corpului murdărită de mângâierea unei mâni 
impertinente şi voluptoase. Câteva zile mai târziu era 
în vizită la o prietină şi se întreţinea cu ea despre 

vilegiatură. La întrebarea unde se găseşte casa sa 
din M. răspunde: pe coapsa muntelui, în loc să zică 
pe coasta muntelui. 

Uşor se poate imagina un delicvent care a făcut 
leziuni în coastele cuiva şi nu vrea să mărturisească. 
La întrebarea unde se află situată casa lui, comite un 
lapsus: pe coapsa dealului X. Anchetatorul cu cu¬ 
noştinţe de psihanaliză va interpreta lapsus-ul în sensul 
unei vinovăţii a acuzatului. 

Alt exemplu. Un tânăr se adresează unei domnişoare 
pe care o întâlneşte pe stradă, cu următoarele cuvinte: 
„Wenn Sie gestatten, Frăulein, mochte ich Sie gerne 
begleitdigen“. El voise să spună: „dacă-mi permiteţi, 
domnişoară, v’aşi acompania cu plăcere" ; dar el a 
comis un lapsus prin contracţiune, combinând cuvântul 
begleiten (a acompania) cu beleidigen (a ofensa, a fi 
lipsit de respect). Dorinţa lui era evident de a o însoţi, 
dar se temea să n’o supere prin propunerea sa. Faptul 
că aceste două tendinţe opuse au găsit expresia lor 
într’un singur cuvânt, şi tocmai în lapsus-ul pe care 
l-am citat, dovedeşte că adevăratele intenţii ale tână¬ 
rului nu erau tocmai curate şi trebue să-i fi părut chiar 
lui ofensătoare pentru dânsa. Dar, pe când încerca 
aă-i ascundă propria sa apreciere asupra propunerii, 
subconştientul îi joacă festa, de a trăda intenţia sa 
adevărată, ceiace îi atrage din partea domnişoarei con¬ 
venţionalul răspuns: „drept cine mă iei, ca să-mi aduci 
asemenea ofensă (beleidigen)?" (Comunicat de O. 
Rank, cit. în Freud : Psych, pag. 78). 

Doctorul W. Stekel publică în „Berliner Tageblatt" 
din 4, I, 1904 aceste rânduri, subt titlul Mărturisiri 
inconştiente: „exemplul ce urmează relevă un colţ 
desagreabil din regiunea ideilor mele din inconştient. 

Trebue să spun numaidecât că, in calitate de medic, 
nu mă gândesc niciodată la interesul pecuniar, ci 
— ceiace este foarte natural—la interesul bolnavului. 
Mă găseam la o bolnavă căreia Ii dam îngrijirile mele 
menite s’o ajute să se facă bine, după o boală foarte 
gravă de care abia scăpase. Petrecusem lângă dânsa 
zile şi nopţi excesiv de penibile. Sunt fericit c’o gă¬ 
sesc mai bine şi îi descriu farmecul vilegiaturii pe care 
trebue s’o facă la Abbazia, adăugând: „dacă, după 
cum sper, nu veţi părăsi curând patul". Zicând acestea, 
evident c’am exprimat.dorinţa inconştientă de a avea 
să îngrijesc bolnava încă mult timp, dorinţă xare e 
complect străină conştiinţei mele in stare de veghe 
şi care, dacă s’ar prezenta, ar fi reprimată cu indig¬ 
nare". (Freud: Psych,, pag. 78). 

Alt exemplu (W. Stekel): „Soţia mea voia să an¬ 
gajeze o franceză pentru după. amiază şi, după ce s’a 
pus de acord asupra condiţiunilor, dorea să păstreze 
certificatele. Franceza o roagă să i le dea, pretextând: 
„mai caut încă pentru după-amiază, pardon, pentru 
orele de dimineaţă". Avea evident intenţia de a se 
adresa aiurea, cu speranţa de a obţine condiţii mai 
bune, ceiace dealtminteri a şi făcut". (Freud: Psych, 
pag. 79). 

Alt exemplu. Un profesor spune în lecţia sa inau¬ 
gurală: „nu sunt dispus de a aprecia meritele emi¬ 
nentului meu predecesor". Voise să spună: „nu-mi re¬ 
cunosc autoritate suficientă...": geelgnet ,în loc de ge- 
neigt . (Freud: Psych., pag. 80). 

Alt exemplu, dat de dr. Th. Reik: „un domn se în¬ 
treţinea cu o doamnă în cursul unei serate la nişte 
prietini comuni. Se vorbea despre preparativele care 

se fac la Berlin, în vederea sărbătorilor Crăciunului. 
El îi spune: „aţi văzut expoziţia casei Wertheim? E 
foarte bine decoltată “. Domnul admirase dela înce¬ 
putul seratei decolteul frumoasei doamne, dar nu în- 
drâznea să-şi exprime admiraţia; şi iată că ideea re¬ 
primată ajunge să străbată, chiar dacă îl face să spună 
despre o expoziţie de mărfuri că era decoltată, deşi 
era pur şi simplu decorată. (Freud: Psych. pag. 81). 

• Din studiul lapsus-urilor pe care le comite acuzatul, 
se pot vedea, deci, adevăratele gânduri care îl pre¬ 
ocupă şi pe care se strădueşte să le ascundă. 


CAP. V 

Uitarea 

Uitarea momentană a unui nume, fenomen banal şi 
căruia nu i se dă altă importanţă decât aceea a unei 
enervări de-o clipă, a fost supusă unei ingenioase 
analize de dr. Freud şi i s’a găsit rădăcini adânci în 
preocupările generale ale individului. Uitarea îşi are 
legile ei şi ne poate pune în legătură cu preocupările 
intime ale delicventului. Cercetarea numelor proprii 
(acestea sunt cele mai semnificative) dintr’un intero¬ 
gator este de-o însemnătate primordială. Atenţia trebue 
îndreptată nu atât spre unele nume, în legătură di¬ 
rectă cu vina şi asupra cărora conştiinţa veghează, 
ci mai mult asupra numelor proprii incidentale. De¬ 
formarea lor într’un sens care indică o legătură cu 
numele victimei sau în relaţie cu victima este un in¬ 
diciu concludent. 

Adeseori încercăm zădarnic să ne reamintim un 
nume de care ne dăm bine sama că îl cunoaştem. In 
locul său se substituesc alte nume a căror inexacti¬ 
tate e imediat recunoscută de memorie. Un erou 
dintr’o nuvelă a lui D. D. Patraşcanu se chinueşte o 
noapte întreagă pentru a afla cine a fost învingătorul 
lui Napoleon la Waterloo. Iar Panait Istrati, în aven¬ 
turoasa şi splendida lui viaţă, părăseşte o situaţie co¬ 
modă în Damasc pentrucă n’a putut găsi pe nimeni 
în toţ oraşul care să-i spună numele autorului lui 
Hamlet. Intre numele- adevărat şi cel substituit 
Freud găseşte o relaţie cu preocupările intime refulate. 
Substituirea nu se face în mod cu totul întâmplător, 
ci după legi posibile de stabilit. Dealtminteri, ori ce 
gest, orice cuvânt, orice mişcare are cauze previzi¬ 
bile şi îşi găsesc întotdeauna o explicaţie. Cuvântul 
„hazard" este definitiv izgonit din psihologia nouă. 

Pentru a arăta luminos corelaţia dintre numele ade¬ 
vărat şi numele substituit, Freud întrebuinzează auto¬ 
analiza unui caz într’adevăr tipic. Verificarea unor 
substituiri similare se poate face de oricine, printr’o 
riguroasă autoanaliză. Cazul este următorul: în anul 
1898 dr. Freud făcea în trăsură drumul dela Raguza, 
în Dalmaţia, la o staţie în Herţegovina, cu un străin. Con¬ 
versaţia ajunsese după câtva timp asupra Italiei. Freud 
l-a întrebat dacă a fost la Orvieto şi dacă a vizitat 
catedrala cu celebrele fresce ale pictorului.... Aici me¬ 
moria a ezitat. In locul numelui lui Signorelli, i-au 
venit în minte alte două nume de pictori: Botticelli 
şi Boltraffio, imediat recunoscute ca neadevărate. Care e 
cauza substituirii celor două nume şi uitarea celuilalt) 
care-i era tot atât de familiar, ba poate şi mai fami- 

liar decât Boltraffio, despre care ştia numai că face parte 
din şcoala milaneză ? Autoanaliza i-a furnizat urmă- 
toarele detalii explicative: 

a) „Uitarea numelui se explică — spune dr. Freud 
(Psych, pag. 3)—când îmi amintesc subiectul care a 
precedat imediat conversaţia noastră asupra Italiei şi 
apare atunci ca efectul unei perturbări a noului 
subiect de către subiectul precedent. Puţin înainte de 
a fi întrebat pe tovarăşul meu de călătorie dacă fusese 
la Orvieto, am vorbit despre moravurile Turcilor care 
locuesc în Bosnia şi Herţegovina. Spusesem interlo¬ 
cutorului meu ceiace îmi povestise un confrate, care 
exercita medicina acolo, că Turcii sunt plini de încre¬ 
dere în doctor şi resemnaţi în faţa soartei. Când eşti 
obligat să anunţi că starea unui bolnav dintre rudele 
lor este desperată, ei răspund: „Domnule CHerr), să 
nu mai vorbim. Ştiu că dacă ar fi fost în putinţa ta 
de a scăpa bolnavul, l-ai fi scăpat". 

Aici sunt două nume: Bosnien şi Herzegowina 
şi al treilea: Herr, care se intercalează toate trei în- 
tr’o serie de asociaţii între Signorelli, Botticelli şi 
Boltraffio. 

b) „Admit că, dacă şirul ideilor care se raporta la 
obiceiurile Turcilor din Bosnia, etc., a putut să tul¬ 
bure ceiace urma imediat, aceasta a fost pentrucă 
mi-am retras atenţia înainte de a fi terminat. îmi 
amintesc mai ales că avusesem intenţia de a povesti 
altă anecdotă, care îmi era în memorie, pe lângă cealaltă. 
Turcii acordă o însemnătate excepţională plăcerilor se¬ 
xuale şi, când sunt atinşi de tulburări de această natură, 
cadîntr’o desperare care contrastează curios cu resemna¬ 
rea lor în faţa morţii. Unul dintre bolnavii confratelui 


www.digibuc.ro 


PSIHANALIZA JUDICIARĂ 


37 


meu i-a zis într’o zi: „ştii bine, domnule, că atunci când 
te-a iertat Dumnezeu, viaţa nu mai are nici un sens". 
M’am abţinut totuşi de a comunica această trăsătură ca¬ 
racteristică, preferând de a nu aborda astfel de subiect 
scabros intr’o conversaţie cu un necunoscut. Am făcut 
mai mult: mi-am distrat atenţia dela şirul ideilor care 
s’ar mai fi adăugat în spiritul meu la subiectul 
„Moarte şi Sexualitate". Eram atunci sub impresi- 
unea unui eveniment, despre care auzisem câteva 
săptămâni mai înainte, în timpul unei scurte şederi 
la Traffoi : un bolnav, care îmi dăduse mult de lucru, 
se sinucisese pentrucă suferea de o tulburare sexuală 
incurabilă. Ştiu perfect de bine că acest trist eveni¬ 
ment şi toate detaliile care se adăugau nu-mi erau 
în stare de amintire conştientă in timpul călătoriei 
mele in Herţegovina. Dar afinitatea intre Traffoi şi 
Boltraffio mă obligă să admit că, cu toată distracţia 
intenţionată a atenţiei mele, sufeream influenţa acestei 
reminiscenţe". 

Dr. Freud, vroind să uite ceva, a refulat gândul care-i 
era antipatic. S’a stabilit totuşi o asociaţie între 
ceiace spunea şi ideea refulată. 

In mod schematic procesul psihologic s’ar putea 
reda astfel: 

A. Bosn ien—Herzegowina—Herr—Traîoi 
4 1 ~T 3 

fi. Botticelli—Boltraffio—Signorelli 
4 ” ~4 3 ~I 2~ 

* 

* * 

Un gând intenţionat ascuns face oricând erupţie. 
Pentru un judecător de instrucţie, care are o bănuială, 
poate să şi-o verifice cu ajutorul numelor deformate, 

al omisiunilor sau al substituirilor de nume. Datele 
sufleteşti, cu ajutorul cărora poate reconstitui adevărul 
ascuns, sunt furnizate de aflarea până în cele 
mai mici detalii, nu numai a împrejurărilor in care s’a 
făptuit delictul, ci şi prin cunoaşterea sufletului acu¬ 
zatului în chip direct, prin interogatoriu, sau indirect, 
prin informaţii dela alţii. Un bun judecător va trebui 
să stăruiască—în împrejurări complicate—în luarea de 
informaţii asupra preocupărilor şi construcţiei psihice 
a acuzatului. Din confruntarea materialului informativ 
cu declaraţiile lui, gândul refulat se poate vedea: 

1. printr’o uitare a unui nume foarte familiar acu¬ 
zatului, dar care e în legătură directă ori indirectă cu 
victima; 

2. printr’o deformare a unui nume, deformare fă¬ 
cută în sensul unei afinităţi cu crima. 

Ideea care este refulată răsbate la cea mai mică 
ocazie, şi felul cum se exteriorizează e specific pentru 
temperatura morală şi intelectuală a delicventului. 
La o natură cu educaţie creştină şi cu o înaltă con¬ 
cepţie etică, comprimarea îndelungată duce la o ade' 
vărată explozie, asemeni unei foarte mari cantităţi de 
aburi închisă într’un volum prea mic. Rascolnicoff, 
după comiterea crimei, pentru a scăpa de tortura re- 
muşcărilor, face explozie, adică îşi mărturiseşte vina 
şi îşi uşurează conştiinţa. De cele mai multe ori, însă, 
criminalii—care se recrutează din naturile inferioare— 
sunt trădaţi numai de mişcări şi fapte insignifiante. 

Uitarea unui nume are uneori rolul unei apărări îm¬ 
potriva neplăcerilor pe care le-ar întâmpina dacă ar 
pronunţa acel nume. Exemplul care urmează e datorit 
psihanalistului Ferenczi din Budapesta. „Intr’o reu- 

niune, cineva pronunţă fraza: „tout comprendre c’est 
tout pardonner”. Remarc cu această ocazie că prima 
parte a frazei ajunge; a voi să ierţi înseamnă a emite 
o prezumţie, iertarea fiind treaba lui Dumnezeu şi a 
servitorilor săi. Unul dintre asistenţi găseşte obser¬ 
vaţia mea foarte bună; simţindu-mă încurajat şi voind 
fără îndoială a justifica buna opinie a criticului in¬ 
dulgent, declar că aş fi avut de curând o idee încă 
şi mai interesantă. Vreau să expun această idee, dar 
nu pot să mi-o amintesc. Mă retrag imediat şi încep 
a scrie asociaţiile libere care-mi vin în minte. Ele 
sunt: mai întâiu numele prietinului care a asistat la 
naşterea ideii în chestie şi strada unde s’a născut; 
pe urmă îmi vine în minte numele altui prietin, Max, 
pe care aveam obiceiul să-l numim Maxi. Aceasta 
îmi suggerează cuvântul maximă şi, de data aceasta, 
îmi amintesc că era vorba atunci, ca şi acuma, de 
modificarea unei maxime cunoscute. Dar, lucru cu¬ 
rios, această amintire face să nască în mintea mea, 
nu o maximă, ci ceiace urmează: „Dumnezeu a creat 
pe om după chipul şi asemănarea sa“ şi varianta 
acestei propoziţii: «omul a creat pe Dumnezeu după 
chipul şi asemănarea sa». După aceea, regăsesc în 
amintirea mea tocmai ce căutam : prietinul meu îmi 
spusese atunci, în strada Andrassy: „nimic din ceeace 
este omenesc nu-mi este străin”, la care i-am răs¬ 
puns, făcând aluzie la experienţele psihanalitice: „ar 
trebui să mergi şi mai departe şi să mărturiseşti că 
nimic bestial nu-ţi este deasemeni străin”. 

„După ce găsisem însfârşit gândul ce vroiam, băgai 
de seamă că nu-mi era deloc posibil să-l împărtăşesc 
societăţii în care mă aflam. Tânăra soţie a prietinului. 

căruia Ii reamintisem natura animală a inconştient 
tului, se găsea printre asistenţi şi ştiam foarte bine că 
nu este deloc pregătită ca să asculte lucruri aşa de 
puţin înveselitoare. Uitarea mi-a cruţat o serie în¬ 
treagă de chestii desagreabile din partea sa şi o dis¬ 
cuţie interminabilă. Aceasta a fost fără îndoială cauza 
amneziei mele temporare". (Freud: Psych, pag. 22). 

Cuvintele uitate sau desfigurate sunt simptome ale 
unei idei refulate, pentru care am avea neplăceri, în 
cazul când ea ar fi cunoscută. 

E cu deosebire preţios de remarcat — după cum 
mărturiseşte autoanaliza lui Freud — că „numele uitat 
se referă la un subiect care atinge persoana mea de 
aproape şi e capabilă de a provoca în mine senti¬ 
mente puternice, adesea penibile". (Psych., pag. 25). 
Nu se uită, nici nu se deformează cuvinte rare — 
atunci când avem o refulare — ci dintre cele mai 
simple şi mai obişnuite. Ceva mai mult: se deformează 
şi se uită nume care provoacă sentimente puternice 
şi adesea penibile , mai ales când, după cum spune 
şcoala psihanalitică elveţiană (Bleuler, Jung)—„pays 
par excelence de la psychanalyse", după A. Hesnard,— 
uitarea atinge un „complex profesional". Dr. Freud 
citează un caz de complex profesional, referitor la 
sine. Un pacient îi vorbeşte de o mică staţie clima¬ 
terică şi afirmă că acolo mai există şi al treilea han, în 
afară de cele două cunoscute, dar al cărui nume nu 
şi-l aminteşte. Freud contestă existenţa celui de-al 
treilea han, de vreme ce şapte ani consecutivi a fost 
acolo şi nu-şi aduce aminte nimica despre el. Pacien¬ 
tul găseşte numele : Der Hochwariner, pe care Doctorul 
e nevoit să-l recunoască exact. „Dar pentru ce am uitat 

numele ? Cred că din cauza marei asemănări cu nu¬ 
mele unui confrate de specialitate ce locueşte în Viena. 
Se raporta deci la un complex profesional". (Psych., 
pag. 26). Un caz, care poate fi de mare folos în psi¬ 
hanaliza judiciară, este următorul: „unul dintre pacien¬ 
ţii mei — scrie Freud: Psych., pag. 25 — mă roagă 
să-i indic o staţiune termală pe Riviera. Ştiam o sta¬ 
ţiune de felul acesta foarte aproape de Genua; îmi 
amintesc chiar numele colegului german care practică 
acolo, dar sunt incapabil să numesc staţia pe care cred 
totuşi c’o cunosc foarte bine. Nu-mi rămâne decât să 
rog pe pacient să aştepte câteva momente şi să mă 
duc să-i aflu numele dela o persoană din familia mea. 

— Cum se chiamă locul de lângă Genua, unde 
doctorul D. posedă un mic stabiliment în care tu şi 
cutare doamnă aţi fost atâta timp în tratament? 

— Tocmai tu să uiţi ? Se chiamă Nervi. 

Nervi e asemănător cu germanul Nerven (nervi), şi 
nervii constituesc obiectul ocupaţiilor şi al preocupă¬ 
rilor mele constante". 

Iată, deci că, un nume cunoscut, aflat în legătură cu 
preocupări constante, e susceptibil de uitare. In cazul 
unui interogatoriu judecătoresc ne putem folosi de 
exemplu cam în felul următor: găsim un nume care, din 
dosar, reiesă a fi familiar acuzatului şi care să fie în 
legătură — chiar numai o simplă asemănare de sunete 
— cu numele ce vrea el să-l ascundă. Ii punem apoi în¬ 
trebarea-dacă îşi reaminteşte de acest nume, în legă¬ 
tură cu un fapt oarecare din viaţa lui. In cazul unei 
ezitări, a unei deformări, a unei uitări, evident că 
avem un indiciu mai mult că ceiace i se impută nu-i 
este străin. 

Un caz şi mai frapant de grija pe care o are sub¬ 
conştientul de a evita neplăceri conştientului este dat 
de psihanalistul elveţian Jung (Uber der Psychologie 
der Dementia praecox, pag. 59): „Un domn Y iubea 
fără speranţă pe o doamnă care s’a măritat cu un 
domn X. Cu toate că Y cunoaşte de multă vreme pe 
X şi se găseşte chiar în relaţii de afaceri cu el, îi 
uită în mod constant numele, încât e obligat, când 
vrea să-i scrie lui X, să afle cum îl chiamă dela alte 
persoane". 

Uitarea unui nume mai poate să fie câte odată o 
mânie sublimată. Iată ce scrie d-ra J. de K. din Bu¬ 
dapesta : „îmi făcusem o mică teorie. Observasem că 
oamenii dotaţi pentru pictură nu pricep nimica în 
muzică şi invers. Acum câtva timp, mă întreţineam 
despre aceasta cu cineva căruia îi spun : „până acuma 
constatarea mea s’a verificat mereu, cu excepţia unui 
singur caz". Dar, când am vrut să citez numele ace¬ 
stei singure persoane, care forma excepţia la regula 
mea, n’am fost în stare să mi-1 reamintesc, deşi ştiam 
că purtătorul lui este unul din prietinii mei cei mai 
intimi. Auzind, câteva zile mai târziu, pronunţându-se 
din întâmplare acest nume, l-am recunoscut îndată, ca 
fiind al dărâmătorului teoriei mele. Supărarea pe care, 
fără să-mi dau seama, o nutream faţă de el, se ma¬ 
nifestase prin uitarea numelui său care-mi era totuşi 
aşa de familiar". (Freud: Psych., pag. 52). 

Un exemplu de aversiune, manifestat prin uitare: 
„Fiindcă alesesem ca probă suplimentară, filosofia, 
examinatorul meu mă interogă asupra doctrinei lui 
Epicur şi mă întrebă numele filosofilor care, în seco¬ 
lele ulterioare, s’au ocupat cu această doctrină. I-am 

spus numele lui Pierre Gassendi, de care auzisem 
vorbindu-se la cafenea, cu două zile mai înainte, ca 
unul din discipolii lui Epicur. La întrebarea mirată a 
examinatorului „de unde îl ştii?“, i-am răspuns, fără 
a ezita, că mă interesam de multă vreme de acest 
filosof. Minciuna mi-a adus menţiunea magna cum 
laude, dar, din nefericire, mai târziu, şi o tendinţă in¬ 
vincibilă de a uita numele lui Gassendi. Cred că, dacă 
nu pot astăzi, cu toate eforturile, ca să-i reţin numele, 
o datorez relei mele credinţe. Ar fi fost mai bine 
pentru mine să nu-1 fi cunoscut pe vremea exame¬ 
nului". Freud mai adaugă: „Pentru a înţelege inten¬ 
sitatea aversiunii pe care o avea la amintirea acestei 
perioade a examenelor sale, trebue ştiut că dădea o 
mare valoare titlului său de „doctor", aşa că amin¬ 
tirea în chestie era făcută numai ca să diminueze 
în ochii săi această valoare". (Ibid., pag. 31). 

Alt caz. Ed. Hitschmann („Zwei Fălle von Namen- 
vergessen", în internat. Zeitschr. f. Psychanalyse, I, 
1913) spune: „M. N. voia să recomande cuiva libră¬ 
ria Gilhofer & Ranschburg; dar, deşi îi este foarte 
cunoscută, nu-şi aminteşte, cu toate eforturile sale, 
decât numele Ranschburg. Uşor nemulţumit, vine 
acasă; lucrul sfârşeşte prin a-1 chinui în aşa grad, încât 
se decide să scoale pe fratele său, care părea că 
doarme, pentru a-1 întreba de numele asociatului lui 
Ranschburg. Fratele îi dă numele fără nici o dificul¬ 
tate. Numele de „Gilhofer" îi evoacă imediat în mintea 
lui M. N. pe acela de „Galhof", un loc unde făcuse 
de curând, în tovărăşia unei fermecătoare d-şoare, o 
plimbare dela care păstrează cea mai bună amintire. 
Tânăra fată îi făcuse un dar, un obiect care purta 

inscripţia: „în amintirea frumoaselor ore petrecute la 
Galhof". Câteva zile inaintea uitării numelui „Gilho- 
fer“, M. N. închizând brusc sertarul in care pusese 
obiectul, l-a sfărâmat. Nu era, desigur, decât un fapt 
accidental, dar M. N. familiarizat cu semnificaţia 
actelor simptomatice, nu se putea apăra intr’o stare 
sufletească puţin indoelnică faţă de această domnişoară, 
pe care o iubea desigur, dar ale cărei avansuri in 
vederea căsătoriei se loveau la el de o rezistenţă 
ezitantă". (Ibid., pag. 36). 

Mai notăm că uitarea unui nume este şi o formă 
a dispreţului inconştient nutrit pentru cineva. Ionel 
Teodoreanu a arătat cu pătrunzătoare fineţă această 
caracteristică (în „Medelenii" săi) la bătrânul boier 
moldovan, admirator al Olguţei, amatoare de scrimă: 
seniorul ieşean — în care ghicim pe Matei B. Canta- 
cuzino — uita regulat numele parveniţilor dela club. 

Relativ la fenomenul uitării, literatura românească 
posedă o schiţă despre a cărei valoare nu vreau să 
mă pronunţ, dar a cărei circulaţie în literatura uni¬ 
versală, sub formă de traducere, a fost neobişnuit de 
intensă. 

E vorba de „învingătorul lui Napoleon “ din „Schiţe 
şi Amlntirl“ ale lui D. D. Patraşcanu, despre care am 
mai pomenit. Schiţa a fost tradusă în limba franceză, 
germană, italiană, engleză, portugheză, ungară, rusă 
şi esperanto. 

împământenirea acestei schiţe în opt limbi se 
datoreşte, în afară de considerentele de valoare lite¬ 
rară, probabil şi faptului că tratează despre un proces 
psihologic extrem de interesant şi general uman. Schiţa 
se construieşte pe comicul enervării născute în urma 

uitării unui nume pe care eroul ştie precis că'l posedă în 
tezaurul memoriei sale, dar care momentan nu poate 
fi adus !n cercul luminos al conştiinţei. 

Sforţările profesorului Caramfil, aflat în vilegiatură 
de vacanţă la Mănăstirea Neamţului, pentru a afla 
numele „învingătorului lui Napoleon', sunt cu atâta 
mai „inexplicabile" cu cât din cuprinsul bucăţii, eroul 
pare a fi foarte versat in cunoştinţele istorice. Aşa, de 
pildă, îşi aduce aminte de tovarăşii secundari ai în' 
vingătorului: Kutusoff, Bllicher, Schwarzenberg; ştie 
că generalul englez l-a învins pe Napoleon la Water- 
ioo, în calitate de comandant suprem; că a fost mi' 
nistru pela 1828 în cabinetul lui Robert Peel şi că a 
luptat mai întâiu în Portugalia. Cunoaşte şi exclama' 
ţia-i faimoasă dela începutul luptei: „să murim pentru 
bătrâna Angliei" 

Deci profesorul Caramfil posedă o serie impozantă 
de detalii în jurul ducelui englez. Cu siguranţă că ar 
fi dat notă proastă şcolarului care n’ar fi ştiut să 
răspundă rapid Ia o asemenea... banalitate istorică. 
Şi, cu toate acestea, el nu-şi aduce aminte, în noaptea 
de pomină, de numele eroului englez. 

Motivele le vom explica mai jos. Mecanismul su¬ 
fletesc se găsea în postura unui automobil excelent 
cu o „pană", căreia nu i se găseşte localizarea. 

Om cultivat, profesorul Caramfil încearcă variate 
procedeie de rememorare, însă „fără să poată stabili 
nici o asociaţie psihologică, etimologică sau crono¬ 
logică între diferitele lucruri scoase de dânsul la lu¬ 
mină şi numele ducelui victorios' 1 . (Schiţe şi Amintiri, 
ediţia III, pag. 63). Cu toate „procedeiele acestea mne¬ 
motehnice, numele generalului rămase ascuns în adân. 
cimi insondabile “ (pag. 55). 

Subconştientul lui Caramfil îi făcea o festă In âcea 
„noapte blestemată", împiedicându-1 să-şi amintească 
un nume oarecum banal pentru cunoştinţele lui. 

In asemenea postură chinuitoare, pacientul între¬ 
prinde mai întâiu o razzie nocturnă de descoperire, 
adresând întrebări compromiţătoare, de nebun, unui 
biet călugăr ignorant şi unui amic sculat hodoronc- 
tronc din somn pentru asemenea futilitate. 

Numele eroului englez — Ducele de Wellington — 
îl află apoi, cătră sfârşitul nopţii, într’un dicţionar. 
Caracteristic că această carte se găsea sub nasul său: 
în cufărul propriu. Se pare că subconştientul profe¬ 
sorului ţinea să-i ascundă numaidecât numele „învin¬ 
gătorului" marelui împărat. 

Insfârşit, cu tomul în mână, „stăpânit de un sin¬ 
gur gând, se repezi afară ca un turbat, oprindu-se 
din fugă lângă un felinar care era cam la vr’o două 
sute de metri de la casa lui". (pag. 64). 

După ce a cetit pasajul, l-a înjurat sdravăn pe en¬ 
glez, cu o formulă din cele mai specifice româneşti 
„şi tremurând de frig, temându-se să nu-l vadă ci¬ 
neva desculţ şi în costumul acela, Caramfil fugi iute 
înapoi, se culcă liniştit şi adormi îndată-.." (pag. 64). 

Supus unei cercetări psihanalitice, motivele uitării 
lui Caramfil, cu urmări atât de groteşti, se descopăr 
a fi de natură erotică, deşi autorul nu povesteşte 
direct nimic în acest sens. 

„învingătorul lui Napoleon® fiind o schiţă simplă, 
reflectorul analizei psihologice se aruncă numai peste 
câteva momente din viaţa eroului. 

Fără a fi nevoie (aparent), la începutul schiţei, au¬ 
torul pomeneşte că profesorul pregătindu-se de culcare* 

înainte de a zări, agăţat pe părete, portretul lui Na¬ 
poleon, care i-a deslânţuit chinul tantalic, se întorcea 
din mijlocul unei societăţi plăcute: „ Caramfil se pre¬ 
găti să se culce găndindu-se la tot felul de lucruri. 
Petrecuse bine în ziua aceea, într’o companie veselă 
şi plăcută..." (pag. 54), 

Autorul adaugă eliptic: „ aici Caramfil surâse" 
(pag. 54). 

De ce a surâs Caramfil? 

Pentru acest surâs, un filistin l-ar putea spânzura. 

Din acest „surâs," noi reconstituim in ce fel de so¬ 
cietate petrecuse profesorul: erau şi femei frumoase 
şi plăcute. 

(Autorul, întrebat de noi, ne confirmă că propoziţia 
„aici Caramfil surâse“ se referă într'adevăr la socie¬ 
tatea feminină a eroului. N'a mai insistat, fiindcă 
scria... o schiţă, cu un subiect limitat). 

Propoziţia următoare „ peste câteva zile va face o 
nouă escursie, la Cetatea Neamţului" ne arată po¬ 
ziţia de pândă erotică a lui Caramfil: escursie, verdeaţă, 
posibilităţi de solitudine şi de flirt, etc. 

Personagiul acestei schiţe este atât de viu şi atât 
de măestrit trasat în câteva linii, încât din aceste 
două detalii („surâsul" şi „escursia") suntem introduşi 
perfect în preocupările înainte de culcare ale lui Ca¬ 
ramfil, pentru a afla motivaţia psihanalitică a lap- 
sus-ului de memorie a eroului. 

Caramfil plănuia captivarea unei femei în escursia 
de la Cetatea Neamţului. începutul fusese plin de fă- 
găduinţi, dar operaţia se lovea probabil de dificultăţi 
care stânjineau perspectivele profesorului. 

Lapsus-ul de memorie ne dovedeşte: 1) că auspiciile 

erau glorios-napoleoniene (şi cine nu se crede un 
atlet sexual sau cel puţin un Don Juan irezistibil ?), 2) 
că altul, un „oarecare® (să fi fost soţul?) păzea in¬ 
trarea cu stricteţă (Wellington). 

Uităm, în general, lucrurile neplăcute. 

Profesorul uită numele lui Wellington, care îl învin¬ 
sese pe Napoleon. El era Napoleon, şi Wellington 
adversarul erotic. II uită, fiindcă devenise indezirabil. 

Portretul împăratului, din păretele camerei de mă¬ 
năstire, n’ar fi deslănţuit asemenea furtună, dacă n’ar 
fi făcut apel la cele mai suave şi mai dulci convingeri 
despre sine, punându-le în grea dilemă. 

Din cuprinsul schiţei mai notăm un detaliu care 
denotă instinctul psihologic de o rară fineţă al au¬ 
torului. 

In pereginaţiile nocturne ale lui Caramfil, pentru a 
afla numele lui Wellington, trece şi pe la un călugăr, 
bătrân de 80 de ani, gazda sa. îl găseşte cetind într’o 
bucoavnă şi-l întreabă: 

— De mult ai tablourile, părinţele? 

— Le am dela părintele Ioachim. 

— Ai şi pe Napoleon. Mare împărat a fost. 

— O fi fost, da. 

— Dar Sfinţia Ta ştii cu cine s’a bătut el ? 

Călugărul se uită la dânsul, apoi: 

— S’o fi bătut şi el cu Hosman-Paşa. (pag. 59). 

Acest Hosman-Paşa scoate din sărite pe Caramfil: 

era o culme de agramaţie, de răspuns la care nu se 
aştepta, un non-sens, aproape o batjocură... 

...Şi, totuşi, răspunsul pe care-1 pune autorul în gura 
călugărului intensifică drama noctambulului cu un ele¬ 
ment care se integrează organic în preocupările sub- 

conştientului său şi in atmosfera schiţei. Osman-Paşa 
era un general glorios, învins la Plevna de mica oş¬ 
tire română, deci un nou Napoleon, biruit de un 
Wellington oarecare. 

Cele două axe pe care se polarizează preocupările 
eroului „victorie şi înfrângere" (înfrângerea unui in¬ 
vincibil din partea unui obscur) se repetă încă odată. 

Leitmotivul în muzică (Wagner), în roman (vezi 
Buddenbrooks de Thomas Mann), nuvelă ori chiar 
în schiţă urmăreşte crearea atmosferei şi intensificarea 
mijloacelor de expresie întrebuinţate. 


CAP. VI 

Eporile de lectură şi de scpîs 

Un mijloc de descifrare a subconştientului este şi 
utilizarea erorilor de lectură şi de scris. Provenienţa 
erorilor este aceiaşi ca şi la un lapsus : o idee refulată 
sau prevenirea unor neplăceri ulterioare. 

De altfel există o strânsă corelaţie între mecanismul 
unui lapsus şi între felul cum se comit erorile de lectură 
şi de scris. Imaginile flotante din jurul conştiinţei, prin 
forţa lor dinamică, modifică mersul normal al scrisului 
şi al cetitului. Este apoi destul de curent faptul că, în 
cazul când o emoţie face erupţie în sufletul cuiva, 
expresia nu mai urmează drumul obişnuit, ci sufere 
deformări profunde. Un gând interior, pe care nimeni 
nu trebue să-l afle, e o piedică în limbajul obişnuit. 
Interpretarea deraerilor linguistice este altă cale de 
luminare a unor colţuri umbrite. Vom întrebuinţa iarăşi 

P. Pandrea. — Psihanaliza judiciară, 4 

metoda exemplelor, singura care poate oferi mai multe 
suggestii. 

Vom da un exemplu din observaţiile noastre personale. 

O doamnă găseşte întâmplător pe jos o foaie de 
calendar, în dosul căreia era notat ceva de soţul său 
şi căruia ii scăpase desigur din buzunar. Eram de faţă. 
Spre marea mea uimire, ceteşte cuvântul „testament 
Se uită mai bine şi observă insă că era scris Teatru 
Tănase, data pentru care trebuia să cumpere biletele 
şi costul lor. Am cetit şi eu. Doamna s’a roşit puţin 
şi a schimbat subit vorba. 

Semnificaţia erorii de lectură este următoarea (ceiace 
ştiam de mai ’nainte a făcut ca să mă pot dispensa de 
întrebări inoportune): doamna în chestie avusese dese 
certuri cu soţul său, pentru a-i face proprietatea unei 
case pe numele ei personal, fiindcă se temea de un 
eventual divorţ. încercarea a fost zădarnică. Gândurile 
refulate şi prea puţin favorabile la adresa soţului său, 
s'au dat însă la iveală prin această eroare de lectură, 
care a pus-o în vădită perplexitate, după cum am 
observat-o cu deosebită atenţie. 

Alt exemplu, dat de Freud (Psych., pag. 121): „răs- 
foesc la cafenea un număr din Leipziger Illustrierte, 
pe care-1 ţin înaintea mea, şi cetesc dedesubtul unei 
fotografii, ce acoperea o pagină întreagă, următoarele: 
„o căsătorie în Odisea (in der Odisee)". Intrigat şi 
mirat, apropii revista şi corijez: o căsătorie pe marea 
Baltică, an der Ostsee u . Cum am putut comite această 
absurdă eroare? Mă gândesc imediat la o carte a lui 
Ruth: „Cercetări experimentale asupra fantomelor mu¬ 
zicale, etc", care mă interesase mult în ultima vreme, 
deoarece atingea probleme psihologice de care mă 

ocup. Autorul anunţa apropiata publicare a unei cărţi 
care avea ca titlu: «Analiza şi legile fundamentale 
ale fenomenelor relative la visuri". Tocmai publicasem 
„Die Traumdeutung* (Interpretarea visurilor) şi nu e 
de mirare că aştept cu cea mai mare nerăbdare apariţia 
cărţii anunţate de Ruth. In tabla de materii a lucrării, 
asupra „fantomelor muzicale", găsesc un paragraf re¬ 
lativ Ia demonstrarea inductivă şi detaliată a faptului 
că miturile şi legendele Greciei antice îşi au sursa în 
vedeniile somnului, în fantomele muzicale, în feno¬ 
mene ce se alătură visurilor şi în deliruri. Consult 
imediat textul, ca să mă asigur dacă autorul face să 
reiasă şi scena unde Odiseu apare înaintea Nausicei 
dintr’un simplu vis de nuditate. Un prietin îmi atrăsese 
atenţia asupra unui frumos pasaj din Griine Heinrich, 
unde G. Keller descrie acest episod al Odiseei, ca o 
obiectivare a visurilor făcute de navigator rătăcind 
departe de patria sa; şi eu am adăugat din partea 
mea la această interpretare, raportul care există—după 
avizul meu—între această scenă şi visul care are drept 
conţinut o nuditate exibată. (Ed. V, pag. 170). La Ruth 
n’ara găsit nimic din această explicaţie. Este evident 
că sunt chestii de prioritate care mă preocupau în 
acest caz". 

Încă un caz întâmplat psihanalistului elveţiari Bleuler 
ne arată că, de multe ori, conştiinţa culpabilităţii con¬ 
duce la erori. „Intr’o zi, pe când ceteam, am avut 
iluzia că văd numele meu imprimat cu două rânduri 
mai jos. Spre marea mea mirare, nu găsesc, când am 
ajuns la linia în chestie, decât cuvântul Blutkdrperchen 
(globule sanguine). Din atâtea erori de lectură ale 
câmpului vizual, central sau periferic, analizate de mine, 

această eroare era cea mai grosolană. Alte ori, când 
credeam că văd numele meu, cuvântul care servea 
de pretext la eroare, prezenta cu el o asemănare care, 
până la oarecare punct, putea să justifice eroarea; 
în cea mai mare parte a cazurilor însă, trebuia ca toate 
literele numelui să se găsească in apropierea câmpului 
meu vizual. Dar, în cazul de care vorbesc, relaţia gre¬ 
şită şi iluzia se explică prin faptul că tocmai ceteam 
sfârşitul unei observaţii asupra unui stil prost, care se 
găseşte în anumite lucrări ştiinţifice şi de care mă sim¬ 
ţeam eu insumi într’o oarecare măsură culpabil “. (Freud: 
Psych., pag. 126). 

Războiul mondial, care a adus atâtea tulburări în 
viaţa economică şi politică, a tulburat şi spiritele, pro¬ 
ducând serioase deranjări în funcţionarea normală a 
mecanismului psihic, nu numai la combatanţii activi, 
ci şi la cei din interior. Freud cetea pe manşeta unui 
ziar, în timpul războiului, Der Fretde von Gtirz (Pacea 
dela Gorz) în loc de Die Feinde vor G6rz (Duşmanii 
înaintea oraşului G6rz). Explicaţia e şi mai simplă, 
dacă se adaugă detaliul că marele medic avea doi fii 
combatanţi pe front. Ceiace determină genul erorii este 
ocupaţia sa şi felul intereselor mai acute şi mai actuale. 
Un filolog, aflat în polemică cu confraţii săi, zice la un 
joc de şah Sprachstrategie în loc de Schachstrategie. 
Un alt caz—din nenumăratele oferite cu ocazia războ¬ 
iului—îl povesteşte doctorul M. Eitigon. Un locotenent, 
care era îngrijit pentru o nevroză, căpătată în urma 
unui traumatism din războiu, cetea ultima strofă dintr’o 
poezie războinică a lui Walter Heymann, unde acesta 
se întreba patetic pentru ce alţii să moară şi el nu. 
(Soarta i-a făcut în scurtă vreme pe voie). Ofiţerul, 

aflat în spital, cetea: „und ich soli iibrig bleiben? 
Warum denn nicht? (şi eu trebue să rămân de prisos? 
Şi de ce nu ?), în loc de „und ich soli iibrig bleiben ? 
Warum denn ich? (şi eu trebue să rămân de prisos? 
Şi de ce tocmai eu?) Dorinţa sa adevărată nu era să 
se ducă, aşa după cum afecta, ci să rămână încă în 
spital. Şi dr. Eitigon adaugă: „cazul locotenentului X 
mi-a dat ocazia de a face o analiză mai aprofundată 
a materialurilor psihice, a nevrozelor traumatice din 
războiu şi, cu toate condiţiile atât de puţin favorabile 
ale unui lazaret militar, pentru felul nostru de lucru, 
cu atâta muncă şi medici atât de puţini, am putut să 
mă sui ceva mai sus decât exploziile de granate, cauze 
atât de încriminate. Locotenentul X prezenta acele 
grave simptome de sdruncinare.care se potrivesc cu toate 
cazurile pronunţate de nevroză din cauza războiului, o 
asemănare foarte frapantă la prima vedere: spaimă» 
tendinţa de a plânge pentru motivele cele mai futile» 
accese de mânie cu manifestări convulsive, înclinaţie 
spre vărsături (la cea mai mică excitare sau emoţie )* 

Psihogenia acestui ultim simptom, care era pentru 
bolnavii noştri un mijloc inconştient de a obţine un 
concediu de boală suplimentar, era vizibil pentru 
toată lumea. Apariţia unui comandant de spital, care 
venea din când în când să inspecteze bolnavii în co- 
valescenţă ai secţiunii, fraza unui amic întâlnit pe 
stradă: „ai mină superbă, eşti deja vindecat", erau 
suficiente pentru a-i provoca un acces brusc de vărsă¬ 
turi*. (Freud: Psych., pag. 131). 

Un caz de eroare de scris, dat de dr. Stekel: „un 
exemplu aproape de necrezut s’a produs în redacţia 
unui hebdomadar foarte răspândit. Direcţia acestui 


www.digibuc.ro 


54 


PETRE PANDREA 


periodic a fost fn mod public acuzată de venalitate. 
Trebuia deci să se scrie un articol de combatere te¬ 
meinică şi de apărare, ceiace s’a făcut cu multă căldură 
şi cu mult patos. Redactorul şef şi, natural, autorul au 
recitit de mai multe ori articolul manuscris, apoi co¬ 
recturile,— şi toată lumea a fost mulţumită. Dar iată 
că la un moment dat se prezintă corectorul şi atrage 
atenţia asupra unei mici erori care scăpase atenţiei 
tuturora. Se spunea acolo: „cetitorii noştri ne vor da 
dreptate că am apărat totdeauna binele general în 
modul cel mai interesat". Nu mai e nevoie de spus 
că autorul voise să scrie: „in modul cel mai desin- 
teresat Dar, gândul adevărat şi-a făcut loc ca o forţă 
elementară prin fraza patetică". (Freud: Psych., pag. 
138). „Un american, venit în Europa în urma unor 
disentimente cu soţia sa, îi scrie pentru a-i exprima 
dorinţa de reconciliere şi a o invita să vie să-l întâl¬ 
nească la o dată determinată. „Ar fi bine dacă ai 
putea ca şi mine să treci Atlanticul pe Mauretania“• 
Nu se decide însă să expedieze pagina pe care figura 
această frază. Preferă să o recopieze, pentrucă nu voia 
ca soţia sa să constate că scrisese mai întâiu numele 
Lusitania, stergându-1 apoi şi înlocuindu-1 cu Maure¬ 
tania. Acest lapsus calami este aşa de evident, că nu 
mai este nevoie de explicaţii. Dar hazardul favorabil 
ne permite să adăugăm câteva detalii: soţia sa făcuse 
primul său voiaj în Europa, înaintea războiului, după 
moartea unicei sale surori, şi, dacă nu mă înşel, Ma- 
uretania era singurul pachebot supravieţuitor din 
seria căreia aparţinea şi Lusitania, torpilată în timpul 
războiului". (Freud : Psych., pag, 139). D-na Kăte Levy, 
cetitoare a ziarului Pester Lloyd, a relevat o măr- 

tu ri si re involuntară de acelaşi fel, într’o informaţie 
telegrafică pe care acest jurnal a primit-o din Viena 
la 14 Octomvrie 1918: „fiind dată încrederea abso¬ 
lută care în tot timpul duratei războiului a domnit între 
noi şi aliatul nostru german, pare incontestabil că cele 
două Puteri vor lua, oricare vor fi evenimentele, a 
deciziune unanimă. Este inutil să mai insistăm asupra 
faptului că, în faza actuală, există între diplomaţiile aliate 
o înţelegere activă şi „plină de lacune" ( luckenhaft T 
în loc de luckenlos, fără lacune). Numai câteva săptă¬ 
mâni mai târziu a fost posibil să se exprime liber, 
fără a se recurge la lapsus calami (sau lapsus tipo¬ 
grafic), despre această încredere absolută". (Freudr 
Psych., pag. 138). 

Dr. Freud mai dă un exemplu în care e vorba de 
noi Românii. „Am cetit eu însumi, în jurnalele vie- 
neze, un articol, al cărui titlu : „Bucovina sub domi¬ 
naţia românească ", era cel puţin prematur, căci, în 
epoca când a fost publicat articolul, România nu era 
încă în războiu cu noi. Fiind dat conţinutul acelui 
articol, ar fi trebuit să aibă ca titlu „Bucovina subt do¬ 
minaţia rusească a ; dar chiar censorul a găsit fără în¬ 
doială titlul imprimat aşa de natural, că l-a lăsat să 
treacă fără obiecţie". (Psych., pag. 150). 

Din analiza scrisorilor acuzatului, de dinainte ca şi 
după comiterea crimei, s’ar putea scoate, cred, dovezi 
de vinovăţia sa. Sau, lucru şi mai uşor, atunci când 
acuzatul este ştiutor de carte, să-l punem să scrie orî 
să cetească şi, din verificarea erorilor, să tragem con¬ 
cluziile logice. 

CAP. VII 

Actele simptomatice 

Actele simptomatice sunt mărturisiri involuntare ale 
unor gânduri, ale unor afecţiuni sau ale unor repulsii 
ce scapă de sub controlul vigilent al eului conştient. 
Autorul unei acţiuni simptomatice işi desvălue o in¬ 
tenţie a subconştientului într’un moment când censura 
nu-şi exercită cu stricteţă rolul său. Cele mai mici 
tulburări funcţionale ale vieţii noastre psihice au în¬ 
ţelesul lor profund. Influenţa lumii subterane din noi 
se arată nu numai la marile cotituri ale vieţii, în mo¬ 
mentele critice, ci şi într’o considerabilă sumă de fapte 
accidentale, „bagatele cărora nu poţi şi nici nu trebue 
să le dai vreo importanţă", cum spune omul grav 
şi comun, 

Un examen atent al actului accidental şi al com- 
plexurilor latente psihice acordă dimpotrivă o semnifi¬ 
caţie adâncă acestor acte nebăgate în samă. 

lată un caz pe care 11 transcriu din carnetul meu 
Intim: „Azi,26Ianuarie 1926, am fost la poştă ca să 
trimet o scrisoare recomandată în străinătate. Taxele 
nouă, care au intrat in vigoare dela 15 Ianuarie, sunt 
foarte mărite. Când mi s'a spus dela ghişeu că tre¬ 
bue să iau mărci de 32 de lei, dela chioşcul de-alături, 
făceam reflecţia că cel mai mare speculant e statul 
care, profitând de monopolul pe care şi l-a asigurat 
şi neştiind să-şi organizeze serviciile decât biurocratic, 
spoliază pe cetăţeni. pentru a acoperi deficitele unui 
sistem nepractic şi neinteligent. în acest timp, am 
scos două hârtii de douăzeci de lei ca să plătesc. Am 

luat mărcile, le-am lipit pe scrisoare şi mi-am 
continuat inluriat reflecţiile, mai ales că făcusem trista 
constatare că mi-am descomplectat banii pentru „Le 
freudisme" a lui J. Laumonier. Cartea trebuia s’o 
cumpăr imediat ce isprăveam cu poşta şi costa 
—după cât mă informasem—90 de lei. De-acasă nu 
plecasem insă, decât cu şase hârtii de douăzeci. Lipsa 
momentană a doi lei (90+32=122, mă obliga, deci, 
să mai fac încă un drum după masă, Intr’un timp 
când aveam atâta de lucru. In acest timp aud că 
cineva mă strigă: 

— Domnule, domnule, n’aţi plătit mărcile 1 M’am 
întors înapoi şi am văzut spre mirarea mea că ple¬ 
casem cu banii intr’o mână şi cu scrisoarea tim¬ 
brată intr’alta. Confuz şi dându-mi sama de semni¬ 
ficaţia acestui act simptomatic, am întins banii, su¬ 
râzând galben. Gândul că aşi fi putut fi suspectat că 
vreau să înşel pe o biată vânzătoare de timbre şi 
perplexitatea în care mă aflam, m’au făcut să comit 
al doilea act simptomatic: pe lângă că am uitat să 
iau restul de 8 lei, am mai lăsat pe bordura ghişe- 
ului un număr necetit din „Les nouvelles litteraires“ 
şi mănuşile. Ceiace a ocazionat, evident, o nouă stri¬ 
gare după un domn aşa de ciudat care întâiu nu vrea 
să-şi plătească timbrele, şi pe urmă uită să-şi ia şi 
restul, şi jurnalul, şi mănuşile. 

Cele două acte simptomatice au înţelesul destul de 
străveziu : am păstrat bancnotele în mână, fără să 
vreau în mod conştient; subconştientul meu ţinea însă 
probabil să nu dau banii, pentru a-mi putea cumpăra 
cartea pe care o râvneam demult şi pentru a nu mai 
face încă un drum după amiază, într’un timp când 
nu- ştiam cum să-mi scot capul de-atâta lucru. 

Al doilea gest reprezintă probabil reacţia acelor 
elemente morale din subconştient care stau alături 
.şi în veşnică luptă cu cele „infernale". Dăruindu-i 
restul de bani, mănuşile şi jurnalul literar, vream să 
dovedesc că ştiu să-i respect munca ei modestă şi 
cinstită şi totdeodată să mă apăr de-o învinuire urîtă. 
Altă explicaţie a ultimului gest ar fi următoarea: 
uitând nu numai restul ci şi „Les nouvelles litteraires" 
împreună cu mănuşile, îmi exteriorizam supărarea şi 
reflecţiile anterioare, că sunt furat ca în codru de 
nişte bandiţi care îţi iau totul. Explicaţia aceasta mi 
se pare prea puţin plauzibilă, după autoanaliza făcută 
imediat ce-am terminat cu trimeterea recomandatei. 
Ultimul act reprezintă într'adevăr reacţia părţii morale, 
sedimentată printr’o depunere lentă şi de fiecare zi 
pe care ţi-o face societatea contemporană, care nu 
este aşa de demnă de dispreţuit, cum de obiceiu o 
facem. Şi aici ajungem la unul din punctele slabe ale 
freudismului: neglijarea elementelor morale pe care 
societatea ţi le impune încetul cu încetul. Este inexact, 
desigur, de a vedea în om, un înger, o făptură can¬ 
didă, cu intenţii serafice şi fapte creştineşti. Dar nici 
dracu nu este aşa de negru cum ni-1 imaginăm noi. 
In penumbra subconştientului, alături de viermii do¬ 
rinţelor egoiste, există şi porumbelul alb al credinţelor 
bune, dăruit de educaţie şi de ambianţa socială. Şi 
pe urmă, nu trebue să uităm frica de represiune, mama 
atâtor idealisme şi desinteresări. Interpretarea mo¬ 
dernă a dreptului, care nu mai sancţionează textul, e 
menită desigur—atunci când tulburările războinice şi 
sociale se vor mai rări—să moralizeze şi să facă 
desinteresaţi pe oameni, dacă nu din convingere, cel 
puţin din interes. 

Alt caz, relatat de dr. Hans Sachs: .am avut ocazia 
să asist la masa unei perechi în vârstă, cu care sunt 
înrudit. Ea are o boală de stomah şi observă un regim 
riguros. Când s’a adus friptura, bărbatul a rugat pe 
soţia sa — care nu trebuia să se atingă de acest îel 
de mâncare — să-i dea muştarul. Ea deschide bu- 
fetul, ia un mic flacon care conţinea picăturile pen- 
tru boala sa de stomac şi îl pune în faţa soţului. 
Intre flaconul cu picături şi vasul cu muştar, în formă 
de butoiaş, nu era evident nicio asemănare suscep¬ 
tibilă de a explica confuziunea; totuşi nu şi-a dat 
sama de eroarea sa decât atunci când soţul i-a atras 
râzând atenţia. E inutil de a mai insista asupra semni¬ 
ficaţiei acestui act simptomatic. Ea sare în ochi". 
(Freud: Psych., pag. 223). 

Actele simptomatice, pe care fiecare Ie facem aproape 
zilnic, sunt determinate mai ales de lupta pe care 
eul nostru interior o duce în adaptarea sa la reali¬ 
tatea şi mediul social. Intre ceiace dorim şi ceiace 
trebue să facem este totdeauna o diferenţă. Cu cât 
antagonismul este mai puternic, cu atâta actele simp¬ 
tomatice se înmulţesc. Comiterea unei crime sapă o 
prăpastie între ceiace simte şi între ceiace trebue să 
facă cineva, deaceia şi actele simptomatice sunt mai 
numeroase la delicvenţi. In cap. II am arătat semni¬ 
ficaţia unor asemenea fenomene sufleteşti. 

CAP. VIII 

Asociaţiile de idei 

In gândurile omului — oricât de desvoltată sau de 
minimă ar fi inteligenţa sa — există totdeauna un 
fir conducător. O idee aduce după sine altă idee de 

care e legată intr’un fel sau altul. Anarhia şi haosul 
mintal nu se găsesc decât în delir sau în stări cu 
totul patologice. Şi încă şi în delir găseşti leit-motivul 
care îţi ajută să sondezi adâncurile sufleteşti. Pentru 
Porfir Petrovici din „Crimă şi Pedeapsă*, — acest 
prototip al judecătorului de instrucţie — delirul lui 
Rascolnicoff, cu leitmotivul perlelor şi ascunderea ghe¬ 
telor (pătate de sângele bătrânei cămătărese), a fost 
încă un indiciu pentru descoperirea crimei. Relativa 
ordine a inteligenţei umane contribue ca ideile să se 
asocieze unele cu altele după afinităţi. Un cuvânt sau o 
idee, care face parte dintr’un anumit complex psihic, 
va avea ca ecou alt cuvânt sau altă idee, din 
acelaşi complex. 

Constatarea faptului conduce la interesante aplicaţii 
practice. „Bleuler şi Jung s’au plasat din acest punct 
de vedere pentru a face comprehensibile reacţiunile 
care se produc în cursul unei experienţe zise de aso¬ 
ciaţie, experinţă în timpul căreia persoana examinată 
răspunde la un cuvânt pronunţat înaintea sa prin alt 
cuvânt care îi vine în minte cu această ocazie (exci¬ 
taţie şi reacţie verbală), timpul scurs între excitaţie 
şi reacţie fiind măsurat". (Freud, Psych., 294). Expe¬ 
rienţa este nespus de instructivă. Ea este ca un fel 
de termometru al judecătorului de instrucţie, care îi 
arată temperatura sufletească a unui delicvent. Modul 
cum reacţionează, faţă de un cuvânt oarecare, arată 
ceva din starea sufletească în care se află. Experienţa 
e bine să fie repetată. Cuvintele alese ca excitante 
pentru producerea reacţiei sunt preferabile să se refere 
indirect la crima sau delictul pe care acuzatul se în¬ 
căpăţânează să-l nege. 

Asociaţia de idei este anormală numai la criminalii 
nebuni. Dar criminalul nebun trebue trimis la ospiciu, 
iar nu în închisoare, sau într’o închisoare specială, nu¬ 
mită „manicomio criminale", până astăzi încă inexis¬ 
tentă la noi. La celelalte patru categorii de criminali, 
experienţa poate fi încercată cu folos. (Se admite în 
general clasificaţia bio-sociologică a lui Enrico Ferri: 
1. delinquenti pazzi o semi-pazzi (delicvenţi nebuni 
sau seminebuni), 2. delinquenti nati incorreggibili (de¬ 
licvenţi înăscuţi şi incorigibili),. 3. delinquenti abituali 
(delicvenţi prin obişnuinţă), 4. delinquenti per passione 
(delicvenţi din pasiune), 5. delinquenti d’occasione 
(delicvenţi de ocazie, cei mai puţin primejdioşi). (I 
nuovi orizzonti, pag. 35). 

Timpul dintre excitaţia şi reacţiunea verbală poate 
fi mai mare la început, cât timp acuzatul nu este 
obişnuit încă cu procedeul acesta nou. Treptat, treptat, 
se poate ajunge la întrebări urmate de răspunsuri ime¬ 
diate. O atitudine amicală şi plină de blândeţă are 
mai mult efect decât una sgomotoasă şi violentă. In 
primul caz comprimarea gândului e mai mică decât 
în ultimul. 

După experienţe repetate şi la intervale de câteva 
ore sau zile, se ajunge ca răspunsurile delicventului 
să fie date instantaneu. Pentru ca o excitaţie şi o 
reacţie verbală să fie concludentă, trebue ca răspunsul 
să fie dat fără amestecul reflexiei conştiente. Iată un 
exemplu semnificativ: cuvântul inductor: leagăn , 
răspunsul: născut-mort, dat de o pacientă a psihana¬ 
listului A. Hesnard. 

Experienţele pe care le-am făcut personal au fost 
mai totdeauna încoronate cu succes. Aşa, de exemplu 

In ziua de 10 Ianuarie 1926 se găsea Ia locuiuţa mea 
Intre alţii, şi elevul V. L. C. din clasa I a liceului 
Cantemir-Vodă din Bucureşti. I-am spus să-mi co¬ 
munice, fără să se gândească, un răspuns la cuvântul 
pe care i-1 voiu spune. Afecţiunea pe care o nutreşte 
pentru mama sa Imi era cunoscută, deaceia n'am fost 
surprins când la cuvântul sobă (lângă care era şi care-1 
îmbrăţişa cu căldura ei dulce) a răspuns mamă . 

Altădată, la cuvântul ceas, aflat pe masă, a răs¬ 
puns fereastră. De notat că privirea nu-i era îndrep¬ 
tată spre fereastră. Explicaţia constă în neliniştea, a- 
mestecată cu oarecare oroare, cu care îşi aştepta pe 
nervoasa lui profesoară de pian. Fereastra din ca¬ 
mera unde se află pianul dă in stradă, aşa că se poate 
şti venirea profesoarei mai înainte de a intra ea în curte. 

încă un mijloc tehnic pentru psihanaliza judiciară 
ar fi asociaţia liberă de idei. Pentru descoperirea com- 
plexurilor refulate în subconştient, care se găsesc nu 
numai la bolnav, ci şi la omul normal, Freud a re¬ 
nunţat la metoda hipnotică, prea periculoasă, uneori 
inexactă şi accesibilă la puţini, înlocuind-o cu me¬ 
toda asociaţiilor libere de idei. 

In ce constă această metodă? 

Se aşează delicventul comod în fotoliu sau în chaise- 
longue, într’o cameră liniştită şi cu pereţii goi, pentru 
ca atenţia să nu-i fie distrată, ci concentrată în interiorul 
său sufletesc. Psihanalistul se aşează la spatele lui 
şi-i spune să-i comunice tot ce-i trece prin minte. 
Punctul de plecare, pentru a-i da curaj, poate fi o ba¬ 
nalitate de toate zilele. Din când în când, psihanali- 
stul-judecător de instrucţie poate interveni în gândurile 
care se înlănţue, prin întrebări abile, pentru a-1 aduce 

pe drumul care-1 bănueşte a fi cel adevărat. Criteriul 
care arată apropierea de complexurile refulate este în 
primul rând emoţia pe care o arată delicventul. Apoi, 
lapsus-urile, ezitarea, plânsul sau râsul nervos, etc. 

* * * 

Pentru analiza „eului“, introspectiunea nu poate 
ajunge decât la unele elemente ale preconştientului, 
dar niciodată nu va fi capabilă să ajungă în subcon¬ 
ştient. De acea se cerea altă metodă. Hipnoza încercată 
de Charcot şi Binet e, după cum am spus, incomplectă. 
în mod direct nu există posibilitate de pătrundere. 
Dar, pentru analiza altora şi a noastră, e posibil că prin 
asociaţia liberă de idei să deducem subconştientul— 
după o frumoasă şi exactă metaforă a doctorilor 
Laforgue şi Allendy—din variaţiile conştientului, după 
cum calculele astronomului Le Verrier au dedus exis¬ 
tenţa planetei Neptun din perturbaţiile observate la 
Uranus. Asociaţia liberă de idei este o cale sigură de 
a întrezări ce se petrece în culisele sufletului omenesc, 
de a cunoaşte micile lupte intestine, toate tragediile 
sau comediile înnăbuşite, care pregătesc marea Dramă, 
dar care se răsbună în caz când sunt nesocotite, prin 
căderea „piesei" (lapsus, uitare, erori, acţiuni simpto¬ 
matice), sau contribuiesc la o reprezentaţie strălucită, 
atunci când puterile, ambiţiile şi aptitudinile lor sunt 
puse la contribuţie. Pe mica scenă a cercului luminos 
al conştiinţei, actorii nu vin din necunoscut, ci cu ro¬ 
luri pregătite. Cu cât pregătirea este mai perfectă, mai 
meticuloasă, cu atât piesa va fi jucată cu mai multă 
însufleţire. Marele regisor—conştiinţa în stare de veghe 
—distribue rolurile, alegând şi punând pe fiecare actor 

Intr’un rol care-i convine şi in pielea căruia trebue să 
intre. Tot marele regizor are grijă să puie la contri¬ 
buţie, la rândul său, pe toţi actorii pe care ii are la dis¬ 
poziţie. Neglijarea unora din ei duce la montarea 
„cabalelor". Şi aici este una din tainele atâtor vieţi 
sdrobite... Conştiinţa luminată a fiecărui om are un 
patrimoniu moştenit, pe care trebue să-l fructifice, să-l 
organizeze şi să-l pună in mişcare: instincte, afinităţi, 
repulsii, etc. Cunoaşterea dispoziţiilor temperamen¬ 
tale e piatra unghiulară a unei vieţi. După cunoaşterea 
de sine—vechiul dicton socratic, inscris pe frontonul 
templului de la Delfi, reapare cu un prestigiu imens— 
prima datorie către propria-ţi individualitate este utili¬ 
zarea şi armonizarea resurselor primite. 

Din nefericire, aici intervin forţele sociale care acopăr 
tendinţele primare, fără niciun discernământ, obligân- 
du-le să se retragă in adâncuri şi operând o dedublare 
a personalităţii. „Eul" individual se refugiază in taini¬ 
ţele sufletului, şi „eul" social ocupă orgolios un loc 
care nu i se cuvine. La naturile amorfe triumful e 
definitiv. La cei cu personalitatea mai vie se angajează 
o luptă între cele două „euri“; uneori e luptă de 
guerilla; alteori găsim întâlniri sguduitoare şi patetice; 
de cele mai multe ori ţâşneşte numai un comic de 
cea mai pură esenţă. Pirandello a exploatat cu multă 
artă dedublarea şi multiplicarea „eurilor", arătând de- 
sorientarea şi haosul provocate de amestecul şi de lupta 
tendinţelor contradictorii. Problema este veche, dar 
vremurile nouă i-au dat o acuitate neobişnuită prin 
disoluţia aproape generală a valorilor morale şi reli¬ 
gioase. In epoca contemporană, prin diversitatea şi 
inegalitatea tablelor de valori propuse pentru Înlocuirea 

celor vechi, s’a agravat conflictul etern dintre „eul" 
individual şi cel social. In locul dualismului, mai mult 
sau mai puţin echilibrat, avem o dureroasă diversitate 
de idealuri, în conflict cu viaţa interioară individuală, 
creând astfel confuzie, haos şi desorientare. Pirandeli- 
smul, floare a veacului, şi-a înfipt puternic rădăcinile 
aici. Neliniştea, spaima, zădarnice torturi intime sau 
desabuzarea, cinismul rece şi ratarea sunt caracteristi¬ 
cile dedublărilor şi multiplicărilor sufleteşti. Limanul 
salvator este totdeauna în cunoaşterea exactă a pa¬ 
trimoniului său veritabil, în găsirea mijloacelor care 
vor duce la înlăturarea piedicilor din afară, în echili¬ 
brarea forţelor şi a tendinţelor interne şi externe, 
aflate în conflict, şi mai ales în trăirea elementelor 
proprii, iar nu ale celor împrumutate. 

Cu ocazia comiterii unei crime, se interpune un ele¬ 
ment străin în angrenajul psihic Refularea, fără tulbu¬ 
rări periculoase, nu e posibilă decât pentru scurtă 
vreme. Interpretând verbiajul incoherent, oferit de o 
asociaţie liberă de idei, descoperim complexurile la¬ 
tente şi ascunse ale individului. Dintre toate mijloacele 
tehnice ale psihanalizei judiciare, acesta pare a fi cel 
mai bun, deoarece omul are o pornire înnăscută de a 
da la iveală ceiace a ascuns, după cum ochiul trebue 
să elimine grăuntele de praf care îl jenează, sub pe¬ 
deapsa, în cazul contrar, a unei iritaţii desagreabile şi 
periculoase. Mărturisirea unei greşeli, spovedania, pe 
care orice religie o are, corespunde necesităţii de a 
elimina refularea, primejdiosul microb psihic. Nevoia 
de comunicare nu implică remuşcare, sentiment cu¬ 
noscut numai de criminalii superiori şi absolut ignorat de 
criminalul-înnâscut sau de criminalul-nebun. Refularea 

Petre Pandrea. — Psihanaliza judiciar A, 5 

şi demascarea refulării există însă la toate categoriile 
de criminali. 

Lipsa terapeuticei religioase e probabil una din 
cauzele intensificării şi răspândirii nevrozelor; deaceia 
psihanalistul e menit să înlocuiască în lumea modernă 
pe preot şi să devină directorul de conştiinţe al se¬ 
menilor săi. Tendinţa irezistibilă a mărturisirii, pentru 
întărirea şi purificarea conştientului şi a subconştien¬ 
tului, are rolul pe care în domeniul fiziologic îl au fa- 
gocitele. Bazaţi pe aceasta, asociaţia liberă de idei 
apare ca mijlocul cel mai sigur pentru a face pe de¬ 
licvent să se lese în voia pornirii sale naturale de 
îndepărtare a elementelor refulate, de unde se pot 
extrage dovezi ce militează în sensul vinovăţiei sale. 

Explicare psihanalitică a 
palimpsestelor lombroziene 

Problema interpretării palimpsestelor judecătoreşti 
intră într’o fază nouă odată cu întemeierea psihanalizei 
judiciare. 

Numele foarte semnificativ de „palimpsest" cu re¬ 
zonanţe din epoca Renaşterii — când vechile perga¬ 
mente acoperite cu psalmi, texte biblice sau cu rugăciuni 
erau spălate cu substanţe chimice pentru a se descoperi 
capodoperele pierdute ale literaturii elino-romane — 
a fost lansat de Lombroso, în opera sa „Palimsesti 
del carcere *. (328 pagini, 1888). 

Preocuparea interpretării „palimpsestelor" în Drept 
este însă cu mult mai veche. 

Primele capitole în problematica palimpsestelor ju¬ 
diciare sunt puse în legătură cu psihologia marturului 
şi cu valoarea problemelor testimoniale, orale şi 
scrise, 

Doctrinarul juridic francez F. Gorphe face un re¬ 
zumat succint în introducerea sa din a La „Critique de 
t&moignage “ al acestor încercări, îndeobşte nesiste¬ 
matizate. Tratatul probelor judecătoreşti al lui Bentham, 

foarte cunoscut şi apreciat pe vremuri de corpul Jus¬ 
tiţiei apusene, are astăzi o importanţă mai mult isto¬ 
rică. El se bazează pe sistemul probelor determinate 
de lege şi pe aritmetica probabilităţilor morale. Dar 
probele legale sunt inoportune pentru judecătorul 
modern, dacă n’au legitimarea verosimilităţii inebran* 
labile. Libertatea de apreciere, care se acordă ju¬ 
decătorului, este admirabil de puţin zăgăzuită, şi el 
poate, uneori, să transgreseze textul cu o lăudabilă 
desinvoltură. 

De aceia probele legale sunt de multe ori inope¬ 
rante, dacă nu sunt coroborate cu alte elemente sub¬ 
stanţiale. 

Chestiunea probabilităţilor morale este şi ea extrem 
de gingaşă. Concepţiile pozitivisto-materialiste din 
Filosofia Dreptului, dela sfârşitul veacului XIX, au 
încercat să elimine din noţiunea de Drept elementele 
morale, sub pretextul unei purificări de reziduurile 
metafizice şi teologale. Era o mişcare de laicizare a 
Dreptului, în legătură cu iluminismul european. S'a 
accentuat coercitivul din normă, fără a se analiza mo¬ 
tivele şi justificarea specifică a coercitivului. Norma 
juridică nu se poate însă defini fără a face apel la 
conceptul de Justiţie. Intre ambele este o corelaţie 
organică. O normă fără fundamentul Justiţiei umane 
este o forţă reglementată, iar nu o forţă juridică. Şi, 
dacă definim, la rândul ei, noţiunea de Justiţie, băgăm 
de seamă că ea este încărcată de realităţile econo¬ 
mice şi de ideile morale ale epocii. 

După tratatul lui Bentham, Mittermaier a scris o 
„Teorie a probelor în materie criminală 11 , destul de 
incomplectă. Cu ocazia întemeierii şi desvoltării Me- 

dicinei legale, cercetările asupra psihologiei şi a pa¬ 
limpsestelor rămase dela delicvenţi se intensifică. 

Hans Gross, profesor la Gratz, scrie in 1893 ce¬ 
lebrul Handbuch fiir Untersuchungsrichter als System 
der Kriminalistik, tradus în franţuzeşte (1899) de 
Boncart şi Wintzweiler, sub titlul de „Manuel pra- 
tique d’instruction judiciaire *. 

Cu începutul secolului XX, psihologia experimentală 
intră pe căi sigure, şi metodele interogatoriului ju¬ 
decătoresc se îmbogăţesc cu date nouă. 

Aplicarea testelor la luarea interogatoriilor arată 
erorile multiple care se comit atunci când se pune o 
prea mare încredere în verosimilitatea absolută a 
marturilor. Nu este suficient, de pildă, o onorabili¬ 
tate perfectă pentru ca mărturia să fie şi exactă. Dis¬ 
poziţia momentană a nervilor, fantezia, interesele 
conştiente sau subconştiente, afectele, în genere, dau 
o coloratură subiectivistă unui fapt pe care judecă¬ 
torul vrea să-l afle în nuditatea lui primară. 

Instructorul unei afaceri judiciare este un căutător 
de realităţi pure. Determinarea lor, cu o garanţie su¬ 
ficientă, este rolul său. Pentru aceasta, trebue să înde¬ 
părteze din raza aprecierii sale reacţiile personaliste 
ale marturilor, pentru a restabili în contururile din mo¬ 
mentele originare cum s’a petrecut faptul. Adăugân- 
du<-se în mod fatal comentariul celui care depune în 
justiţie, ştiinţa interpretării interogatoriilor constă în 
a ceti, sub comentariu, textul original. Adică exact 
operaţia necesară palimpsestului: se dă la o parte 
adăugirea recentă şi se caută ceeace a fost scris la 
început 

Reconstituirea pe care o face judecătorul este un 

soiu de paleontologie aplicată in viaţa sufletească. 
După cum Cuvier ne învaţă să reconstituim dintr’un 
singur os, întreg scheletul, tot astfel judecătorul in- 
structor regăseşte din detalii specifice cheresteaua pro¬ 
cesului, ascunsă sub consideraţii subiectiviste. 

Palimpsestul lăsat de delicvent şi de martur îl in¬ 
terpretează, îl compară, îl verifică şi, după aceste 
operaţiuni prealabile, poate găsi realităţile pe care le 
încadrează în articolele respective din codul penal, 
civil sau comercial. 

* * * 

Cesare Lombroso întrebuinţează cuvântul de „palimp¬ 
sest" într’un sens restrâns. Se referă la inscripţiile 
scrise sau desenate ale delicvenţilor din carcerele peni- 
ticiarelor sau pe obiectele utilizate în timpul pedepsei. 

Carcera cuprinde într’adevăr materialul cel mai ca¬ 
racteristic al palimpsestelor. 

Carcera nu este formată însă, cum se crede de către 
profani, numai din trei sau patru păreţi, muţi şi dezo¬ 
lanţi, dintr’un pat tare şi rău mobilat, o fereastră cu 
drugi de fier şi un spaţiu restrâns. Ea are o viaţă 
specifică şi un limbaj propriu care poate fi descifrat. 

Informaţiile carcerei sunt nespus de preţioase pentru 
cunoaşterea sufletului şi a vieţii celui care o locueşte. 
Din detalii mărunte se poate reconstitui povestea tra¬ 
gică a actualei lui situaţii civile, istoria şi nauîragiile 
prin care a trecut. 

Nu este deloc nevoie de mărturisiri, pe care să le 
smulgem cu biciul poliţienesc, nici de dosare volumi¬ 
noase, cu acte mai mult sau mai puţin complecte, 
pentru a-i cunoaşte crima. 

Dintr’un fapt umil, care poate trece neobservat, se 
pot culege mai multe informaţii decât din mărturisiri 
viclene sau dureroase, ori din hârtii şi dosare biuro- 
cratice în cantităţi imposibile pentru atenţia normală 
a judecătorului. 

Psihanaliza se remarcă tocmai prin această impor¬ 
tanţă, dată gesturilor insignifiate şi ticurilor banale. 
Prin ele se descopăr reziduurile unor evenimente an¬ 
terioare faptelor incriminate. Psiohologia tradiţională 
trecea indiferentă, neacordându-le interesul pe care 
ele 11 au în realitate. 

Un proverb popular românesc rezumă lapidar o 
înţelepciune adâncă, când zice: „spune-mi cu cine 
petreci, ca să-ţi spun cine eşti*. 

Franţujii zic: „qui s’assemble se ressemble." 

Am putea duce şi mai departe această remarcă. 

Aţi observat ce frapantă este asemănarea dintre me¬ 
diul neînsufleţit şi individul care trăieşte în mijlocul lui? 

Camera unde locuieşte cineva este oglinda fidelă a 
felului său de a fi, a rezonanţelor pe care le scoate 
vioara sa sufletească, a Weltanschaming -ului câştigat 
prin destinul fiziologic şi prin experienţele traversate. 

Felul cum delicventul îşi împodobeşte celula, cu de- 
senuri sau inscripţii, furnizează indiciile prin ajutorul 
cărora se poate deslega puţin din enigma sufletului 
şi a motivelor care l-au condamnat la comportarea sa 
criminală. 

Cesare Lombroso, marele cercetător italian, a strâns 
în Palimpsestele sale, însoţite de planşe, o colecţie de 
tatuagii, de inscripţii pe zidurile carcerelor şi de ad¬ 
notări pe marginea cărţilor, împrumutate dela biblioteca 
închisorii, pentru moralizarea sau distracţia celor închişi. 

Avem de-aîace cu un vast material informativ, pentru 
înţelegerea şi explicarea psihologiei delicvenţilor. 

Intre altele, Lombroso a spulberat multe prejudecăţi 
biurocratice ale conducătorilor penitenciarelor. 

Sistemul celular nu suprimă comunicaţiile şi influ¬ 
enţa reciprocă dintre deţinuţi. Aceştia comunică intre 
ei, prin mijloace ingenioase şi uneori directe — de¬ 
oarece este imposibilă o supraveghere îndeaproape, zi 
şi noapte, oră cu oră — tot aşa de bine ca în siste¬ 
mul muncii şi al traiului în comun. Jack London, în 
impresionantul său roman .Pieptarul”, cu bogate scene 
din închisorile americane, ne dă în această privinţă 
uimitoare exemple. 

Lombroso vede în tendinţa irezistibilă a „omului de¬ 
licvent* de a desena împrejurările şi momentele prin¬ 
cipale ale actului său criminal, o reîntoarcere atavică, o 
redeşteptare a instinctelor care se exprimau în epoca 
preistorică prin desenuri în caverne, iar astăzi, la săl¬ 
batici, prin tatuagii. 

Explicarea aceasta prin „atavism”, indemonstrabilă 
şi neplauzibilă, trebue înlocuită cu necesitatea psiho¬ 
logică a criminalului de a elimina aceste toxine prin 
retrăirea faptului. 

In capitolul n Pictografia u Lombroso notează că „este 
curios şi atavistic la delicvenţi tendinţa de a exprima 
gândurile şi, în general, ceeace îi preocupă, prin figuri 
grafice”. (Op. cit. pg. 44). 

Prinzhorn, în opera sa m Bildnerei der Gefangenen“ 
(1927), a strâns un. bogat material din temniţele ger¬ 
mane, după modelul lui Lombroso, compus din desene 
pe păreţii celulelor, pe felurite obiecte, căutând astfel 
să arăte câte ceva din sufletul şi preocupările artistice 

ale delicvenţilor. Intre altele, aduce şase reproduceri, 
care sunt o adevărată frescă, unde se povesteşte o 
dramă sguduitoare: un tablou reprezintă o pădure şi 
modul cum banditul trage pe la spate, împuşcând un 
călător; altul, căderea în genunchi şi implorarea celui 
în agonie; apoi, cadavrul întins pe iarba verde; în 
sfârşit, scene dela curtea cu juri şi din închisoare. 

Prinzhorn nu cunoaşte amănuntele crimei. Repro¬ 
ducerile le-a comentat din punctul de vedere al unei 
„arte a criminalilor." 

Iată, însă că, Dr. R. Heindl, care a instrumentat 
chestiunea, publică câteva detalii surprinzătoare în 
articolul „O mărturisire prin desene". (Archiv fur Kri- 
minologie, 1927, caietul 2—3, pg. 90—102). 

Crima a fost comisă de trei tineri, într’o pădure de 
lângă Drezda. Din cauza stării de asediu şi în confor¬ 
mitate cu legile excepţionale — fapta s’a petrecut în 
timpul răsboiului mondial — doi criminali au fost 
spânzuraţi, iar al treilea, din pricina vârstei sale fra¬ 
gede, condamnat la 15 ani închisoare. Pedeapsa s’a 
dat pe bază de indicii peremptorii, fiindcă cei trei făp¬ 
taşi au negat mereu crima. Cel mai tânăr a continuat 
în tot timpul închisorii să se dea drept victimă a unei 
erori judiciare. Având talent la desen şi pictură, a 
făcut acele tablouri pe care Prinzhorn le-a reprodus 
în cartea sa şi le-a însoţit cu note, apreciindu-le deo¬ 
sebita lor valoare estetică. 

Dr. R. Heindl, care ia cunoştinţă de^tablouri şi care 
cunoştea afacerea în amănunt, declară: „noi vedem, 
însă, în aceste desene, mai mult decât interesante ex¬ 
primări artistice ale unui deţinut, ci o indiscutabilă 
şi indirectă aprobare a sentinţei Justiţiei din Drezda*. 

Criminalul a făcut o mărturisire fără voie, eliminând 
toxina crimei care ii incomoda angrenajul psihic, 
printr’un desen şi o reprezentare a împrejurărilor, 
până când eul s’a debarasat de elementele incomode. 
Cităm: „cu deosebire remarcabil este că desenatorul 
redă locul şi mersul faptei în toate detaliile, deşi la 
interogatoriu, apoi la proces şi în sfârşit la închisoare, 
s’a ţinut consecvent la punctul de vedere, că nu ştie 
absolut nimip despre faptă şi că niciodată n’a fost la 
locul crimei” (loc. cit. pg. 95). 

O comparaţie a fotografiilor luate de Justiţie la faţa 
locului dovedeşte o asemănare uimitoare cu desenele 
inculpatului. Aranjarea copacilor, cu singularităţile lor, 
sunt redate în desen, după ani de zile, de către cri¬ 
minalul care n’a mărturisit, dar care simte acuma 
nevoia să-şi descarce sufletul. 

Spovedania se dovedeşte încă odată o lege ele¬ 
mentară a sufletului uman, fără a fi nevoie ca ea să se 
practice la confesional sau sub patrafir. 

Mărturisirea indirectă este la criminalul inferior (crimi¬ 
nalul înnăscut, cum îl cataloghează Lombroso) o retrăire, 
o voluptate nouă prin amintire. La celelalte categorii, 
este pocăinţă. La toate speciile reprezintă o elimi¬ 
nare a otrăvii acumulate, o expulzare a unui microb 
psihic, analoagă cu expulzarea operată de fagocite în 
sânge, când se strecoară microbul. 

Există la delicvent necesitatea inconştientă a eli¬ 
minării toxinei psihice prin mărturisiri orale sau grafice. 

Aici este izvorul şi aşa se explică palimpsestele. 

Această explicaţie este cu atât mai concludentă, cu 
cât se aminteşte de maxime populare în multe limbi 
străine: 

1) il n’y a que la canaille qui ecrit surla muraille; 

2) Stultorum nomina semper parietibus adsunt; 

3) Narren Hănde beschmUtzen Tische und Wănde; 

4) il nome dei birbanti ă scritto in tutti canti. 

Palimpseste analoage cu cele strânse de Lombroso 

au existat şi în antichitate. (Garucci, Graffiti di Pompei, 
1856 şi Zangmeister, Inscriptiones parietariae Pom- 
peianae, 1872). 

Evident, deţinuţii vorbesc prin palimpseste de ceeace 
îi preocupă şi arată ceeace îi doare. Cu alte cuvinte, 
domină nota profesională. 

Din ce cauză „il n’y a que la canaille qui âcrit sur 
la muraille". Ori „lesnoms des fous sontâcrits partout?" 

E nevoie de alungarea acelor incomode elemente 
strecurate în angrenajul psihic al „canaliei" (delicvent 
tului), aflat sub porunca celor două instanţe: a) eul 
primitiv, desordonat şi anarhic, b) eul social, repre¬ 
zentantul ambianţei, format prin sedimentare lentă a 
poruncilor ei, pentru a face posibilă coabitaţia socială. 

Din această luptă — care n’are in ea nimic moral in 
sensul obişnuit al cuvântului, ci care există pentru 
buna cinestezie, pentru egoismul funciar al delicven¬ 
tului — rezultă mărturisirile directe şi indirecre prin 
palimpseste. Deci, va trebui să considerăm palimp¬ 
sestele nu ca un impuls atavic, cum le explică Lom¬ 
broso, ca o dovadă de primitivitatea sa structurală, 
rămasă de-a-lungul veacurilor, ci ca o izbucnire psi¬ 
hologică pentru buna higienă interioară a delicventului. 

* 

* * 

Mărturii sunt ochii şi urechile justiţiei, spune suggestiv 
Bentham. 

In dreptul civil şi comercial, tendinţa este spre o 
aplicare cât mai generală a dictonului „lettres passent 
t6moins“, şi proba testimonială în dreptul comparat, 
referitoare la aceste materii, se reduce la sume mici. 
Dar, In alte ramuri ale ştiinţelor juridice — cu deose¬ 
bire în penal — psihologia marturului este de o în¬ 
semnătate fundamentală. Ar fi, însă, greşit, dacă am 
socoti că interpretarea psihologică este rezervată ex¬ 
clusiv afacerilor criminale. 

Pentru judecător, comportarea şi lapsus-urile apă¬ 
rătorilor şi ale împricinaţilor sunt mine inepuizabile, cu 
material preţios, de unde poate scoate firele de aur 
ale adevărului. 

Palimpseste nu sunt numai desenele şi mărturiile 
grafice ale delicvenţilor în carcere, ci va trebui să le 
extindem sensul, socotind ca palimpsest orice docu¬ 
ment provenind dela împricinaţi, care poate fi inter¬ 
pretat numai prin sugestiile psihanalizei. 

Palimpsestul are nevoie de analiză, înainte de a servi 
ca dovadă sau ca element informativ. Autenticitatea 
lui nu trebue pusă la îndoială. Jurisprudenţa europeană 
a Curţilor de Casaţie este aproape unanimă în a lăsa 
deplină libertate de apreciere în seama judecătorului 
care instrumentează. (Vezi F. Gorphe, op. cit. ed. II, 
pag. 79). 

După examinarea lui, interpretarea în sensul lom- 
brozian, adică considerându-1 ca pe o manifestare ata¬ 
vică, asemeni sgârieturilor făcute de primitivi pe păreţi! 
cavernelor, nu are niciun sens. Mai ales că este uşor 
de înţeles motivul intim care a ispitit pe Lombroso să 
dea această explicare. Având de dovedit anumite con¬ 
strucţii teoretice ale operei sale şi pentru a scoate în 

relief tipul criminal, radical, deosebit de omul normal, 
palimpsestele Ii furnizau pe neaşteptate un argument 
In plus. 

Criminalul înnăscut, argumenta Lombroso, fiind o re¬ 
miniscenţă a omului primitiv, în afară de înrudirile, în 
ceeace priveşte structura sa fiziologică, se găsesc 
apropieri şi In modul de funcţionare al mecanismului 
psihic. 

Este, fireşte, o explicaţie ă thdse. 

Mai natural îmi pare considerarea palimpsestului ca 
o manifestare a limbajului, un mijloc de exprimare în 
singurătatea celulară, o spovedanie. 

Nevoia expresiei este în legătură cu limbajul vorbit 
şi scris, adică cu instincte primare ale speciei umane. 

Gestul şi cuvântul sunt la baza comunicării şi a înţe¬ 
legerii sociale. Coexistenţa a inventat metode de cu¬ 
noaştere reciprocă, ca să facă posibilă solidaritatea în 
lupta zilnică, pentru cucerirea hranei şi stăpânirea 
Naturii. 

Nimic, deci, mai normal, ca şi delicventul să simtă 
nevoia exprimării simţimintelor de care este bântuit, 
în solitudinea celulei, prin mijloacele care îi stau la 
îndemână şi care se adaptează situaţiei. 

Supravegherea de sine se relaxează în asemenea 
împrejurări. 

Din urmele lăsate se descifrează realităţile şi re¬ 
sorturile sufletului şi ale acţiunilor criminale. 

„Cartea de vizită" a 
delicvenţilor 

D-l Dr. C. Vlad, unul dintre specialiştii noştri auto¬ 
rizaţi In ştiinţa şi arta atât de modernă şi de dificilă 
a psihanalizei, a comentat In revista „Viaţa Romî- 
nească" (Februarie 1927) şi a adus detalii interesante 
şi concludente la un capitol din disciplina „ Psihana¬ 
lizei judiciare" pe care noi, cei dintâi, ne-am străduit 
s’o delimităm la interferenţa dintre Ştiinţele medicale 
şi Drept. 

D-l Dr. C. Vlad a scris într’adevăr un comentar 
interesant asupra referatului nostru din aceiaşi revistă, 
unde expuneam posibilităţile întemeierii acestei dis¬ 
cipline. 

Nu este vorba în studiul nostru numai de o ramură 
nouă a dreptului penal, deoarece metodologia psi¬ 
hanalitic poate avea aplicaţii în interogatoriul civil, 
penal şi comercial, ci mai de grabă de o încercare 
de problematică juridică, un capitol inedit la Enciclo¬ 
pedia şi Filosofia Dreptului, capitol necesar pentru 
îndrumarea şi educaţia ştiinţifică a viitorului judecător 
de instrucţie, cu aplicaţii practice care-i pot fi de 
reală utilitate in greaua sa misiune. 

Nu este pentru prima oară atingerea cu ştiinţele 
medicale şi împrumutul din ele. 

Medicina şi Dreptul au ca obiect de studiu şi ca 
teleologie terapeutică omul estropiat, precum şi men- 
ţinerea. unui echilibru stabil al individului, numit de 
Medicină „sănătate", iar de Drept, „ordine juridică". 

In afară de estropierile fizice şi de estropierile eredi¬ 
tare, ieşite din ciocnirile luptei vieţii cotidiene cu va¬ 
riatele ei contingenţe, mai sunt tulburările psihice, in¬ 
toxicările refulărilor şi censura socială, depozitată în 
normele etice. Aceste coeficiente psihice au răsunet 
şi influenţă asupra relaţiilor dintre individ şi societate. 
D-l Dr. C. Vlad numeşte societatea „methanthropos 
multicellularis", suggestiv termen zologic. Societatea 
este adevăratul „supraom", ultima verigă din lanţul 
evolutiv, iar nicidecum vreo apariţie fantomatică din 
cărţile lui Nietzsche. In această instituţie, în care in¬ 
dividul este îngrădit şi protejat contra propriilor sale 
instincte desordonate, ca şi de marile întrebări asu¬ 
pra existenţei care îl apasă, fiecare îşi desvoltă fa¬ 
cultăţile sale prin diverse organe, ca Şcoala, Justiţia, 
ce trebuesc păstrate, lărgite şi veghiate îndeaproape, 
pentru o perfectă funcţionare şi repede adaptabilitate 
la noile nevoi. 

Printre factorii îndrumători se plasează, în primul 
rând, medicul de toate specialităţile, începând cu cel 
pentru maladiile fizice, trecând prin specialitatea nu¬ 
mită „medicină socială" şi sfârşind cu psihanalistul 
(preotul vremii noastre). Apoi, pe aceiaşi linie, vine 
juristul, adevăratul jurist, iar nu lepra chiţibuşară şi 
formalistă, ci spiritul viu, deschis şi atent la cdle mai 
mici deranjamente ale ierarhiei, ordinei şi bunului 

mers al societăţii. La această dualitate: medic (sănă¬ 
tate fizică şi psihică), jurist (suprastructură politico- 
socială), adăugând pe economist, pentru cercetarea 
şi îndreptarea fundamentelor materiale, avem trini¬ 
tatea responsabilă a vieţii contemporane. 

Cercetările medicale şi antropologice din veacul 
trecut au avut răsunet în Drept, mai ales prin Lom- 
broso. Rezultatele au fost îmbucurătoare. In afară de 
contribuţia ştiinţifică originală, care-i poate fi contestată 
ori recunoscută, aparatul de lucru al logicei juridice 
s’a adâncit, s’a purificat şi a lepădat balastul scolastic. 
Astăzi „disciplina delictelor şi a pedepselor are ca 
obiect imediat şi continuu individul care trăeşte real¬ 
mente şi acţionează în ambianţa socială", (Enrico Ferri, 
I nuovi orizzonti del diritto e della procedura penale, 
ediţia italiană din 1881, pag. 4), iar nicidecum indi¬ 
vidul abstract şi supraraţionalizat al clasicilor. Con¬ 
tribuţia şcoalei lombroziene a fost efectivă în direcţia 
acelei „individualizări a pedepsei", pe care o reclama 
Salleilles. 

Aportul pe care îl aduce psihanaliza judiciară asu¬ 
pra chestiunilor puse în discuţie de către pozitivismul 
juridic, sub diversele-i forme, (şcoala lui Lombroso, 
şcoala lui Ferri), este o nuanţare mai delicată a pro¬ 
blemei fundamentelor pedepsei. Psihanaliza judiciară 
pune mai ales accentul, oricât de straniu ar părea, 
pe depozitele sociale, ieşite din censură indirectă şi 
refulări, aflate în subteranele sufletului uman, deci şi 
ale delicventului, iar nici de cum pe picanteriile de 
care sunt atraşi profanii şi ageamiii. 

Conştiinţa, acest lucru insezisabil, şi totuşi mai greu 
decât munţii, pe care n’o poate spăla de pete nici 

apele mării şi nici parfumurile Arabiei, (după splen¬ 
dida şi justa tiradă din Shakespeare), conştiinţa, de 
care şcoala lombroziană nu vrea să ţină cont, fiindcă 
nu i-a găsit lobul cerebral sau exteriorizările fizice, 
există ca un lucru de sine înţeles şi la delicvent, prin 
cercetările răbdătoare şi subtile ale psihanalizei. 

Nu e vorba de conştiinţă, în sensul filosofic strict 
sau teologal, ci, după cum o defineşte atât de frumos 
şi de exact d. Dr. C. Vlad „conştiinţa este un repre¬ 
zentant, o ambasadă a societăţii în individ; ea e gla¬ 
sul altuia, e o asistenţă străină, care ia parte la toate 
actele noastre. Conştiinţa este eul social din noi." 

Începând cu copilăria, omul primeşte retuşări la 
„principiul plăcerii," pe care Freud l-a scos cu since¬ 
ritate în evidenţă. 

Libido, rezervorul de energie voluptoasă, este cana¬ 
lizat de către societate prin metode indirecte. 

Energia nu se mai descarcă anarhic şi capricios, ci 
se sublimează în artă, ştiinţă, religie şi creaţie de mul¬ 
tiple tipuri. 

încercările de eliberare teoretică absolută, ca în des¬ 
frâul ideologic al lui Max Stirner sau în practica lui 
Sanin, eroul lui Arţibaşev, (apologie a plăcerii pure), 
duc la un fiasco. Individul nu-şi poate extirpa „lobul 
social" — animal gregar, spunea Aristotel, şi trebue 
să accepte povara împlinirii destinului. Activitatea este 
o eliberare provizorie din ghiarele acestui destin. Eli¬ 
berarea definitivă se săvârşeşte numai prin moarte. 

Prin exemplele familiei, copilul ia cunoştinţă mijlo¬ 
cită şi nemijlocită despre tablele de valori ale ambian¬ 
ţei sociale care i se gravează astfel în subconştient. 
Achiziţionarea lor rapidă este uşurată şi călăuzită de 

faptul că există corecţiune şi răsplată, deci o apelare 
directă la Libido, cu care individul e dotat din naştere. 

Valorile şi criteriile de conduită (cu geneză pur so¬ 
cială) formează ceeace psihanaliza numeşte conştiinţă. 
Pe ele se sprijineşte în pătrunderea, scrutarea şi ana¬ 
liza compoziţiei sufleteşti a delicventului. 

Intr’un individ, ori cât de puţin complicat, găsim 
neapărat două euri: 1) cel înnăscut, dominat de legile 
lui Libido şi 2) eul social, căpătat cu vremea în am¬ 
bianţa societăţii. 

Intre aceste două euri trebue să existe armonie. 
Dacă echilibrul a fost deranjat, apar nevrozele şi de¬ 
lictele. Ele sunt simptomele neliniştitoare ale unui de- 
sacord. 

Prin săvârşirea crimei, a delictului sau prin deslăn- 
ţuirea nevrozelor nu suntem la sfârşit, ci deabia intrăm 
în criză. Drama este la actul I sau II, iar desnodământul 
îl aflăm mai târziu. 

Unul din proverbele populare, aceste tezaure ale 
milenarei înţelepciuni colective, spune: „nu e omor, 
fără aflarea făptaşului." Mai de vreme ori mai târziu, 
în forme clare sau numai prin acte simptomatice, (pe 
care psihanaliza judiciară ne învaţă să le observăm şi 
să le interpretăm), criminalul se va da la iveală pentru 
a elimina toxina discordiei dintre cele două euri. 

Primul act simptomatic al subconştientului, pentru 
autodemascare, este lăsarea n cărţii de vizită": topor, 
cange, batiste cu dedicaţii precise, tabachere, etc. care 
miră pe cei care cunosc sângele rece şi pregătirea 
metodică a faptei din partea criminalului de tip grav, 
„lombrozian". 

Mirarea încetează când cunoaştem semnificaţia psih¬ 
analitică a actelor simptomatice. 

Lăsarea obiectelor nu e o neglijenţă Întâmplătoare 
(şi orice neglijenţă devine revelatoare, deoarece nu 
există hazard în viaţa sufletului şi nici act gratuit), ci 
dorinţa confuz exprimată a eului social, refulat de 
auto-denunţare, de revenire pe locurile crimei. Acest 
fenomen se încadrează în automatismul psihologic, 
cunoscut în metafizică sub termenul nostalgic al 
„eternei reveniri". (Platon şi Nietzsche). 

Plăcerea înfiorătoare şi dureros de dulce pe care 
criminalul o resimte la retrăirea pur mintală a sensa- 
ţiilor şi a emoţiilor anterioare, analizată genial de Dosto- 
iewski în „Crimă şi Pedeapsă", se explică medical şi 
ştiinţific de către psihanaliză. 

Revenirea şi darea la iveală a faptei, reprobată de 
către eul social, prin ticuri ideatorii, este „un fenomen 
de apărare contra unei tensiuni psihic-afective prea 
mari. Prin revenire, descărcăm o parte din acea ten¬ 
siune într’o serie de şocuri descrescânde; prin re¬ 
venire ne desensibilizăm, după cum ne desensibilizăm 
şi faţă de toxine prin fenomenul obişnuinţei, adică al 
adaptării". (Dr. C. Vlad). 

Refularea nu poate fi păstrată multă vreme, fără 
inconveniente şi chiar pericole pentru sănătatea psi¬ 
hică. Criminalul superior va mărturisi deschis — cazuri 
rare — iar cel inferior se dă singur la iveală, sub în¬ 
râurirea eului sedimentat în subconştient, alături de 
eul primitiv şi brutal, prin semne şi gesturi: lapsus-uri, 
erori caracteristice, acte simptomatice, uitarea sau 
deformarea unor nume familiare, etc. 

De modul cum va interpreta judecătorul psihanalist 
subconştientul delicventului, aliatul cel mai preţios la 
împlinirea misiunii sale, depinde o soluţie justă şi 
civilizată. 

Metoda psihanalizei judiciare e destul de simplă ca 
factură, deşi cam delicată la mânuit. Printr’o aplicare 
răbdătoare şi prin Încercări de autopsihanaliză, de¬ 
prinderea ei se uşurează. 

Concluziile psihanalizei judiciare pot servi la Îm¬ 
plinirea nobilei sarcini de Împărţire a dreptăţii şi de 
pâzire conştiincioasă a legilor şi a bunei stări a so¬ 
cietăţii, aflată in mânile şi sub responsabilitatea ju¬ 
decătorilor. 

O nouă categorie de con¬ 
cepte juridice 

Intre normele juridice se poate stabili o ierarhie: 
a) norme care se aplică unui număr restrâns de fapte 
juridice şi b) norme care se coordonează in jurul unei 
axe, in jurul unei idei centrale, cu o vastă aplicaţie 
în domeniul dreptului, ldeea juridică, in numele căreia 
se grupează un număr mare de reguli juridice, o vom 
numi mit juridic. Dacă notăm matematic, norma ju¬ 
ridică fiind A, mitul juridic va fi A luat de n ori, n 
fiind extrem de variabil, dar totdeauna mai mare 
decât 1. Se deosebeşte, fără multă greutate, această 
categorie a miturilor juridice, care variază în timp şi 
în spaţiu, dar al căror rol funcţional rămâne identic: 
de a concentra şi de a sintetiza într’o idee conducă¬ 
toare aspiraţiile confuze ale vieţii juridice. O analogie 
perfectă o avem cu conceptul de stat. Statul este când 
„Rechtsstaat", când „Kulturstaat*, când numai „Poli- 
zeistaat". Deşi aspectele pe care le îmbracă sunt dintre 
cele mai variate, noţiunea de stat rămâne unitară şi 
susceptibilă de definit, fiindcă rolul său este întot¬ 
deauna şi pretutindeni acelaşi: de a organiza viaţa 

socială şi de a crea Dreptul. După cura ideea de Stat 
«ste dinamul vieţii sociale — fiindcă modificarea ei 
aduce modificarea instituţiilor şi aşezămintelor sociale— 
tot astfel mitul juridic este dinamul vieţii juridice. 
Importanţa mitului derivă din faptul că îmbrăţişează 
nenumărate reguli de Drept, şi ramificaţiile sale se întind 
în cele mai de samă şi mai îndepărtate puncte ale 
vieţii juridice. 

Stabilirea unei idei unitare, în jurul căreia să pola- 
rizeze toate celelalte idei, de-o importanţă secundară 
— după cum în jurul unui magnet se grupează o in¬ 
formă masă de fier — nu este numai o necesitate de 
cercetare ştiinţifică, ci şi o cerinţă imperioasă a psi¬ 
hologiei individuale şi colective. (Importanţa mitului 
pentru psihologia colectivă a fost pusă în evidenţă cu 
deosebită străiucire de cătră Georges Sorel, marele 
doctrinar al sindicalismului francez). Dar se mai poate 
vorbi oare de mituri în secolul XX ? Evident că da. 
Cercetările din ultimele decenii arată din ce în ce 
mai luminos că gândirea mitică (termenul este al lui 
Steinthal) crează încă forme şi idei în cele mai răs¬ 
pândite ramuri ale activităţii omeneşti. Fireşte că, între 
gândirea mitică primitivă şi între gândirea mitică a 
europeanului rafinat, există deosebiri. Distanţa dela 
creaţiile mitice ale sălbatecilor din Polinezia sau ale 
omului din cavernă şi până la creaţia mitului grevei 
generale este într’adevăr sensibilă; dar necesitatea 
creării acestor mituri este tot atât de adânc simţită, 
în timp, la distanţă de milenii, şi în spaţiu, la zeci 
de mii de kilometri. Gândirea mitică are mai multe 
faţete: faţeta religioasă, filosofică, social-politică, juri¬ 
dică, fiecare cu miturile ei respective. 

Mitul filosofic e considerat de E. Brehier ca o ema¬ 
naţie a gândirii mitice ce se juxtapune constant gân¬ 
dirii speculative. Esenţialul mitului filosofic este le¬ 
gătura sa cu conceptul timpului: arată momentul 
actual, cu tot cortegiul său de credinţe, în strânsă 
legătură cu ceiace a fost şi cu ceiace va fi. Mitul este 
un punct pe o curbă care se prelungeşte în trecut şi 
încearcă construcţia curbei în viitor. 

Conştiinţa că este un inel din lanţul vremii şi ten¬ 
dinţa de a anticipa, de a deveni, acestea par a fi 
trăsăturile mitului filosofic. Iar Wundt demonstrează 
cu luxuriante amănunte (în „Mythus und Religion") că 
imaginaţia mito-poetică, care este atât de desvoltată 
la începuturile popoarelor, nu încetează în viaţa con¬ 
temporană, ci există subteran sau pe faţă, sub alto 
forme. Geneza miturilor se află în sentimente. 

Pentru ca să se formeze un mit, este necesar ca ima¬ 
ginile, care au fost asimilate, să fie în stare a provoca 
emoţia subiectivă. Ideea pe care se proectează emoţia 
subiectivă capătă atunci o iluminaţie specifică mitului. 
Iar pentru ca mitul să fie colectiv, trebue ca proectarea 
să se facă concomitent asupra aceleiaşi idei, idee 
care să corespundă unei nevoi imperioase a colecti¬ 
vităţii. 

Mitul este unul din elementele primare ale con¬ 
ştiinţei individuale şi colective, deaceia el va re¬ 
naşte continuu sub alte nume, corespunzând uneia 
din necesităţile permanente ale sufletului omenesc. 
In timpurile mai nouă, am avut o prodigioasă înflorire 
a miturilor sociale. Rolul lor este de a da o unitate 
şi un sens vieţii colective prin mijlocul unei simplificări r 
uneori excesive. Schematizând realitatea şi sintetizând 


www.digibuc.ro 


88 


PETRE PA.NDREA. 


elementele alese, care de obiceiu au între ele o afi¬ 
nitate, se formează mitul necesar psihologiei colective. 

Viaţa juridică are şi ea în mod firesc miturile ei. Spre 
-deosebire de simplele reguli, care exprimă raporturile 
de cauzalitate dintre diferite fenomene, mitul juridic 
este o regulă imperativă (caşi norma juridică de-alt- 
minteri) şi o cauză generatoare de noi fenomene. 
Mitul comandă direcţia a numeroase acţiuni şi este o 
sinteză de norme de conducere. Norma juridică este 
o regulă de conduită obligatorie pentru un număr 
restrâns de fapte, mitul juridic este un summum de 
reguli ce influenţează asupra unei infinităţi de acţiuni. 

Cauzele care împing la deosebirea dintre mituri şi 
norme juridice propriu zise sunt multiple. In primul 
rând, fiindcă orice operaţie ştiinţifică presupune izo¬ 
larea factorilor, unul de altul, şi studiarea lor separată, 
ca să surprindă mai cu uşurinţă mecanismul lor. 
Pentru definirea şi găsirea legilor sociale, se izolează 
ceeace este unic în individ şi se ia în consideraţie 
numai comunul ce se găseşte la oameni. Printr’o ope¬ 
raţie analoagă cu găsirea factorului comun în aritmetica 
elementară, se extrage socialul din individual şi mitul 
juridic din mai multe norme de Drept. O modificare a 
mitului aduce după sine modificarea fizionomiei ge¬ 
nerale a Dreptului, iar legile care-1 conduc sunt ele¬ 
mente importante de care trebue ţinut samă. In al 
doilea rând, după cum este folositor pentru a ne da 
sama de mecanismul vieţii sociale, de a cerceta rolul 
miturilor sociale (cazul lui Sorel), sau al celor filoso¬ 
fice (Brehier), etc., tot atât de folositor este de a arăta 
importanţa mitului juridic, ramură derivată din arborele 
stufos al gândirii mitice. 


www.digibuc.ro 


O NOUX CATEGORIE OE CONCEPTE JURIDICE 89 

In istoria Dreptului, miturile sunt multiple. Rolul 
ideologiei, pe care o degajează ele, este de ă concentra 
în câteva formule mnemotehnice, care să evoace un 
întreg proces sufletesc, punctele cardinale ale unei 
doctrine. Ele formează un bloc compact de idei care 
se referă la cele mai intime şi mai importante puncte 
ale vieţii juridice. Aceste idei, sintetizate în mit, nu 
se percep prin analiză şi fragment cu fragment, ci 
total, prin intuiţie. 

Ideile juridice nu trebuesc niciodată considerate 
numai din punct de vedere static, ci şi din acel 
dinamic. Ba încă, dinamica unei idei fertile, prin 
consecinţele sale, îi este cu mult mai importantă 
decât statica. De altminteri ceeace face caracteristica 
unei idei viabile, de orice natură, este puterea de a 
influenţa, putere ce nu poate fi stăvilită decât tempo¬ 
rar. Ea nu este numai o simplă rezonanţă a unei 
acţiuni exterioare, ci angajează o parte din fenome¬ 
nele psihologiei individuale şi colective şi tinde a le 
modifica. Trebue făcută deci o diferenţă între simple 
idei juridice—forme ale gândirii şi ale voinţei juridice— 
şi între mituri, forme tot ale voinţei şi gândirii juridice, 
dar cu o putere motrice în plus, cu ajutorul căreia 
modifică aspectele Dreptului cu care vine în contact. 

S’ar putea face, cred, o apropiere Intre mituri şi între 
ideile-forţe, aşa cum le-a descris Fouillee. Atât mitu¬ 
rile cât şi ideile-forţe au acelaşi rol funcţional: de a 
unifica stările sufleteşti, ideile-forţe stabilind unitatea 
compoziţiei mintale, iar miturile juridice unificând gân¬ 
direa juridică. Procesul constitutiv al ideilor-forţe este 
cam acelaşi cu al miturilor. La o idee-forţă găsim trei 
etape: 1) un discernământ care este germenele sen- 

saţiei şi al inteligentei, 2) o mulţumire sau o nemul¬ 
ţumire şi 3) o reactiune. Acelaşi proces: sensitiv, emotiv 
şi apetitiv (care formează un tot) există şi în formarea 
miturilor juridice. Avem: a) geneza mitului juridic, b) 
preferinţi pentru anumite idei juridice şi respingerea 
altora şi c) reacţionarea pentru sau contra unor 
reguli juridice, stabilite mai dinainte. Dar, pe când 
primul proces se întâmplă într’o perioadă relativ scurtă, 
procesul de formaţie al miturilor juridice îşi joacă 
<îrama pe o suprafaţă întinsă în spaţiu şi în timp. Şi, 
mai ales, de îndată ce mitul juridic a luat naştere, nu 
se mulţumeşte numai cu existenţa sa, pentrucă ele¬ 
mentele lui constitutive îl împing să acţioneze asupra 
altor idei. 


Stabilirea conceptului de mit juridic serveşte la re¬ 
zolvarea uneia dintre cele mai grele controverse de 
drept public, anume controversa în privinţa noţiunii 
de suveranitate. 

Pentru explicarea suveranităţii s’au elaborat construcţii 
teoretice dintre cele mai ciudate şi mai contradictorii. 
Suveranitatea prezintă de fapt caracterele tipice ale 
mitului juridic: generalitate, idee centrală (în jurul cărei 
idei se grupează majoritatea problemelor de drept public 
dacă nu în jurul suveranităţii ?) influenţă asupra nenu¬ 
mărate reguli juridice, etc. Juriştii anchilozaţi până la 
ridicul, într’un raţionalism sterp, şi incapabili să înţe¬ 
leagă tumultoasele forţe pe care le închide un concept 
juridic, ca suveranitatea, sunt stupefiaţi de faptul că 
această noţiune a avut mai multe definiţii şi astăzi are 
unele incoherenţe logice. Un exemplu ni-1 oferă Duguit 

care vrea să izgonească suveranitatea din Dreptul public r 
pentrucă nu este un concept perfect logic. Astfel Hauriou 
este ridiculizat de ilustrul profesor dela Bordeaux când 
spune că ,1a souverainetâ est comme la personalitâ hu- 
maine, â la fois simple et complexe, une et triple." (Dr. 
adm. pg. 13). Această formulă pentru concepţia modernă a 
suveranităţii, dar aplicabilă Evului Mediu, se explică dacă 
ţinem seamă de două lucruri: 1) suveranitatea a apărut 
in Evul Mediu şi 2) există un paralelism intre concep- 
ţiile religioase şi concepţiile politico-juridice din acea 
vreme. Ideea de suveranitate în Evul Mediu este co¬ 
piată după ideea de Dumnezeu, (Concepţia religioasă 
a modelat toată viaţa socială, culturală, politică, până 
şi... iubirea). Suveranitatea este unică, pentrucă unică 
este ideea de Dumnezeu, şi este triplă, după cum dum¬ 
nezeirea se arată în cele trei ipostase. Pentru menta¬ 
litatea contemporană, trinitatea suveranităţii, unice totuşi 
în esenţa sa şi modelată după trinitatea dumnezeiască, 
este tot ce poate fi mai bizar. Desbărându-ne însă de 
carapacea ideologiei noastre, se poate vedea că para¬ 
lelismul stabilit este o realitate istorică. Dela această 
primă formă a suveranităţii s’a trecut la alte forme. 
De altminteri suveranitatea este în ansamblul ei un 
concept polemic, cum remarcă Jellinek. Lupta s’a dat 
între seniori, „apostolica sublimitas", „imperialis dig- 
nitas", „regalis dignitas“ şi „civitates superiorem non 
recognoscentem", succesiv aliaţi între ei ori duşmani. 
Fiecare grupare reclamând acest concept ideal, ab¬ 
stract, obiectiv, impersonal, şi a cărui posesiune în¬ 
dreptăţeşte conducerea statului, în mod fatal trebuia 
să-i dea definiţii diverse şi să-l înţeleagă în felul lor. 

Aceste divergenţe între competitorii suveranităţii ne 

arată adevărata natură a acestui concept atât de con- 
troversat. Suveranitatea nu poate avea un singur 
conţinut, ci conţinuturi multiple, variind în timp şt ’n 
spaţiu. Suveranitatea este mitul juridic al Dreptului 
public, mit care, analizat in detalii, poate prezenta in* 
coherenţe logice, dar care în totalitate joacă rolul de 
unificator al ideilor juridice din dreptul public, dise- 
minate in toate părţile şi lipsite de forţă. Imaginile 
împrăştiate se topesc într’o imagine integrală, armo- 
nioasă in ansamblul ei, capabilă să evoce dintr’odată, 
prin simplă intuiţie, un şir nesfârşit de sentimente şi 
de gânduri. 

Mitul juridic al suveranităţii, studiat prin metode ana¬ 
litice la popoare şi în epoci deosebite, va prezenta di¬ 
ferenţe. Dar unitatea conceptului rămâne intactă, fiindcă 
în numele acestui mit se cere conducerea Statului. In 
numele suveranităţii se prezintă mai multe categorii 
sociale. 

Introducându-se acest fel de a privi suveranitatea, 
anume ca mitul dreptului public actual, iau sfârşit nu¬ 
meroasele controverse asupra caracterelor suveranităţii. 
Suveranitatea, ca mit juridic, îmbrăţişează toate aceste 
înţelesuri, topindu-le, armonizându-le şi dându-le o 
semnificaţie unitară. Suveranitatea medievală cu cele 
două etape parcurse: 1) aparţinând seniorului feudal, 
2) aparţinând regelui, sau chiar suveranitatea de mai 
târziu a lui Jean Jacques Rousseau, care face o simplă 
schimbare, înlocuind pe mai mult sau mai puţin au¬ 
gustul cap regal cu voinţa naţională, precum şi diver¬ 
sele interpretări care i se dau, sunt numai aspecte ale 
aceluiaşi mit. Aceste diferenţe nu sunt decât ramuri 
numeroase ale trunchiului suveranitate = mit juridic, 
concepţie care dă suveranităţii o unitate şi o explicaţie. 

Subconştientul în romanul 
lui Leonardo da Vinci 

Merejkowski are pentru evocarea feluritelor stări su¬ 
fleteşti metode simple şi de o rară sobrietate. Nu vom 
găsi valul impetuos şi trepidant de imagini al lui 
D’Annunzio, nici discursivele procedeuri ale lui Bour- 
get, nici analismul cu alure matematice al lui Stendhal 
ori bogăţia şi luxurianta varietate tolstoiană. Ci, prin 
câteva scurte notări ale unor gesturi exterioare, prin- 
tr’o reflecţie, schiţează ansamblul care capătă imediat 
strălucire, sonoritate, mişcare. In câteva portative, 
Beethoven a evocat Destinul care ciocăneşte la poarta 
vieţii omului (în simfonia V); în câteva pagini, Merej¬ 
kowski a evocat simfonic şi cu tragică intensitate scur¬ 
gerea timpului şi ruina străduinţelor, toată nimicnicia 
năzuinţelor şi a bietelor visuri omeneşti. 

...Leonardo se urcă într’o seară pe dealul Palatinu¬ 
lui. «Acolo unde se înălţau odinioară palatele lui Au¬ 
gust, Caligula, Septimiu Sever, bătea vântul printre 
ruine, iar pe câmpiile cu măslini se auzea numai be¬ 
hăitul mieilor şi cântecele greierilor". In acest decor, 
unde „purpura şi aurul frunzelor de toamnă* înlocuiau 

purpura şi aurul locuinţelor imperiale, Leonardo întâi- 
neşte pe Niccolo Machiavelli. (Acuma al doilea detaliu 
semnificativ). Vorbind de jalnicul sfârşit al papii Borgia 
şi de apropiata cădere a lui Cezar Borgia, Niccolo îi 
răspunde: 

— Prin voia sorţii am fost în viaţa mea martur la 
atâtea evenimente, că de multă vreme nu mă mai mir 
de nimica... 

Nicăieri prăbuşirea Borgilor şi exclamaţia lui Ma¬ 
chiavelli nu şi-ar fi găsit o mai adâncă rezonanţă. Şi, 
în această scenă, în care predomină nuanţele amur¬ 
gului, sunt câteva izbucniri de viaţă (durerile şi bucu¬ 
riile lor de descoperitori de drumuri nouă, ciripiturile 
triumfătoare ale păserilor care îşi făcuseră cuiburi în 
ruinile Coliseului şi care nici nu seamănă, nici nu se¬ 
ceră şi cărora tatăl ceresc le poartă de grijă), izbucniri ce 
se suprapun armonic, împrumutând întregului decor 
ameţitoare farmece şi nespusă melancolie. 

* 

* * 

Merejkowski are într’adevăr pasiunea istoricistă a 
omului modern. Are puterea de transpunere deplină în 
sufletul altor epoci, în judecăţile şi prejudecăţile lor. 
Nu condamnă niciodată obiceiuri care pe atunci au fost 
naturale, dar care azi apar odioase. Nici urmă de re¬ 
pulsie ori de indignare, când ducele Milanului invita 
pe Leonardo să modeleze superbe lebede de zăpadă ce 
se topeau primăvara; sau când îl roagă să construiască 
pentru soţia sa, Beatrice, un scaun pentru descărcatul 
stomahului, care să rivalizeze cu al ducesei de Lorraine, 
şi unde să aranjeze un instrument muzical automat. 

Punctul de vedere istoric e unghiul predilect în care 


www.digibuc.ro 


SUBCONŞTIENTUL IN ROMANUL LUI LEONARDO 


95 


se aşează spiritul contemporan, pentru a înţelege o 
epocă oarecare. Dar înţelegerea exactă şi deplină a 
vieţii unei epoci apuse este oare posibilă? Negativa e 
cu mult mai probabilă. Sufletul unei epoci, adevăratul 
ei suflet, se îngroapă odată cu moartea acelor timpuri. 
Oricât ai studia documentele vremii lui Ludovic XIV, 
de pildă; oricât ai ceti memoriile, pietrele; oricât 
ai pipăi costumele şi perucile — niciodată n’ai să poţi 
cunoaşte care a fost adevărata atmosferă a vremii, 
care a fost sufletul ei. Putem spune doar atâta: cum 
vibrează personalitatea şi sufletul artistului faţă de 
trecut. Dealtminteri, nici între două generaţii, care îşi 
succed, nu este o înţelegere. Există o întreagă literatură 
ce are drept temă, tocmai această fatală neînţelegere 
şi luptă dintre „părinţi şi copii". (Romanul lui Turghe- 
nef e semnificativ). Ambianţa unei epoci e numai aceea 
pe care noi o bănuim; în deobşte, fiecare epocă îşi 
are atmosfera, cu nota ei caracteristică, care o deose¬ 
beşte profund de alte epoci. Totuşi sunt atâtea păreri 
contradictorii în privinţa aceloraşi timpuri, tocmai 
fiindcă sunt atâtea temperamente care vibrează în mod 
deosebit. 

Italia Renaşterii a fost pictată de mulţi romancieri. 
Eu nu recunosc decât pe a lui Merejkowski, brăzdată 
cu tragedia mută a lui Leonardo da Vinci. Suntem 
suggestionaţi de cel mai puternic. Epopeea napoleo¬ 
niană în Rusia, în vecii vecilor, va fi cunoscută aşa 
cum a descris-o Tolstoi, în „Războiu şi Pace*. Când 
artistul a studiat epoca, el va face în opera sa o fo¬ 
tografie a aparenţelor: sufletul îi va scăpa. (Ce aţi zice 
de un japonez care ar veni în România, s’ar documenta 
asupra costumelor ţărăneşti, asupra folklorului şi ar 

vizita câteva sate, pentru a scrie apoi un mare roman 
ţărănesc?) Dacă vreun actual romancier democrat s’ar 
apuca să redea viaţa Spaniei medievale, el, fiul Luminii, 
va clocoti de furie când va aminti de închisorile Inchi¬ 
ziţiei, vizitate de lilieci şi de răsbunarea milei catolice. 
E interesant de văzut cum blestemă Leconte de Lisle 
această epocă, pentru care el nu are nici cea mai 
mică înţelegere: 

O, sidcles d’6gorgeurs, de lâches et de brutes, 

Honte de ce vieux globe et de l’humanite, 

Maudits, soyez maudits, et pour l’61ernit6l 

(Poemes tragiques: Les siecles maudits). 

După cum se vede, se face o mare greşală: se ju¬ 
decă trecutul prin prisma prezentului. De obiceiu, un 
roman istoric este deghizarea — inconştientă poate — 
a vremii când trăieşte autorul lui. 

* 

* * 

In Leonardo da Vinci se profilează cele mai de 
seamă figuri ale Renaşterii. E şi Lpca Paciolo, inven¬ 
tatorul în estetică al unei legi a secţiunii de aur, des- 
voltată mai târziu de Fechner, cu un răsunător succes. 
Apare şi Michel Angelo Buonarotti, sub aspecte nu 
tocmai favorabile. E totuşi redată cu multă precizie 
impresia de forţă nestăpânită a Titanului şi e de o 
nespusă duioşie timiditatea lui de orgolios neînde- 
mânatec. Apare şi Rafael Sanzio, cu ochi superbi şi 
goi de cugetare, care ascultă lecţiile de matematică 
ale lui Leonardo, necesare în pictură, aşa cum ascultă 
Jean-Christophe poveţele moralizatoare ale bunicului 
său: „avec un profond respect", ceiace nu-1 împiedecă 

să gândească că era „trfes Sloquent, mais un peu 
ennuyeux“. 

Rafael înspăimântă pe Maestru printr’o frază scă¬ 
pată la întâmplare: 

„Am observat că atunci când pictezi nu trebue să 
te gândeşti la nimica şi totul merge admirabil", 
mărturisire în care noi recunoaştem puterea subcon¬ 
ştientului în arta lui Sanzio. Va trece apoi multă 
vreme până când psihologii moderni, în frunte cu 
Freud, vor arăta considerabilul aport al depozitelor 
subterane în creaţia artistică. 

O apariţie emoţionantă este şi Niccolo Machiavelli, 
cu şiretenia lui naivă, străbun al modernilor amatori 
de paradoxe, în care el punea câteodată o smintită 
pasiune. înaintaşul lui Nietzsche este acest amărît 
ambasador al lânarilor Florenţei, iar identitatea lor 
de îndrăzneaţă şi crudă cugetare îşi are echivalentul 
şi în viaţa sentimentală, în viaţa lor de toate zilele: 
aceiaşi duioşie şi nesfârşită delicateţă la amândoi. 

Relaţiile dintre Leonardo şi Niccolo, aflate în per¬ 
fectă armonie, se înăspresc când pictorul matemati" 
cian dă planul topografic al patriei lor, Toscana, lui 
Cezar Borgia care plănuise cucerirea ei. Când autorul 
„Principelui" află de asta,—cu toată exclamaţia sinceră a 
lui Leonardo: „crede-mă, Niccolo, eu în politică sunt 
orb" — simte abisul ce-1 desparte, verificând încăodată 
observaţia că adevăratele şi trainicele prietinii nu se 
pot înnoda decât având la temelie aceiaşi credinţă. 
Ce legătură ar fi putut fi între Leonardo, cetăţeanul 
Lumii, şi între Machiavelli care îşi termină opera capf- 
tală cu un ditiramb pentru Italia şi cu arzătoare strofe 
din Petrarca: 

Petre Pandrea. — Psihanaliza judiciară. 7 

www.digibuc.ro 


98 


PETRE PANDREA. 


Virti contra ’l furore 
Prenderâ l’arme, e fia ’l combatter corto, 

Che l’antico valore 
Negl’italici cuor non £ ancor morto? 

* * * 

Leonardo, deşi recunoştea legitimitatea iubirii tru- 
peşti, se supune altei legi de pudoare şi de castitate. 
Faţă de oameni avea o bunăvoinţă amestecată parcă 
cu scârbă şi cu compătimire. Era un mizantrop senin. 

Vă aduceţi aminte de chipul lui Octave Mirbeau ? 
Trist şi dezolat chip! Durerea, care îşi pusese definitiv 
pecetea ei convulsionată, emoţionează adânc. Şi emo¬ 
ţia e cu atât mai mare, cu cât se poate observa bine, 
din opera lui, că amărăciunea îi provine dintr’un destin: 
totdeauna a considerat actul concepţiei ca ceva mes¬ 
chin şi degradator. Deşi a afirmat de atâtea ori fru¬ 
museţea lui, evidenţa este că toată arta sa priveşte 
împârecherea umană, nu dela înţelegătoarea înălţime 
a artistului şi a filosofului, ci prin ochelarii pudici ai u- 
nui biet filistin. Octave Mirbeau, pictorul neîntrecut al 
cărnii putrede, detractorul ipocriziei şi al prejude¬ 
căţilor, a avut până în măduva spiritului său preju¬ 
decata burgheză a sexualităţii ce degradează. Din 
această promiscuitate de filistinism şi năzuinţă spre 
candid ideal, a ieşit amara lui tristeţă. 

Leonardo, magul care întruchipase înţelepciunea lui 
Hermes Trismegistul, a fost de-un calm, de-o senină¬ 
tate şi de-o deplină înţelegere a destinului şi a legilor 
naturale, cum numai la celălalt mare olimpian vom 
găsi, la Goethe. Mirbeau ura prea mult pe oameni. 
De altfel, adevăraţii mizantropi — după o dreaptă ob¬ 
servaţie a lui Leopardi — nu sunt decât acei care 

trăesc prea mult printre oameni. Scoateţi pe mizan¬ 
trop din mijlocul societăţii, şi tot mohoritul lui dis¬ 
preţ va dispărea. Observaţia lui Leopardi trebue com¬ 
plectată şi precizată. Mizantropia, dacă nu e afectare 
sau deformare, este floarea favorită la butoniera celor 
mai alese inteligenţe dintr’o grupare socială şi care, 
conştiente de această superioritate, scârbite de plati¬ 
tudinea mediului şi jignite de nerecunoaşterea meritelor 
lor, îşi formează această cochilie de dispreţ care-i pune 
la adăpost. Mizantropul nu dispreţueşte decât pe prostul 
din clasa lui. Leonardo avea scârbă de academicienii 
timpului său şi infinită dragoste pentru cei simpli şi 
naivi. 

S’ar părea că mizantropul e sterilizat de afecţiune 
pentru alţii. Nimic mai greşit: luminosul mizantrop 
Leonardo iubea cu duioasă şi maternă dragoste pe 
Niccolo Machiaveli, cu reaua şi cruda lui inteligenţă, 
pe chinuitul şi răzvrătitul Cezar, ucenicul lui, pe Bel- 
traffio, pe Francesco Melzi şi pe atâţia alţii. Mizan¬ 
tropii iubesc în deosebi copiii. Un sculptor a avut 
chiar fericita inspiraţie să reprezinte pe Mirbeau mân¬ 
gâind capul unui copil. Dragostea mizantropilor se 
revarsă mai ales cu îmbelşugare asupra animalelor 
necuvântătoare, asupra ierburilor, asupra lucrurilor ne¬ 
însufleţite. Descrierea minuţioasă şi pe zeci de pagini 
a lucrurilor pur exterioare — omul fiind înghesuit 
doar în câteva rânduri — care a apărut în deosebi 
în romanele naturaliste dela sfârşitul veacului trecut, 
este tot o formă a mizantropiei. 

* * * 

Giovanni Beltraffio este dintre acei care nu s’au 
culcat niciodată în ţinutul liniştii, al împăcării cu sine 

şi al renunţării. Face parte din categoria celor înse¬ 
taţi de Absolut, acei care nu cunosc transacţia, oa¬ 
meni certaţi cu universul şi cu ei înşişi. Nimic mai 
pitoresc şi mai tragic decât chinurile lui de conştiinţă, 
decât sbuciumul nesăbuit al fiinţei lui înzestrate cu 
excesivă sensibilitate. 

In luptele lui Beltraffio, problema credinţei este 
pusă cu amploare. Pentru Merejkowski, credinţa este 
o valoare perpetuă, un tot prezentat până acuma sub 
două aspecte, şî vremelnic sub al treilea: panteismul 
antic, când in ideea divină era absorbită ideea umană, 
creştinismul, când umanul a fost desprins din divin, şi 
ultima formă a zeului umanizat, a cărei primă şi ne¬ 
înţeleasă întruchipare a fost însuşi Nazarineanul şi al 
cărui urmaş e luminosul Leonardo da Vinci. Noua 
religie va fi numai armonie, cântări albe, îndoliate 
tristeţi senine şi bucurii melancolice, asemenea sufle¬ 
tului grav al olimpianului Nardo. Până la împăcarea 
celor două lumi, a frumuseţii spirituale şi pământeşti, 
durerea îşi va recruta încă robii. Giovanni Beltraffio e 
numai o pildă. Va fugi veşnic de Savonarola şi se 
va înspăimânta totuşi când, lângă un tufiş de iaso¬ 
mie, în vreme ce înalţă rugi Răstignitului, aude cântec 
dulce de mandolă, cuvântul „amore“ şi păgâne îm¬ 
brăţişări ; şi numai rare ori va bănui, neînţelegând 
niciodată, neasemănata armonie a divinului Maestru 
Leonardo. 

Pentru notarea problemei, Merejkowski are creionul 
detaliului, caracteristic şi umil. Tragedia lui Beltraffio 
e redată în puţine şi răsfirate pagini. Romanul vieţii 
lui Leonardo da Vinci aproape n’are intrigă. Nu găsim 
ţipătul acţiunii exterioare; cunoaştem însă zigzagurile 

pasionante ale gândului, tragedii sentimentale, Învă¬ 
luite cu un halo diafan: artă subtilă şi rară. 

E interesant de observat deosebirile adânci în felul 
cum priveşte Paul Valâry şi cum priveşte Merej- 
kowski această măreaţă figură a Renaşterii, tip repre¬ 
zentativ al epocii prin complexitate, curiozitate de 
lucruri nouă, lipsă de bigotism, introducere a liberului 
examen în viaţa interioară şi al experienţei în feno¬ 
menele externe. 

Valâry vede în Leonardo mai întâiu personagiul cen¬ 
tral al unei «Comedii Intelectuale" in care să se sin¬ 
tetizeze aventurile, aspectele, arabescurile şi fluidul 
Cunoaşterii, ceva analog cu «Divina Comedie* a lui 
Dante şi balzaciana „Comâdie Humaine*. Ceiace iu¬ 
beşte în Leonardo este aspectul său apolinic, înfăţi¬ 
şarea de duşman înverşunat al lui Dionysos, de zeu 
„qui repousse le mystăre, qui ne fonde pas sa puis- 
sance sur le trouble de notre sens ; qui n’adresse 
pas ses prestiges au plus obscur, au plus tendre..." 
etc.. („Variâtâ", pag. 172). Suntem, fireşte, departe de 
Leonardo merejkowskian, încărcat de magnetismul 
Renaşterii (cu o vagă nuanţă rusă), ci, dimpotrivă, avem 
o fiinţă schematică, desenată în linii drepte, şi aproape 
abstractă. (E ciudat că se vorbeşte cu insistenţă de 
bergsonismul lui Valâry, când cei doi prinţi ai gân¬ 
dirii franceze contemporane se află exact la antipozi). 

Autorul lui Eupalinos a geometrizat vasta şi dina¬ 
mica figură a Renaşterii. A stors-o de sucul şi sa¬ 
voarea vieţii, pentru a o reorganiza arhitectonic, rigid 
şi pur. Rusul barbar a văzut mai mult temperamentul 
vulcanic al lui Leonardo, exteriorizat prin imensă cu¬ 
riozitate, inconstanţă, sete de Absolut, mânii subite. 

cu note feminine în glas (care îmblânzeau pe neliniş¬ 
titul Giovanni, făcându-i apropiabil pe marele Maestru, 
sfinx adorat, urît şi temut consecutiv sau chiar con¬ 
comitent), decizii brusce de a picta Cina cea de taină 
şi de a trece la studiul vertebrelor girafei, înainte de 
a face colorile, etc. etc. De fapt, Merejkowski şi Paul 
Valery sunt două oglinzi minunate care au reflectat 
deosebit, după legi specifice, hotărîte de fatalitatea 
structurii lor intime, un singur şi incomparabil spec- 
tacul: Leonardo da Vinci. Dar, prin spectacul, au defi¬ 
nit spectatorul. 

„Delicventul" oedipian 
Panait Istrati 

Ce se întâmplă cu evenimentele din copilărie, cu 
viaţa aşa de bogată în întâmplări, când individul des¬ 
copere pentru întâia oară lumea? O dispariţie fără a 
lăsa oarecare urme e puţin problematică şi uşor se 
poate observa şi dovedi contrariul. Deaceia psihologia 
modernă, reprezentată cu deosebită strălucire mai ales 
prin ramura sa psihanalitică, accentuiază pe bună 
dreptate importanţa acestei perioade în formaţia sufle¬ 
tească a individului. 

Copilul, ca şi omul matur, se află în comportarea 
zilnică între două principii antagonice: principiul plă¬ 
cerii (Libido sau Lustprinzip, cu termeni freudieni) şi 
principiul realităţii. Din ciocnirea lor şi din adaptarea 
fatal imperfectă la real, unde Libido primeşte amputări 
şi transformări, reiese, în mod parţial, fizionomia ge¬ 
nerală a individului. La aceasta se adaugă datele pri¬ 
mare ale eredităţii şi experienţele personale întâmplă¬ 
toare, din primele timpuri. Astfel, structura intelectuală 
şi caracterul individual sunt puternic înrâurite de eve¬ 
nimentele din copilărie, evenimente care prin amnezie 

par definitiv dispărute, dar care şi-au lăsat tipăritura 
lor indelebilă. 

Panait Istrati îşi'dă bine sama de importanţa copi¬ 
lăriei în desvoltarea personalităţii omeneşti, nu numai 
instinctiv, ca toţi marii artişti, ci şi prin reflecţii asupra 
problemei. In unul din ultimele romane, unde se 
descriu ca de obiceiu copilării estropiate şi amoruri 
infantile, căutări de linii interioare şi rătăciri ireme¬ 
diabile, Istrati spune: „...car tout vient de l’enfance, 
tout, sur elle s’echafaude: elle est le moment ou la vie 
se presente â nos yeux grands ouverts". (Nerrantsoula). 
Pentru a lămuri caracterul straniu al frumoasei eroine, 
iubită cu patimă de cei doi rivali, deveniţi în comună 
disgraţie fraţi de cruce, sau pe neuitatul Stavro, inver- 
titul din Kyra Kyralina, Panait Istrati insistă asupra 
şocurilor căpătate de ei în copilărie. Dacă în această 
epocă viaţa se prezintă „sous l’aspect d’une affreuse 
megăre, nous la detestons et nous voilâ mechants“. 
(Nerrantsoula). 

In opera marelui romancier sunt descrise pe larg 
primele impresii despre lume şi viaţă, pe care le capătă 
eroii, precum şi circumstanţele în care au loc aceste 
experienţe. 

După perioada naturalistă, romanul modern reînoadă 
firul tradiţiei romanului englez din secuiul XIX, una 
din culmile neîntrecute ale epicei europene. David 
Copperfield e tipul clasic al acestui gen, unde perso¬ 
nagiul central e luat din fragedă copilărie şi dus până 
la moarte, dându-se o icoană amănunţită a evoluţiei 
lui şi insistându-se asupra vârstei prime pe care o ia 
ca moment hotărîtor în orientările de mai târziu. 

La exemplul englez s’a adăugat cel rus, unde ado- 

lescenţa primează: în literatura de primăvară sufle¬ 
tească a lui Ivan Turghenef, la Tolstoi, creatorul 
celor mai încântătoare fete, la Dostoiewski, cu întu¬ 
necatul şi sublimul Rascolnicoff, la Kuprin şi în tot 
restul literaturii ruseşti, unde apare întotdeauna inevi¬ 
tabilul „student", jumătate revoluţionar şi jumătate 
îndrăgostit. 

Gide, Montherlant, Giraudoux şi Mauriac sunt în 
Franţa căpeteniile din curentul epic de reîntoarcere 
spre adolescenţă. Ei au salvat romanul francez dela 
moartea lentă, dar sigură, pe care o pregăteau pentru 
toate categoriile de cetitori Bourget, Zola, Ohnet. 

Opera lui Panait Istrati este închinată în cea mai 
mare parte copilăriei. Kyra Kyralina, Oncle Anghel, 
sunt amintiri din această vreme ale lui Adrian Zograffi, 
alias Istrati. Titlul volumului tipărit în româneşte „Intre 
Trecut şi Viitor “ (unde găsim fermecătoarea poveste 
a căpitanului Mavromati) este simbolic pentru întreaga 
literatură istratiană. Ca toate marile creaţii ale spiri¬ 
tului uman, înfăptuite cu sânge şi plămădite în expe¬ 
rienţe proprii, iluminate de flacăra emoţiei subiective, 
scrisul lui Istrati îşi are rădăcinile adânc înfipte în 
viaţa lui intimă. Creaţia artistică s’a elaborat cu ele¬ 
mente din arsenalul vieţii creatorului. Acest subiecti¬ 
vism excesiv nu este, după cum ştim, izolat El se 
încadrează perfect în marile mişcări ale problematicei 
spiritului contemporan, întors spre disecţia interioară, 
pentru găsirea elementelor ultime. Datele fundamentale 
ale conştiinţei sunt căutate cu o neobosită pasiune şi 
scoase ostentativ în evidenţă, punându-se pe planul 
al doilea efemerul pitoresc şi neesenţialul, aşa de bo¬ 
gate, totuşi, în apariţiuni. 

In perioada copilăriei, când se intuesc legile prin' 
cipale ale Cosmosului şi ale Omului, avem şi cele 
mai sguduitoare drame, şi impresiile cele mai inedite. 
Căderea unei bonete din leagăn, In sbor uşor spre 
duşumea, descopere in faţa ochilor miraţi gravitaţia 
universală. Privirea îndelungată a degetelor şi pipăirea 
lor dau primele elemente de cunoaştere: problema 
realului se amestecă cu jocul. Arderea cu focul îi 
arată deosebirile de temperatură şi existenţa perico' 
lului. Sânul matern ii dă căldura, hrana şi ştiinţa 
atrac(iei universale dintre oameni. 

Tatăl şi mama sunt factorii cei mai apropiaţi ai 
copilului, până la căpătarea unei independente şi inte- 
meiarea unui cămin, uneori, chiar mai târziu, până la 
moartea lor: comportarea acestor personagii diferite 
prin natură şi funcţie oferă elementele iniţiale. Din 
jocul acestor trei membri—tată, mamă, copil—la care 
se adaugă influenţele pur întâmplătoare ale mediului 
încunjurător, se desenează fizionomia viitoare. In 
această epocă se pun bazele acelui complex sufletesc, 
ce rămâne pentru totdeauna, numit de Sigm. Freud, 
cu ciudată şi suggestivă rezonanţă, complexul lui 
Oedip: adică, afecţiune exagerată pentru mamă, ele- 
mentul duios şi delicat în mijlocul micului univers ce 
se chiamă familie, şi o antipatie—mai mult sau mai 
puţin mascată şi de cele mai multe ori inconştientă— 
împotriva tatălui, elementul sever, masculul înarmat 
cu forţă şi cu dreptul de conducere, gata de a pedepsi, 
când odrasla iese din anumite orânduieli. 

Cele două elemente principale ale familiei, tatăl şi 
mama, fiind cu structuri şi îndeplinind misiuni diferite, 
copilul, în mod natural, are reacţiuni şi sentimente fe- 

lurite. Posedând în germene instinctul diferenţelor de 
sex, băiatul se va ataşa de preferinţă mamei, iar fiica, 
tatălui. Se poate remarca în tablourile de familie că 
băiatul se aşează în mod regulat lângă mamă, îmbră- 
' ţişând-o afectuos, iar fata, ostilă, formează al doilea 
grup, aliindu-şi pe părinte. O inspecţie a vitrinelor fo¬ 
tografilor este concludentă în acest sens, (In Medelenii 
lui Ionel Teodoreanu, Dănuţ e „băiatul mamei", iar 
Olguţa „fata tatii"). 

Antichitatea greacă a creat o tragică poveste în le¬ 
gătură cu complexul acesta sufletesc, fiul omorînd pe 
tatăl său şi căsătorindu-se cu propria-i mamă. Mitul 
antic a fost reluat mai târziu de Freud şi freudism, 
care i-au dat perspectiva şi semnificaţia necesară în 
explicarea subteranelor psihice. Motivul oedipian se 
regăseşte regulat în mitologia primitivilor, în poetica 
populară din toate vremurile, t:a şi în literaturile culte. 
Una din cauzele pentru care — de pildă — Oedip şi 
Hamlet, marile capodopere ale literaturii universale, 
lasă o impresie aşa de adâncă este şi în faptul că se 
adresează acelui complex sufletesc pe care îl purtăm 
cu noi, pe lângă perfecţiunea artistică pe care o re¬ 
prezintă aceste două vestite tragedii. 

* • * 

In jurnalul lui Leonardo da Vinci este notat urmă¬ 
torul vis, interpretat de Sigmund Freud într’o ingenioasă 
lucrare (Eine Kindheitserinnerung des Leonardo da 
Vinci, Gesammelte Schriften, voi. IX, pg. 371-454): 
pe când se afla în leagăn, un vultur a venit şi i-a 
deschis gura cu coada. Apoi, i-a mângâiat buzele de 
mai multe ori. 

S’ar putea ca amintirea despre visul din pruncie a 
lui Leonardo să nu fie reală, ci numai o inconştientă 
creaţie ulterioară, apărută ca un vis infantil, o fantezie 
a orgoliului său, in legătură cu simbolul pe care il re¬ 
prezintă vulturul şi cu continuile sale preocupări de 
aviaţie. E şi indoelnic ca asemenea amintiri să se 
găsească la o vârstă aşa de fragedă, ca aceea a lea¬ 
gănului (maximum trei ani), deşi Havelock Ellis e de 
părere că sunt destul de numeroase cazurile de acest 
fel, poate chiar la un an şi jumătate. Dar nu e oare 
semnificativ ceeace cred şi ceeace vor oamenii să fi 
visat in copilăria lor? Aceste imagini şi presupuneri sunt 
in relaţie cu preocupări actuale, cu tendinţe mai mult 
sau mai puţin fundamentale din epoca maturităţii. Visul 
lui Leonardo, in care un vultur ii deschide gura cu 
coada, — sărut simbolic al uniunii lui cu văzduhul — 
conţine elemente comune oniricei invertiţilor. Freud 
spune precis: „soiiderbargenug, dass diese Phantasie 
so durchwegs passiven Charakter an sich trăgt; sie 
ăhnelt auch gewisen Trăumen und Phantasien von 
Frauen oder passiven Homosexuellen", (Op. cit. pg. 
397). Acest vis trebue pus în perspectiva copilăriei lui 
Leonardo din care a ieşit cu o puternică fixare oedi- 
piană, un fixaj in complexul matern. 

Din cercetările lui I. Sadger, S. Ferenczi (dela Bu¬ 
dapesta), W. Stekel (dela Viena) şi Sig. Freud insuşi, 
s’a stabilit că, în generalitatea cazurilor, delicvenţii 
socratici au avut în prima copilărie nenorocul unei 
exagerate afecţiuni, materne, iar tatăl, de cele mai 
multe ori, era absent din familie. In orice caz, rapor¬ 
turile dintre fiu şi părinte erau relaxate, sau nule, ori 
de antipatie declarată. Identificarea şi fixarea feminină 

aduce cu sine sentimente şi trăsături caracterologice 
identice. Prin identificare psihică, în care Libido in¬ 
fluenţează adânc, Oedip se transformă după imaginea 
aleasă, căutând asemeni Jocastei un Laîos şi compor- 
tându-se în consecinţă. Deşi bărbat, are trăsături pro¬ 
nunţat feminine, nu numai fizice r caracterizându-se 
printr’o moliciune şi imprecizie trupească, ce ţine de 
sexul contrar, ci şi psihice, ca de exemplu: sentimen¬ 
talism mărunt, diminutive, nevoia de protecţie (nepo¬ 
tismul bucureştean invertit şi cocainoman cade in ace¬ 
iaşi categorie, stigmatizată de observaţia populară cu 
expresia de „feteleu"), preocupări puerile de joc şi de 
amuzament uşor. Apoi, gusturi femeieşti de înfrumu¬ 
seţare: spoiala feţei — pudră, creion roşu de buze, 
negru pentru gene şi sprâncene, cănirea părului — ; 
veşminte exagerat elegante, preocupare continuă de 
ţinută. Intr’un cuvânt: dandysm. (Oscar Wilde era re¬ 
gele modei şi al vieţii londoneze, King of life, cum îi 
scria lordului Douglas, efebul frumos şi degenerat care 
l-a dus la pierzanie). 

* * * 

Complexul lui Leonardo (care are mare analogie cu 
al lui Istrati) a fost acesta: copil din flori, ataşat până 
la trei sau pân’ la cinci ani de mama sa, Caterina—servi¬ 
toare la un han de ţară—care i-a iubit cu desnădejdea 
fecioarelor înşelate. Dus apoi în casa tatălui său, notar 
florentin, căsătorit cu o bogată burgheză stearpă, a fost 
răsfăţat atât de mama vitregă, lipsită de copii, cât şi 
de Monna Lucia, bunica sa. Fixarea exclusiv feminină 
a fost definitivă. In tinereţe a fost ucenicul favorit al 
lui Andrea del Verrocchio şi, împreună cu camarazii 

săi de atelier, învinovăţit de moravuri socratice. E insă 
aproape sigur că n’a cunoscut femeia. Frigiditatea şi 
desgustul pentru raporturile sexuale le-a exprimat de 
nenumărate ori în jurnal. Intr’unul din desenurile ine- 
dite, unde se reprezintă actul sexual, cu detalii hidoase 
şi cu un profund desgust în fizionomia bărbatului, (an- 
ticipând pe Felicien Rops, pictorul obsedat de tristeţa 
cărnii), doctorul R. Reitler descopere simptomatice ine¬ 
xactităţi şi trăsături, care dovedesc că acuza contem¬ 
porană de homosexualitate nu era tocmai neîntemeiată. 
Unele detalii—imaginarul canal dela mamelă în legă¬ 
tură directă cu penisul—amintesc de visul din copilărie, 
interpretat de Freud. Elevii săi, frumoşi şi superbi efebi, 
erau aleşi după criterii ciudate, unde dispoziţiunile ar¬ 
tistice erau cele din urmă considerate. De altminteri, 
Maestrul îi îmbrăca luxos, după cum arată însemnările 
minuţioase din jurnalul său. Din Cesare da Sesto, Gio- 
vanni Beltraffio, Andrea Salaino, Francesco Melzi — 
şcolarii inimii lui — niciunul n’a lăsat urme glorioase 
în pictură. Singurii adepţi de talent ai direcţiei leonar- 
deşti, ea Luini şi Bazzi, n’au făcut parte din ucenicii 
săi, n’au împărţit pânea şi locuinţa Maestrului, aşa cum 
era obiceiul în vremea Renaşterii, ci s’au desvoltat şi 
au lucrat separat. 

In Ludovico Sforza, zis Maurul, duce al Milanului, 
Leonardo îşi găsise protectorul, pe Laîos, şi un în¬ 
locuitor ideal în complexul patern. (Ceva analog vom 
găsi mai târziu în raporturile Romain Rolland — Pa¬ 
ndit Istrati). Cu ocazia învingerii definitive a Ma¬ 
urului şi luarea lui în prizonierat de către Francisc I, 
Leonardo notează în jurnal: „il duca perse lo stato 
e la roba e libertâ nessuna sua opera si fini per lui“, 


www.digibuc.ro 


„DELICVENTUL" 0EDIP1AN P. ISTRATI 111 

nici o operă de-a Maurului nu s’a sfârşit, după cum 
nu se va sfârşi nici Cina cea de taină, nici Gioconda, 
nici „Marea pasăre mecanică' nu va sbura vreodată. 

Surâsul Monei Lissa e surâsul Caterinei, mama lui 
Leonardo. Surâsul e leitmotivul operei leonardeşti. 
Stărue pe buzele fine ale nemuritoarei Gioconde, pe 
buzele arse ale sfinţilor, pe figurile crispate ale mar¬ 
tirilor, în gura neruşinată a lui Bacchus — aşa de fe¬ 
minizat de marele pictor italian. Surâsul e o reminis¬ 
cenţă a complexului lui Oedip, e zâmbetul Caterinei, 
mama izgonită dela afecţiunea şi creşterea fiului ei, 
un semn, un tic simptomatic, o reminiscenţă ce dez- 
vălue dureroase reziduuri. 

In situaţie identică de fixare oedipiană, in complexul 
matern, este cazul lui Panait Istrati. Subt steaua Monei 
Lissa — Caterina, surâzătoare, obsedantă şi îndepăr¬ 
tată în neant—se desfăşurase arta picturală a lui Le¬ 
onardo. Pe figurile madonelor, ale copiilor, bărbaţilor, 
pe acele ale zeilor, satirilor şi Panilor stăruia aceleaşi 
trăsături cu acelaşi zâmbet nedesluşit: idealul şi para¬ 
disul pierdut, nostalgia după sânul cald şi etern al Mamei. 

Neuitata mamă din Baldovineştii Brăilei, spălăto¬ 
reasă şi sfântă, pasionată şi înţeleaptă ca un proverb 
de Anton Pann, figură autentic românească şi una 
din cele mai duioase şi mai tragice figuri ale litera¬ 
turii universale, este zeiţa ocrotitoare a operei lui 
Panait Istrati. Ea ne oferă cheia cu care se poate 
pătrunde în explicarea destinului fiului său, rătăcitor 
subt zeci de ceruri, din România în Siria, de aici în 
Franţa, din Franţa în Grecia, apoi în Sovietia» 
negăsind odihnă nicăieri, sfâşiat de tendinţe contra¬ 
dictorii şi de dorul torturant al absolutui. 

Complexul lui Oedip, pe care orice bărbat il are 
in stare latentă şi subt diverse dozagii, atunci când 
se fixează matern, modelează caracterul viitor al co¬ 
pilului după exemplul său. Trăsăturile fundamentale 
vor fi, deci: instabilitate, (datorită faptului că se 
află la un punct de intersecţie), feminitate, tendinţă 
spre duioşie, delicateţă extremă (e de reamintit cazul 
lui Proust — le petit Marcel — cu fixaj exclusiv ma¬ 
tern), virtuală sau reală comportare de homosexuali¬ 
tate pasivă şi predilecţie, In cazul când are talent de 
scriitor, pentru aceste cazuri. (Stavro al lui Istrati şi 
nesfârşiţii invertiţi proustieni). Instabilitatea a fost bles¬ 
temul femininului Amiel, tot un oedipian şi el. Şi nu 
e oare caracteristic că Diderot, simbolul enciclope¬ 
dismului, al instabilităţii ridicat la rangul de principiu 
universal, a fost copil din flori, asemenea lui Leonardo? 

La Panait Istrati biografia tatălui este incertă, în 
orice caz foarte neguroasă. Figura de contrabandist 
grec, pomenită de atâtea ori, evocă lipsă prelungită 
de acasă, teren proprice pentru formarea complexului. 
Iar atmosfera de coşmar şi periculele permanente de 
care e însoţită meseria dubioasă de contrabandist in¬ 
tensifica şi dramatiza dragostea unei femei nefericite 
care găsea mângâere numai în afecţiunea singurei 
odrasle, rămase dela bărbatul iubit. Această circum¬ 
stanţă o socotesc hotărîtoare pentru formaţia sufle¬ 
tească a lui Istrati, 

Din amintirile brăilene ale copilăriei lui, răspândite 
în scrisorile aşa de savuroase şi de pitoreşti, publi¬ 
cate pe vremuri în ^Adevărul Literar şi Artistic", sau 
în celelalte volume ca Intre Trecut şi Viitor, Oncle 
Anghel, Codin, etc. aflăm de peregrinaţiile celor doi: 

mamă şi băiat, în diversele cartiere ale portului du¬ 
nărean. Viaţă agitată şi grea, unde spălatul şi cusutul 
sunt veniturile unice ale acestei mici familii. Stăruinţa 
de fiecare zi, pentru a-şi hrăni şi creşte copilul prin 
munca braţelor ei, precum şi depărtarea de alţi mem¬ 
bri ai familiei, rămaşi la ţară, a mărit afecţiunea 
maternă. 

Psihologia acestei ţărănci din Baldovineştii Brăilei 
este prea importantă pentru explicarea operei istratiene, 
ca să nu ne oprim un moment in marginea ei. In 
sufletul mamei marelui scriitor s’a petrecut drama des- 
rădăcinăriii, atât de tipică societăţii româneşti. Pără¬ 
sind satul strămoşesc, a trecut la sfârşitul veacului 
anterior, văduvă şi împovărată cu un copil, în viaţa deo¬ 
sebită de oraş, ceva mai mult, de port, unde discre¬ 
panţa naturală intre cele două medii trebue s’o fi 
simţit până la paroxism. Proletarizarea ţăranului, prin 
trecerea dela economia naturală la economia de schimb, 
e vechea problemă marxistă, reprezentată la noi de 
Dobrogeanu-Gherea şi, în ultimul timp, cu alte argu¬ 
mente şi cu altă coloratură, de d. St. Zeletin. Epoca 
de transiţie, trecerea dintr’o clasă socială in alta, a 
fost, însă, subiect mai mult comic în literatura noastră, 
mai ales în junimism; ori caragializare sau şarjare 
estetomană,—ca la Duiliu Zamfirescu, în Tănase Scatiu— 
iar nicidecum tragism, aşa cum a fost realitatea şi 
cum se prezintă şi la această ţărancă din Baldovi- 
neşti. Proletarizarea ei şi a lui Istrati intră în legea 
de aramă a procesului de industrializare şi de mo¬ 
dernizare a ţării noastre. 

Dar să urmărim pe latura psihologică acest proces 
de transformare social-economică. în Brăila, eroina 

Petre Pandrea. — Psihanaliza judiciară. 8 

noastră trebue să ti avut de întâmpinat pe lângă gre¬ 
utăţile materiale şi ciocnirea inevitabilă cu mediul in- 
cunjurâtor. Inferioritatea ei de ţărancă, necunoscătoare 
a tablelor de valori şi a concepţiei generale de viaţă 
citadină, a simţit-o, probabil, in detalii intime şi du¬ 
reroase, strivind în germen încercările de apropiere şi 
de asimilare in noua lume. Atenţia din afară s’a con¬ 
centrat atunci înăuntrul familiei, adică asupra fiului 
unic. Desaxarea, care e o urmare a trecerii dintre 
grupări sociale, a fost lozul acestei ţărănci, silind-o 
a-şi găsi menirea şi preocuparea unică a vieţii ei în 
„Panaitachi", scriitorul european de mai târziu. Această 
acaparantă preocupare maternă a modelat trăsăturile 
sufleteşti ale scriitorului, conform acelor legi general- 
omeneşti, care definesc complexul lui Oedip. 

Creaţiunea artistică, aşa zisele momente de inspi¬ 
raţie, care au in ele ceva inexplicabil, aproape mi¬ 
raculos, sunt astăzi — datorită freudismului şi meto¬ 
delor excelente de sondaj psihologic pe care le-a 
descoperit — ceva mai clarificate, inteligibile şi oareşi- 
cum demontate în mecanismul lor intim, când cu¬ 
noaştem activitatea sufletească din subconştient, acti¬ 
vitate ce-şi continuă drumul şi în momentele când 
cercul luminos al conştiinţei şi-a îndreptat atenţia spre 
alte domenii. Lapsus-urile, acţiunile nemotivate, ticu¬ 
rile, simpatiile brusce, schimbările uimitoare, improvi¬ 
zaţia sclipitoare, ca şi rezultatele rotunjite, dense de 
gândire, presupun o lungă, tainică, şi laborioasă pre¬ 
gătire. (Mărturisirile matematicianului-filosof Poincare 
sunt revelatoare în această direcţie). La marii creatori, 
această viaţă subterană se presimte totdeauna. Cu cât 
este mai adâncă şi mai variată, cu atâta roadele sunt 

mai încărcate de sevă şi mai capabile unei rezistenţe 
la dintele vremii. Aureola de mister şi fatal, cu care 
sunt încunjurate marile personalităţi creatoare, e nimb 
de sfinţenie, aliat cu ceva demonic. Lipsa umbrelor 
şi a penumbrelor din silueta spirituală e deobiceiu re¬ 
zervată vinişoarelor mici de energie creatoare, ploi 
rapide, însorite şi plicticoase, lipsite de grandoarea 
furtunilor, însoţite de întuneric înnăbuşitor, trăsnete şi 
sloată rodnică ulterioară. 

Cercetările psihanalitice n’au, bineînţeles, nimic de- 
aface cu analiza şi explicarea ultimă a talentului sau 
a geniului şi nici cu valorificarea estetică, domeniu 
deosebit şi hotărîtor. Psihnaliza ajută numai la o mai 
clară înţelegere a operei, legând-o de viaţa intimă a 
creatorului, punând în evidenţă însemnătatea sexu¬ 
alităţii şi a copilăriei pentru evoluţia ulterioară. Mar¬ 
ginile psihanalizei le-a arătat însuşi Freud, în ceiace 
priveşte fenomenul artistic: „wenn uns die Psychoa- 
nalise auch die Tatsache der KUnstlerschaft Leonardos 
nich aufklărt, so macht sie uns doch die Ausserungen 
und die Einschrănkungen derselben verstăndlich“. 
(Gesammelte Schriften, voi. IX, pag. 453). 

Nu poate fi socotit, deci, capitolul nostru psihana¬ 
litic, ca o încercare de Erostat împotriva lui Panait 
Istrati, singurul nostru romancier cu mare reputaţie 
europeană. Şi nici nu ne însuşim pretenţia altor dis- 
cipuli ai lui Freud, care, prin patografia sexuală a 
scriitorului, cred că înlocuesc definitiv critica literară. 
E o exagerare inutilă. Critica psihanalitică e o ramură 
mai nouă a criticii psihologice şî complectează pe 
cea literară, oferindu-i ipoteze şi orizonturi nouă. 

Saint-Beuve întrebuinţase pentru prima dată în Franţa 

metoda explicării psihologice în critica literară, ba- 
zându-se pe biografie, iar nu exclusiv pe operă. Dintre 
urmaşii lui Sainte-Beuve pot fi socotiţi Taine şi Paul 
Bourget, adică două momente principale în critica 
franceză. (In România curentul îşi are reprezentanţi 
în d-nii G. lbrăileanu şi M. D. Ralea). 

Metoda psihologică a fost perfecţionată de psiha¬ 
naliză, punându-i-se la dispoziţie suggestii ingenioase, 
o nouă dialectică, uneori rezultate precise şi o teh¬ 
nică de o rară fineţă. E regretabil, desigur, că trebue 
intrat în detalii aşa de intime şi—persohal—avem o 
mare jenă; deaceia cu greu ne vom decide să aplicăm 
metoda şi la alţi scriitori români. Suntem absolviţi in 
cazul de faţă prin splendidele efuziuni autobiografice 
ale lui Istrati, care îngădue să privim mecanismul 
creaţiei lui şi să explicăm anumite caracteristici. 

* 

* * 

La Panait Istrati, ca şi la Leonardo, am avut, aşa 
dar, fixarea infantilă în complexul matern, din care a 
rezultat instabilitatea, vagabondajul intelectual, cu¬ 
riozitatea de a afla lucruri nouă, dorinţa imperioasă 
de a-şi transforma sufletul într’o caravană, aflată veşnic 
în călătorie. 

Si le graln ne meurt... (titlu care luminează întreaga 
problemă) arată că Andre Gide, care a exaltat bucuria 
voiajului fără ţel şi fără sfârşit, are acelaşi complex. 
Tatăl său — şters profesor la facultatea juridică — 
moare de timpuriu, lăsându-şi copilul pradă afecţiunii 
tumultoase a unei mame, care îşi concretizează în fiul 
unic toate rezervele unei iubiri vag împărtăşite în mariaj 
şi aflată, dela moartea soţului, în permanentă ostilitate 

cu restul familiei şi cu mediul incunjurător. Aceste teribile 
tragedii familiare sunt subiecte favorite în literatura 
franceză. In ultima vreme, Franfois Mauriac a redat 
cu mijloace simple, de-o clasică sobrietate, cruzimea 
neîntrecută şi infernul fără de scăpare în care se sbat 
aceşti prizonieri ai afecţiunilor unice. Striviţi sub po¬ 
vara dragostei materne, păşesc în viaţă schilozi, in¬ 
fantili, lipsiţi de bărbăţie şi de curaj, bieţi pensionari 
ai vieţii, înainte de a o înfrunta. Un pasagiu din Pa- 
nait Istrati redă pregnant această răscolire de senti¬ 
mente, când copilul încearcă zădarnic o neatârnare de 
sub influenţa copleşitoare a mamei: „le jeudi seul, 
dans ma vie d’6colier, 6tait plus beau que le dimanche. 
C’est qu’il n’y avait pas dans la semaine d’autre» 
moments aussi longs et aussi doux ou je fusse maître 
de moi et de mon univers. Non que ma mfcre m’eut 
jamais empâchâ d’aller ou je voulais, mais je savais 
que le dimanche et Ies jours de fâte, elle 6tait heu- 
reuse d’avoir ses heures de repos en ma compagnie ; 
je passais donc mes dimanches prfcs d’elle; il n’y 
avait que le jeudi pour m’emplir la poitrine de ce 
soufle divin qui est la conscience d'&tre entiărement 
libre, m&me de l’amour de sa măre". (Codine, pp. 
64—65). 

Pentru a scăpa de această lentă sugrumare psihică, 
copilul fugea la Codin, care-1 atrăgea prin forţa lui 
atletică, sau in port: „habituellement, le port et le 
Danube (mon Danube I), c’6tait lâ ma promenade 
passionnăment aim6e du jeudi 11 . (Codine, pg. 65). 

Băiatul simţea instinctiv diferenţele care-1 despart 
de mama lui şi-şi căuta tovarăşi pentru a se modela 
conform lor. Deformarea a rămas, însă, definitivă. 

Din complexul lui Oedip, aflat în subconştientul 
lui Leonardo şi Andre Gide—faimos delicvent socratic— 
a rezultat curiozitatea lor infinită, instabilitatea preo- 
cupărilor şi vastitatea aspiraţiilor. Tot din complexul 
lui Oedip derivă vagabondajul lui Istrati prin Siria, 
Palestina, Liban, Egipt, Elveţia, Franţa, Grecia—de unde 
a fost expulzat, — şi primit sărbătoreşte in „Uniunea 
Republicelor Sovietice* pentru a pleca desamăgit şi 
cu scandal spre altă „flacără". (Vers l'autre flamme, 
3 voi.). Pretutindeni duce dorul acelei minunate 
mame, ţăranca română din Baldovineştii Brăilei, de 
care vrea să scape pentru realizarea destinului său 
bărbătesc şi la care se va intoarce statornic. Prin 
destin şi prin structura sufletească, modelată de mamă, 
Istrati este un fiu al pământului românesc. Oricât s'ar 
depărta, nu-şi poate tăia rădăcinile, care sunt înfipte 
adânc într’un mormânt din marginea Brăilei. 

Când a ajuns celebru, cu o carte pasionantă in limba 
franceză, cu gâtlejul sfredelit şi în inimă cu desperate 
şi contradictorii dorinţi, aveam ultimul act dintr’o 
dramă care aparent se termina. Pe când se afla simplu 
lucrător in Elveţia, Istrati a primit vestea morţii mamei 
sale. Pentru psihanalist, nu e o simplă întâmplare că 
forţa creatoare a erupt după moartea ei şi la o vârstă 
aşa de târzie, după ce trecuse prin jurnalistică—româ¬ 
nească sau străină — şi ar fi putut foarte uşor să-şi 
stabilească un centru de activitate literară. Relativ la 
aceste refulări, n’a spus oare Wittels că avântul creator 
al genialului Freud s’a intensificat după moartea tatălui 
său, explicându-i şi tendinţele despotice—adânc sim¬ 
ţite în istoria şi anecdotica psihanalistului—prin acest 
fixa] patern, care a format până la epoca morţii tatălui 

său un obstacol inconştient la câştigarea unei inde- 
pendenţe totale? „Bătrânii care nu lasă pe cei tineri 
să trăiască* e un loc comun de adâncă înţelepciune 
şi cu exemplificări multiple de psihologie comparată, 
primitivă sau modernă. 

Trebue oarecare bărbăţie şi mult curaj pentru de¬ 
barasarea de balastul trecutului — păstrându-i numai 
esenţa şi principiile lui generatoare—pentru a da po¬ 
sibilitate trăirii vieţii proprii, fără immixtiunea prea 
împovărătoare a generaţiilor precedente. Manes se 
transformă câteodată în striges şi e necesară înfigerea 
unui cuţit în inima strigoiului—cadavru întors cu faţa 
în jos in sicriu, după cum spune superstiţia populară— 
pentru a scăpa de urmărirea lui nefastă. Această dar- 
winiană luptă de distrugere între generaţii, pentru 
câştigarea independenţei şi a unei fizionomii proprii 
—păstrându-se dela sine asemănarea dintre copii şi 
părinţi, viţa ereditară, patrimoniul istoric milenar, 
autohtonia neamului respectiv—e una din frumuseţile 
şi învăţăturile tragice ale istoriei. Şi tot această în¬ 
văţătură ne arată ce greu este o relativă eliberare de 
balastul istoriei, fiindcă lupta cu datele primordiale 
este o nebunie inutilă. Ereditatea şi atmosfera primă 
a copilăriei trasează drumul pe care în maturitate 
individul îl va folosi cu necesitate. Abaterea din mar¬ 
ginile indicate e legată cu pericule grele şi renegarea 
substanţei proprii. Această depozitare lentă a vremii 
şi a evenimentelor se face după legile ineluctabile ale 
autohtoni ei, care asimilează numai elemente omogene 
şi le transformă în unităţi organice. 

Llbido este dotat cu posibilitatea sublimării, adică 
cu posibilitatea preschimbării obiectului său iniţial prin 
alte ţeluri, prin muncă de tot felul, prin creaţie artistică, 
culturală, ştiinţifică sau practic-economică. Pedagogia 
modernă se bazează pe cercetările freudiene asupra 
sexualităţii infantile, a zonelor erogene şi a şocurilor 
care trebuesc evitate, încercând corectarea şi educarea 
instinctelor în sensul unei sociabilităţi maxime. Caută 
mai ales scăparea de sub teroarea hazardului prin 
îndepărtarea posibilităţilor în care iau naştere şocurile 
diverse, cu urmările lor nefaste. 

Din izvoarele de energie, sustrase lui Libido, s’au 
construit şi monumentele nepieritoare ale civilizaţiei. 
Balzac povăţuia castitate unui tânăr confrate: „o 
noapte de voluptate însemnează o jumătate de roman 
pierdut". Iar Victor Hugo : „le mariage c’est le tombeau 
de la gloire". Sunt regule pe care atleţii şi gimnaştii 
olimpiadelor antice le*au păzit cu sfinţenie. Sunt cu¬ 
noscute şi modernilor zeloşi de glorie sau absorbiţi 
de creaţia spiritului. (Un Kant, un Spinoza, au murit fe¬ 
ciorelnici). Dar funcţia de reproducere la individul 
mijlociu, ca şi la omul de geniu, îi imprimă anumite 
trăsături în raport cu evenimentele sociale şi cu ha¬ 
zardul din viaţa sa. 

Importanţa lui Libido, pusă în lumină de freudism, 
a speriat pe toţi pudicii şi a aliat încă odată ipocrizia 
cu minciuna, cei doi prietini nedespărţiţi. Panica ivită 
între filistini, când aud de „pansexualism freudist 
e irezistibil de comică. Dar bravura cu care a pus accent 
şi claritate în penumbra apărată cu desperare de pu- 
dibonderie, e meritul lui Sigm. Freud şi faptă de ade¬ 
vărat medic. Dealtminteri operaţia numai un medic o 

putea s’o Întreprindă, această splendidă meserie fiind 
deobiceiu absolvită de minciună şi de prejudecăţii 
Instinctul de reproducere şi cel de conservare—prin- 
cipale instincte omeneşti—determină evident şi corn- 
poziţia sufletească. Drumurile şi simbolurile lui Libido 
au fost cunoscute rudimentar, (dar exact) şi de stră¬ 
vechea înţelepciune a neamurilor. Tălmăcirea visurilor, 
făcută, de pildă, de cătră vracii egipteni şi chaldeeni 
nu se deosebeşte esenţial de aceea a medicului vienez. 

Freud a sistematizat experienţele milenare şi a găsit 
metode nouă şi ingenioase prin care se verifică şi se 
găsesc juste observaţiile empirice populare. 

Funcţia sexuală, cu tezaurele ei de afecţiune şi sen¬ 
timente care o însoţesc, poate fi modelată de condiţii 
şi fapte din afară. In acest caz, ia anumite forme şi 
provoacă apariţii nouă în domeniul psihologiei comune. 
Fără a fi neapărat patologice, constituesc variaţii dela 
tipul obişnuit. Astfel e complexul lui Oedip, când fi- 
xajul poartă o singură coloratură, fiind - lipsit.de echi¬ 
librul celor două influenţe: paternă şi maternă. Această 
circumstanţă schimbă caracterul într’un anumit sens. 
E simplu să pui nestatornicia şi vagabondajul lui Istrati 
pe seama... caracterului. Dar s’a explicat ceva printr’un 
cuvânt vag? Din ce cauză s’a desvoltat caracterul în 
acest sens şi nu într’altul? Iată o întrebare fără răspuns. 
Ori opera istratiană e în funcţie, ca şi a lui Maxim 
Gorki — a se vedea „Bunica”—de vagabondaj şi nos¬ 
talgie, nu numai prin conţinut: aceste complexe au 
determinat şi tehnica povestirii, precum şi tonul ardent 
şi înfrigurat. Subiectivismul lor iremediabil feminin se 
arată prin persoana întâia, întrebuinţată cu deosebită 
plăcere, şi prin caracterul de amintiri pe care iubesc 

a-1 împrumuta la tot ceiace scriu. Nu e de mirare dacă 
hotărîrea de a scrie e un fel de nouă retrăire, o spo¬ 
vedanie, prin care se elimină toxina inhibiţiilor. In artă 
ei sublimează rezervele lui Libido, care nu au putut 
fi canalizate în direcţia indicată de fascinaţia Jocastei, 
refulările fiind folosite în construcţia personagiilor — 
toate cu un aer de feminină tandreţă — şi în acest 
mod se liberează de presiunile psihice, ferindu-şi me¬ 
canismul interior de nevroze. Spovedania religioasă 
era o terapeutică sufletească. Lipsa ei în timpurile mo¬ 
derne se răsbună prin nervozitatea şi cumplita desa- 
gregare intimă a individului epocei noastre triste şi 
nefericite. 

* * * 

După ce părăseşte pe Kir Nicolaie, plăcintarul brăi- 
lean, (Codine pp. 167—235) şi începe comerţul ambu¬ 
lant prin bâlciuri, cu Stavro, tânărul şi pasionatul în 
prietinie Adrian Zograffi se simte îmbrăţişat cam ciudat 
într’o noapte de tovarăşul său pe când dormeau îm¬ 
preună într’un hambar. Explicările indulgente cerute 
de Zograffi sunt relatate pe larg în Kyra Kyralina, 
opera de debut a lui Istrati. Stavro a avut — ca toţi 
invertiţii — complexul oedipian cu fixarea puternic fe¬ 
minină. Iubea cu pasiune pe mama sa şi pe frumoasa-i 
soră Kyra. Când musafirii (sau mai exact amanţii) 
veneau cu vin, muzică şi prăjituri, pentru veselele femei, 
copilul Stavro era gelos pe ei din pricina îmbrăţişărilor pe 
care vedea că le primesc dela mamă şi dela soră. 
Fiindcă şi el iubea să se joace şi să mângâe părul de 
aur al Kyrei. Ura faţă de vizitatori era egal îndreptată 
împotriva tatălui şi a fratelui său mai mare, brute care 

torturau fiinţele iubite, deşi necredincioase, căpătând 
de-atunci repulsia faţă de masculinitate şi modelându- 
se exclusiv după Jocasta (aici Kyra), tatăl locuind în 
altă casă. După cunoscutele peripeţii, Stavro şi sora 
sa rămân orfani, fiind crescuţi şi îngrijiţi câtva timp 
de un hangiu. Vagabondând pe malurile Dunării au 
fost răpiţi şi duşi la Constantinopol, unde frumoasa 
Kyra a făcut deliciile unui harem. Stavro a fost per¬ 
vertit de barcagiu. Reuşind să fugă, a căzut în ghia- 
rele unui bogat paşă, când — asemeni elevilor lui 
Leonardo — a fost îmbrăcat în haine luxoase, hrănit 
bine şi ţinut închis. In tot acest timp, Stavro suspina 
după Kyra, dulcea Kyră, cu păr blond şi mătăsos. 

Din aceste întâmplări, care au schimbat structura 
psihică şi chiar fizică a lui Stavro, rezultă pederastia, 
amicofilia excesivă şi vagabondajul lui de toată viaţa. 
In amintirile din copilărie ale lui Adrian Zograffi, de¬ 
scrise în Codim, Une nuit dans Ies marais şi Kir 
Nicolas, se poate verifica foarte bine complexul lui 
Oedip la Panait Istrati şi se regăsesc rădăcinile vaga¬ 
bondajului lui, provocat de anumite întâmplări ce se 
aşează în epoca formaţiei prime: „avant de venir 
loger dans cette cour, nous avons habite pendant plu- 
sieurs annees, â l’epoque la plus consciente de mon 
enfance, dans le quartier de Comorofca, â deux cents 
pas d’ici. Ma măre est ainsi faite: elle demenage d’un 
endroit, dfes qu’elle y sent que Ies intrigues vont l’en- 
traîner dans leur tourbillon“. (Codine, pg. 35). Mutarea 
continuă a acestei mame este şi un simptom al pro¬ 
priei ei desadaptâri. Transplantarea din Baldovineşti în 
mahalalele Brăilei nu putea fi făcută fără a aduce cu 
sine şi desaxarea celor între două lumi: „et encore 

-avons-nous pass6 ces dix derni&res ann6es dans deux 
•quartiers seulement; mais quand j’6tais petit, il nous 
arrivait de d6m6nager deux, trois fois par an: â Saint- 
Georges et â Saint-D6m6tre, au printemps et en au- 
tomne*. (Codine, pg. 35). E de două ori caracteristic 
•că Zograffi deosebeşte perioade în obiceiul mutatului: 
a) «quand j’Stais petit*, b) ,â l’Spoque la plus con- 
sciente de mon enfance*. Intâiu pentru acuitatea de- 
«axării şi explicarea psihologiei mamei lui Istrati, care 
cu vremea începe să se obişnuiască cu viaţa de oraş, 
fără a ajunge, însă vreodată, la o împăcare definitivă. 
Al doilea, pentru impresiile fundamentale provocate 
asupra lui Panaitachi, fiindcă „faut-il.vous dire corn- 
bien ces changements de quartiers 6taient pour moi 
riches en 6motions? Pâques et NoSI eux-mâmes ne 
reprâsentaient pas â mes yeux d’aussi gros âvenements*. 
{Codine, pg. 35). 

Ziua când avea loc mutatul, după o prealabilă cu¬ 
răţenie generală a nouei locuinţe — (,1a dure journâe 
du netoyage des deux chambres, lesquelles âtaient 
presque toujours abandonnâes par l’ancien locataire 
dans un etat lamentable de salete*, (Codine, pg, 37)— 
era o sărbătoare pentru Panaitachi: „enfin, le jour 
arrive, c’etait l’amusant voyage derriâre la charrette 
transportant le bagage, quand maman portait avec Ies 
plus grands egards nos deux belles lampes â pâtrole, 
et moi le râveille-matin, seuls objects qu’elle ne voulait 
plus emballer depuis le plus malencontreux de ces 
dâmenagements (pour moi mâmorable), quand elle 
trouva ses lampes en morceaux et son reveil detraquâ*. 
(Codine, pg. 37—38). De ce această zi, când s’au spart 
cele două lămpi cu petrol şi ceasornicul-deşteptător 

sunt memorabile (pour moi mimorable) pentru Panai- 
tachi? Insistenţa In paranteză şi rezervarea acestei 
amintiri pentru sine, nu şi pentru mamă, e simptoma¬ 
tică. Mecanismul uitării ne arată că se şterg cu predi¬ 
lecţie lucrurile neplăcute, ceiace vrem să uităm- Eve¬ 
nimentele pe care le reţinem multă vreme în memorie 
şi sunt capabile să provoace, încă, reacţiuni de sen¬ 
sibilitate, însemnează că ne-au impresionat adânc şi 
se integrează în complexe puternice şi vitale. Deaceia 
şi uitarea e socotită, fără să ne dăm sama de ce, ca 
o lipsă de atenţie, ca o falşitate şi ca un semnal. Intre 
iubiţi e impardonabil, între soţi provoacă oragii. In so¬ 
cietate e începutul răcelii şi al inamiciţiii. Uitarea, ticurile, 
lapsus-urile sunt afirmaţii ale subconştientului pe care 
censura nu le-a refulat suficient, lăsând să scape pe 
sub furcile ei caudine într’un moment de oboseală sau 
din lipsă de concentrare. Pentru observatorul experi¬ 
mentat, aceste „nimicuri* îl ajută să pătrundă în sub¬ 
straturile ascunse ale celui analizat. Ele îi arată mai 
repede şi mai exact decât afirmaţiile gratuite, realitatea 
pe care nu vrea s’o dea la iveală, din felurite motive. 
Se poate întâmpla ca cineva din afară, condus de 
anumite semne şi acte simptomatice, să lămurească cu 
mai multă precizie şi să pue un diagnostic mai adec¬ 
vat, decât însuşi „pacientul* sau „delicventul*. Această 
ştiinţă şi artă a interpretării este de extraordinară 
importanţă la interogatoriile judecătoreşti. 

Dacă ne gândim la obiectul pe care îl reprezintă 
lucrurile sparte la mutarea Iui Istrati şi a mamei lui, 
povestită în Codim (pg. 35—164), precum şi la între¬ 
buinţarea dată acestor lucruri, înţelesul e clar şi arată 
interesul micului copil Panaitachi pentru ele. Nu e 

vorba in amintire ţie vre-o farfurie sau ceaşcă, egal 
ţie casafoile, ci ţie lampă şi ţie ceas-ţleşteptător, aţlică 
ţlouă obiecte înrudite prin felul lor. J-ampa cu petrol 
se referă la somn şi la noapte, iar ceasomicul-ţleştep' 
tător măsoară somnul şi anunţă sfârşitul nopţii, ţ.ampa 
e introducerea la somnul d u ^ ce Şi cald d e ' a sânul 
mamei. Trebue stânsă pentru a dormi- Ceasomicul- 
deşteptător întrerupe această plăcută stare. Ambele 
obiecte sunt antipatice prin definiţie, fiindcă lampa 
trefyue stânsfi pentru a intra în pat. pistrugerea ei la 
mutat însemna somn. Peşteptătorul e călăul voluptăţii 
nocturne şi al patului. îndepărtarea celor două obiecte 
era deci binevenită, m ai ales pentru un copil singur, 
probabil fllintat şi culcat în fiecare seară la sânul cald 
al mamei. Aceste detalii sunt semnificative în corn- 
plexul lui Oedip, la Panait Istrati, aruncând 0 lumină 
deosebită, care arată intensitatea complexului şi durata 
lui, dacă târziu, la maturitate, îşi aminteşte d e spar¬ 
gerea lămpilor şi a ceasornicului, odată, la un mutat. 
Insistenţa parantezei (pour moi mQmoratyle) întăreşte 
explicarea noastră, la care coroborează şi cele trei 
pronume: p elle trouva 11 , „ses lampes * 1 et „son rşveil 
dştraquş tt , copilul Panaitachi refuzând orice solidaritate 
cu aceste neplăcute instrumente. 

Pin aceste complexe infantile —■ unde mutatul era 
dogmă, şi Jocasta, vestală care veghea fără să ştie 
la focul nimiţitor al „mutatului sufletesc * 1 —■ explicăm 
vagabondajul şi subiectivismul istratian. Tehnica ro¬ 
manelor sale e în funcţie de ele. Nu avem propriu 
zis romane, adică evocări epice, ci amintiri personale 
sub formă d e romane. Istrati renunţă la d es cripţia 
obiectivă a personagiilor, a mediului şi a dramei care 

se închiagă între eroi, sau între eroi şi mediu, aşa 
cum găsim la tipul comun al romanului. El colorează 
atmosfera şi epoca prin antipatii sau afecţiuni perso- 
nale. Atitudinea distantă şi voit nepărtinitoare de zeu 
creator a scriitorului de romane, curiozitatea rece, 
aproape ştiinţifică a naturaliştilor, când îşi face uce- 
nicia şi educaţia literară, nu l-au putut entusiasma. 
Complexurile infantile erau prea puternice. El se va 
amesteca în viaţa eroilor săi, împărţindu-le laude sau 
blamuri. Nu ştie să fie un romancier care să facă o 
concurenţă stării civile. Nici nu poate observa, fiindcă 
posibilitatea de transpunere în alte suflete presupune 
stângerea subiectivismului şi înţelegerea altor vieţi, 
prin obiectivare proprie. Nu poate să facă istorie şi 
epism. Eroii lui sunt prietinii ori duşmanii de-a-lungul 
aventurilor, sau resfrângeri ale pasiunii şi ale exaltării 
lui în figurile întâmplător întâlnite în drum. Nu are 
numai un prietin, ceiace ar presupune statornicie şi 
afecţiune electivă, ci o cantitate considerabilă în cele 
patru puncte cardinale. Obsesia Jocastei îl urmăreşte 
inconştient, negăsind-o nicăieri. Psihologia lui este o 
psihologie a căutării. In această goană adună poveşti, 
anecdote, documente omeneşti, care sunt, în fond, 
arme pentru cucerirea de suflete nouă, când are ocazia 
şi impresia că regăseşte ceva din asemănarea şi tră¬ 
săturile Jocastei. Deaceia şi amiciţiile lui Adrian Zograffi 
nu sunt egalităţi, tovărăşii, confesiuni şi schimb dia¬ 
lectic, ci feminini estropiaţi, ca Stavro, sau giganţi, 
cum e Codin, care exercită asupra lui o influenţă 
aproape fizică: „Codine roulait de petits yeux vifs et 
intelligents, et quoiqu’il n’y eut rien de doux dans 
l’expression de sa figure musculleuse, saillante, brutale. 

il m’attirait pourtant par une force, une volontâ contre 
taquelle je ne pouvais pas me d&fendre. Ce qui 
contribuait â adoucir la f6rocit6 de cette face mâle, 
aux maxillaires de fauve, et Ia rendait pour ainsi dire 
humaine, c’Gtaient ses dents blanches, d’une blancheur 
et d’une regularite parfaite". (Codine, pg. 54). 

Adrian Zograffi pândeşte pe Codin şi-l doreşte cu 
intensitatea fizică a unei amante: „ce matin-lâ paix 
coutumiere faisait defaut: c’est que... je ne savais 
pourquoi, j’allais chercher Codine. J’avais conscience 
que mon deşir de le remercier n’etait qu’un pretexte; 
mais depuis longtemps je sentais un fort besoin de 
regarder encore une fois dans ses yeux petits, vio-* 
lents“. (Codine, pag. 66). îndulcirea forţei fatale, .de 
care se simţea atras Zograffi pentru atleticul şi vio¬ 
lentul Codin, prin albeaţa şi regularitatea perfectă a 
dinţilor, care puneau o pată de lumină în figura bru¬ 
tală, aminteşte de un leit-motiv din Ana Karenina. 
Pentru a face sezisabil prestigiul irezistibil exercitat 
de Wronski asupra Anei, Tolstoi notează obsesia 
sensuală a eroinei pentru dinţii de lup ai ofiţerului. 
Dantura puternică e de-obiceiu un semn de primiti¬ 
vitate, de tinereţă, de forţă şi de sănătate fizică. Când 
Wronski râdea cu dinţii şi cu gura lui frumoasă, anxie¬ 
tatea şi grijile Anei dispar, părăsindu-şi pe Sergiu, 
copilui ei cu Karenin, şi urmându-şi amantul undeişi 
găsise împlinirea erotică pe care înaltul funcţionar 
Alexei Alexandrovici Karenin, prin vârsta prea ma¬ 
tură, urîţenia şi temperamentul lui meticulos şi rece, 
o agasa sau o lăsa nepăsătoare. (Munca excesivă şi 
multiplicitatea ocupaţiilor lui Karenin erau un refugiu 
şi o încercare de justificare a subconştientului său 
faţă de Ana). 

Un critic francez a notat odată desagregarea şi 
deprimarea psihică a personagiilor Iui Mac-Orlan prin 
detaliul că toţi îşi rod unghiile. Ana Karenina şi 
Adrian Zograffi au obsesia dinţilor albi şi puternici,, 
ca de lup, obsesie specific feminină. In operele Iui 
Maxim Gorki cred că nu există bărbat, fără a fi des¬ 
cris întăiu prin musteaţă sau barbă, podoabe prin care 
îi fac deosebită plăcere să pună în evidenţă masculul. 
Când Romain Rolland—Laîos şi protector—a vorbit 
despre Panait lstrati ca despre un Gorki balcanic, n’a 
fost o apropiere întâmplătoare, datorită soartei lor 
identice, ci romancierul, cu infailibil instinct, a distins 
afinitatea structurală. Ambii au complexul Iui Oedip 
foarte puternic, printr’o copilărie asemănătoare, unde 
_ tatăl lipseşte. 

0 chestie de tehnică a romanelor lui lstrati, pe 
care o lămureşte psihanaliza, este următoarea: se 
spunea că forma de „înşirare de poveşti", lipsa de 
sistematizare concentrică a dramelor istratiene ar fi o 
influenţă orientală. Se pomenea cu aceâstă ocazie 
destul de vag „O mie şi una de nopţi". (La noi în 
România, d. E. Lovinescu). Pribegia în Asia-Mică şi 
Egipt îndreptăţea o presupunere în acest sens. Dar 
kişirare de poveşti este şi Decameronul lui Boccaccio. 
Strânşi în cerc izolat, de teama ciumii, fiecare conviv 
scoate la iveală amintiri imaginare şi reale, anecdote 
şi poveşti. Nici nu prea văd cum tehnica poveştilor 
lui lstrati ar fi o influenţă neapărat orientală, de 
vreme ce basme, anecdote şi înlănţuirea lor, sub 
formă de poveşti înrudite, au toate popoarele, nu 
numai Orientalii. Când o bunică —la noi — începe să 
spună basme la nepoţi, tehnica e identică, basmele 

înşiruindu-se („înşiră-te, mărgărite!“) după o logică 
specială, după înrudire de subiecte, de atmosferă, de 
personagii şi de asociaţii, exact ca la Istrati. 

Tehnica de romancier la scriitorul .nostru, care putea 
fi cea obişnuit europeană sau românească cultă, e în 
cazul de faţă o necesitate sufletească, personală. Pa- 
nait Istrati a ales forma aceasta deslânată şi asocia¬ 
tivă fiindcă convenea mai bine conţinutului liric pe 
care îl au romanele sale. Ele încep întotdeauna cu 
„Je“ şi sunt sub formă de amintiri. Se intitulează 
caracteristic „Les recits d’Adrien Zograffi“ şi sunt 
dedicate copilăriei: 

I Kyra Kyralina 

II Oncle Anghel 

III Les Haîdoucs 

1 Presentations des Haîdoucs 

2 Dornnitza de Snagov 

Apoi Codine (supratitlu: „Enfance d’Adrien Zo- 
graffi”). Cu Codin se încheie copilăria luiAdrien. („Fin 
de Codine et de l’enfance d’Adrien Zograffi“, pag. 
235). In total, deci, cinci volume. Autorul nu descrie 
copilăria, ci o retrăeşte cu patetism. Pleacă, cum 
plecase şi Marcel Proust,—care face parte din aceiaşi 
familie a anxioşilor şi a oedipienilor—„în căutarea 
timpului pierdut”. Refulările care îl oprimează—ipoteza 
că astma nervoasă a lui Proust îşi are rădăcina aici, 
nu cred să fie gratuită pentru cel care cunoaşte 
freudismul şi este obişnuit cri. apariţiile maladive ale 
refulărilor—sunt scoase în lumina Conştiinţei şi ana¬ 
lizate. Rezidurile sunt eliminate şi toxina lor nu mai 
constitue un pericol iminent al sufletului.. Romanul 

şi creaţiunea literară e o voluptate prin retrăire şi o 
terapeutică pentru autobiograf. 

* 

* * 

Automatismele şi depozitele subconştientului, căpă¬ 
tate în vremea copilăriei, conduc activitatea de mai 
târziu a maturităţii. Jaloanele puse de întâmplare şi 
mediu rămân indelebile. O evadare din vagabondaj 
•echivalează deobiceiu cu nesfârşite torturi intime, cu 
disperări, cu smulgerea din carnea vie a trecutului 
copleşitor. Când o censură prea puternică, într’o per¬ 
sonalitate disciplinată, refulează amintirile precise şi 
propulsive, dorinţile obscure care vin în cortegiul lor 
demonic şi asocial, atunci forţele incluse se răs- 
bună viclean prin coloarea ciudată a activităţii per¬ 
sonale. Discrepanţa între mască şi profilul exact al 
individului se accentuiază până la neverosimil şi 
scabros. Din jocul acesta curios şi pasionant se nasc 
nuanţe şi armonii inedite, unde disonanţa e întrebu¬ 
inţată ca într’o frază muzicală wagneriană, pentru re¬ 
darea unor accente stranii şi ritmuri nouă, care să 
exprime toată iremediabila destrămare interioară şi 
suflul destinului nemilos. 

